
„ Apele repezi ale istoriei macină oameni şi vetre, asemenea şuvoaielor 
tinere care, cu răbdare şi har geologic, dăltuiesc în roci ameţitoare trecători. 


Cu atât mai mult trebuie ca noi, în fata acestor eroziuni, Să înălțăm tectonic 
terase de viețuire. 


Să le răspundem acestor ape cu munți şi piscuri de permanenţă şi atunci 
ferăstruirile vor deveni columne pe care generații să-şi încrusteze,an de an, 

însemnele dăinuirii noastre.” 
Gheorghe A.M. CIOBANU 

entimentul a precedat 
totdeauna reflexiunea şi a 
fost cel dintâi învăţător. 
Astăzi, 17 noiembrie 2015, 
am înţeles de ce Dante scria: 
„cu cât un lucru e mai 
desăvârşit, cu atât simte mai 
mult binele, dar şi durerea”. 

17 noiembrie, o zi cu 
rezonanţe deosebite pentru 
cultura urbei muşatine a 
Romanului. Cu 130 de ani în 
urmă, în anul 1855, 
publicistul George Radu 
Melidon oferea o donaţie de 
carte comunei, pe atunci, Roman, constituindu-se în acest 
mod prima bibliotecă publică a comunităţii romaşcane. 

În anul 2009, la iniţiativa mea şi a domnului profesor univ. 
dr. emerit Tudor Ghideanu, împreună cu un grup de 
intelectuali din oraş constituiam Asociaţia Societatea 
Culturală George Radu Melidon, având ca scop 
păstrarea tradiţiilor culturale romaşcane şi promovarea 
culturii. Ca o iniţiativă concretă a fost tipărit primul număr al 
revistei de cultură, arte, tradiţii, credinţă, istorie şi educaţie 
Melidonium, revistă realizată în cadrul societăţii noastre 
culturale. 

Din anul 2011 revista Melidonium a fost prezentă pe 
internet promovând evenimente culturale locale, din ţară, şi 
de oriunde se simte româneşte. Recunosc că au fost momente 
când efortul activităţii noastre, deşi făcută cu toată dragostea, 
profesionalismul şi dăruirea, părea a fi fără ecoul dorit în 
comunitate. Recunosc că au fost momente când gândul 
renunţării îmi dădea şiret târcoale şi dacă nu l-am 
materializat a fost datorită oamenilor speciali care mi-au fost 
în permanenţă alături, apreciind chiar şi virgula lipsă dintr- 
un articol care le-a captat atenţia şi din care s-au îmbogăţit 
spiritual şi au continuat să revină cu materiale pentru a fi 
publicate în revista noastră, au continuat să savureze online 
fiecare postare şi să-şi lase impresiile, comentând şi 
încurajând actul cultural pe care-l săvârşeam împreună. Am 
simţit şi simt susţinerea puternică şi dezinteresată a 
prietenilor şi colaboratorilor noştri din întreaga lume care 


Emilia Ţuţuianu 
Roman, Neamţ 

DINCOLO DE TIMP... 


ştiu că în cultură nu există graniţe, orgolii, învingători sau 
învinşi. Că lumea asta în care trăim ar fi infinit mai bună, mai 
senină, mai umană şi indiscutabil mai câştigată dacă am face 
cu toţii, cei care avem ceva de oferit în acest sens, front comun 
în a ne redescoperi valorile care s-au pierdut în praful 
timpului, în a promova tradiţiile, în a crea punți pentru 
generaţiile ce vin. 

Ca o recunoaştere a acestor activităţi de implicare în 
promovarea culturii romaşcane, Asociaţia „Cetatea 
Nouă” sub coordonarea publicistului independent Daniel 
Marcu a oferit astăzi Asociaţiei Culturale George Radu 
Melidon o inscripţie gravată şi un act de donaţie artistică care 
însoţeşte cele două picturi realizate de artistul plastic Maria 
Marcu (un tablou ce îl înfăţişează pe publicistul George Radu 
Melidon şi un tablou cu Biblioteca din Roman). Oaspeţii 
noştri au fost însoţiţi de grupul de iniţiativă al asociaţiei 
„Cetatea Nouă”, cărora le va fi încredinţată la un moment dat 
ştafeta pentru asigurarea continuității obiectivelor şi a 
idealului comun şi transmiterea moştenirii spirituale 
generaţiilor viitoare. Momentul de astăzi a fost unul din acele 
momente sublime care uneori ţi-l imaginezi că ţi s-ar putea 
întâmpla, dar alungi repede gândul crezându-l utopic. Ei 
bine, visele se pot împlini atunci când oamenii de lângă noi au 
acelaşi crez, aceleaşi valori morale şi spirituale, au ochii 
sufletului deschişi şi mai ales, sunt altruişti. Şi în cultură 
există suflete pereche! Două din ele s-au întâlnit astăzi şi şi-au 
promis să dărâme zidul ignoranței, al nepăsării, al uitării de 
neam. Şi asta s-a întâmplat tocmai în instituţia pe care George 
Radu Melidon şi-a dorit-o din dragoste pentru semenii lui, 

biblioteca publică, în ziua înfiinţării acesteia, 17 noiembrie! Cu siguranţă e un semn de 
bun augur şi colaborarea va fi una pe măsura entuziasmului, dragostei, 
profesionalismului şi dăruirii amândurora pentru tot ce înseamnă românesc până 


dincolo de timp... 


Împreună cu membrii Asociaţiei Culturale George Radu Melidon prezenţi la 
eveniment, prof. Dan Bliderişanu şi bibliotecar Doina Enea, mulţumim iniţiatorilor 
Asociaţiei „Cetatea Nouă” şi grupului său de acţiune civică format din tinerii Elena 
Marcu, Cătălin Sevastre, Iulian şi Alexandra Aanei-Murariu, colaboratorului Ion 
Luca, pentru onoranta vizită făcută şi aprecierea proiectelor noastre culturale, astăzi la 
o dată remarcabilă pentru biblioteca romaşcană - 130 de ani de la înfiinţarea acestei 


instituţii publice. 


UN CAVALER AL „ORDINULUI PROMETEU”, 


SPRE ALT OLIMP 


A 


L vremuri legendare, când oamenii credeau în mituri, se 

spune că Olimpul s-a supărat pe curajosul Prometeu, acesta 
smulgând Focul de la zei, ca să îl dea la Oameni. Noi, astăzi, îl 
divinizăm pe unul dintre ei, contemporan cu noi. Convins că 
omu-i demiurg, a dus această Torţă mai departe, acum ca 
Forta. 

El e Vitalie Belousov, apartenent poporului roman, si ca 
un dat istoric, si ca un musatin. Adolescent, invatacel la 
„Roman-Vodă”, apoi inventic nepereche al planetei. În 
miezul verii a acestui an, revine, redevine romașcan, spre a se 
dărui țărânei de aici, de unde cu decenii şi decenii, a fost 
plecat să dăruiască lumii, prometeism, creație si alpinism 
inventic. 

La începuturi, prin Geneză, Creatorul a hotărât: „Să fie!” 


-vy 

Gheorghe A.M. Ciobanu 


Roman, Neamt 





In vremea noastra, 
Belousov, s-a hotărât „Să facem!” 

Şi-a zămislit Ceahlăuri repetate de Invenţii, prin care 
Omenirea să devină demiurgă, să treacă de la „ieri” spre 
„mâine”, și mai mult, de la un „astfel” tehnic la un „altfel”, de 
la inteligenţă individuală, la-nţelepciune pământeană. 

Si Belousov zilnic s-a dăruit, a dăruit, nu doar un pârâiaș, 
cl un ocean inventic, ce-a culminat cu cifra: „o sută douăzeci 
şi trei”. 

Să fie, oare, joc aleatoric, că tot atâtea versuri are şi mitul 
nostru românesc, carpatic şi astralic „Mioriţa” în varianta ei 
supremă, versuri din care tot emană, galaxii de viziuni? 

Un Belousov care, a dus şi el în lume geniul creator, deloc 
„pustiu”, ci mereu „viu”, al unui neam ce-şi numără istoria, 
nu ca evenimente schimbătoare, ci ca prezenţă și-afirmare, 
cu un răboj întins peste Milenii. 

Un Demiurg moldav, ştiut de o Planetă şi prețuit de ea, prin 
revărsări de recunoașteri fără seamăn, superlative şi de 
altitudine, nu cu suport „de bello”, ci de „creo”. Cele 
naţionale, multiple si diverse, culminează cu „Steaua 
României, în Grad de Cavaler”, iar cele planetare, zeci de 
Medalii, Aur şi Argint, zeci de Distincţii, statale, 
internaționale, trecute prin Academii. Un munte de Onoruri, 
unui alt Munte, nu de „Ave”, ci de Modestie. 

Un Dascăl cu studenţi ieşeni în jur. În pauze, gândea, crea, 
sau deschidea noi căi, ca Prometeu, ca Prometeii lumii si 
demiurgii din poporul lui. 

Un Patriarh al ritualului inventic, apartenent, ca tânăr si 
reîntors, sacralic, într-un Oraş numit de un scriitor al lui, cu 
nume de „Patriarhal”. Oraş ce l-a convins de prețuirea sa, 
numindu-l „Cetăţeanul de Onoare” mușatin şi însumându-i 
mareea de Creaţii și Triumfuri, în Muzeul inedit al lui 
„Roman-Vodă”. 

Prin „revenirea” sa în Urbea-i din adolescenţă, aici se 
consfințeşte, încă o dată, un „An Belousov”, după ce Terra l-a 
instituit, în acest secol, pe plan internaţional. 

Seniorul planetar întru Inventică, rămâne, în Memoria 
națională şi universală, ca un părinte al unui număr, nefiresc 
de mare, de creaţii de-acest gen. 

Plecând spre Infinit, a mai lăsat în urmă, încă una. Fără 
Brevet, Laboratoare şi Academii. 

Invenţia Sa fără de număr, e: Ce să faci, să poţi, să fii, 
„Nemuritor!” ... 











| Vison în oraşul Roman, 


in cantonul de lângă calea 
ferată, situat la aproximativ 
200 metri sud de Gara 
Roman, la data de 1 ianuarie 
1919, Vasile Gavriliu a fost 
unul dintre aşii aviației 
militare de vânătoare în cel 
de-Al Doilea Război Mondial. 

În timpul copilăriei, 
petrecută în oraşul Roman, Vasile Gavriliu a locuit tot timpul 
în preajma gării, fiind prieten cu marele actor Radu Beligan. 

Despre copilăria petrecută la Roman,, Vasile Gavriliu 
rememoreză ,,Copilarind pe lângă gara Roman, cam pe la 
vârsta de opt ani, catarandu-ma pe platforma unui vagon 
de marfă, în momentul frânării trenului,am căzut de pe 
acea platformă şi, cu toate că m-am dat de-a dura pe vreo 5 
trepte ale vagonului, am scăpat teafăr....” 

În anul 1925 Vasile Gavriliu a fost înscris la şcoala 
primară nr. 4 din Roman, pe care o absolvă în anul 1929, 
ulterior urmând cursurile Colegiului „Roman-Vodă” din 
aceeşi localitate, până în anul 1934. 

Martor ocular al manevrelor militare executate în 
garnizoana Roman, în perioada interbelică, Vasile Gavriliu 
rememoreză; ,, Pe la vârsta de 10-12 ani, fugeam la câmpul 
din spatele Regimentului 14 Doroban şi, unde aterizau 
avioanele Potez XXV venite de la Iaşi, pentru manevre sau 
exerciţii de cooperare cu trupele terestre. Pentru mine acei 
piloțicu căşti, ochelari, fulare, etc.mi se păreau nişte zei şi 
nici nu îndrăznean măcar a visa că voi ajunge vreodată ca 
e. 

După absolvirea Liceului „Alexandru cel Bun” din Iaşi, 
Vasile Gavriliu se înscrie, la insistenţele mamei sale, la 
Şcoala Politehnică „Gheorghe Asachi” din Iaşi. 

Abandonează studiile universitare influenţat de către 
unul dintre fraţii săi, Traian, care era ofițer de aviaţie, şi se 


Sorin Grumuş 
Roman, Neamt 


Eroul aviator Vasile A. Gavriliu- 
un as al aviaţiei de vânătoare în timpul celui 
de-Al Doilea Război Mondial 


înscrie la Şcoala de Ofiţeri de Aviaţie de la Cotroceni. 

În luna martie 1943, după consemnările veteranului de 
război, generalul de flotilă aeriană Ion Stratulat Dobran, 
„am fost „sortaţi” , eu, Ghiţu Gavriliu, Mircea Şenchea şi 
alții să trecem la aviația de asalt sau pe avioanele de tip 
Messerschmit, de vânătoare şi abia atunci să ajungem pe 
front, în contact cu inamicul.” 

Eroul aviator Vasile Gavriliu a participat la acţiunile de 
luptă aeriană atât pe Frontul de Est căt şi pe Frontul de Vest, 
având 306 misiuni la inamic, soldate cu 12 victorii sigure, 2 
probanile şi 5 avioane distruse la sol. 

După 1989 eroul aviator Vasile Gavriliu s-a implicat în în 
reînfiinţarea Asociaţiei Naţionale a Cavalerilor Ordinului 
Virtutea Aeronautică, a cărei preşedinte a fost ales, precum şi 
la înfiinţarea Asociaţiei Române pentru Propaganda şi Istoria 
Aeronauticii. 

Pentru meritele de pe front, eroul aviator Vasile Gavriliu a 
fost distins printre numeroase ordine şi medalii cu ordinul 
„Mihai Viteazul” cu spade, clasa a III-a. 

Biografia acestui aviator de excepţie, precum şi faptele de 
eroism săvârşite în timpul celui de-al Doilea Război Mondiali, 
sunt tratate detaliat în lucrarea À 
„Eroul aviator Vasile A. 
Gavriliu” scriisă de comandor 
(r.) Constantin Iordache, 
apărută la Redacţia 
Publicaţiilor pentru Străinătate, 
în anul 2004. 


Bibliografie: 
IORDACHE Comandor (r.) 


CONSTANTIN, Eroul aviator Vasile A. 
Gavriliu, Redacția Publicaţiilor pentru 
Străinătate, Bucureşti, 2004. 
-PENTELESCU, AUREL, ş.a., Generalul 
de Flotilă Aeriană ION-STRATULAT 
DOBRAN, veteran de război, Editura 
EDITGRAPH, Buzău,2010. 





Virgil Răzeşu: ÎNTRE CATASTROFĂ ŞI SPERANŢĂ 


Rep.: timate domnule doctor Virgil Răzeşu, sunt convinsă 
că evenimentele din ultima vreme din țara noastră nu v-au lăsat 
indiferent. M-aş bucura dacă ati avea amabilitatea să ne spuneți 
câte ceva despre semnificațiile lor şi mai ales, cum priviţi viitorul. 

V.R.: Stimată doamnă, aşa cum spuneţi, nu am fost niciodată 
indiferent fata de ceea ce s-a petrecut în jur, mai aproape sau mai 
departe. Cu voia Dvs., trebuie să spun că evenimentele din ţara 
noastră nu sunt deloc întâmplătoare şi că ele aparțin unei lumi 
foarte frământate şi agitate. Şi cred că nu greşesc dacă spun, de 
asemenea, că e vorba de o lume dezbinată şi susceptibilă, în orice 
moment, să declanşeze conflagrații catastrofale pentru întreaga 
omenire. Nu e glumă, cred că lumea a ajuns la acel moment critic, 
deosebit de periculos şi riscant, în care orice eveniment mărunt 

petrecut cine ştie unde, poate determina schimbări de esenţă ale 
întregii planete. 

Poate că ar trebui ca, înainte de toate, să ne oprim puţin la; 
problema refugiaților care poate însemna sfârşitul civilizaţiei 
europene şi chiar al Europei însăşi. Cine îşi închipuie că taberele de 
corturi şi ajutoarele acordate maselor de oameni sau sârma 
ghimpată, zidurile şi armele vor putea stăvili exodul acesta care 
înseamnă un tsunami viu şi activ, se înşeală. Populaţiile locale vor 
fi obligate să-şi părăsească locurile pe care le-au avut în stăpânire 
de sute de ani şi să devină mase migratoare. Cinstit vorbind, multe 
dintre naţiunile civilizate şi-au construit bunăstarea pe seama 
țărilor şi populațiilor pe care le-au dominat. Le-au luat absolut tot 
ce a însemnat resursă economică, le-au spoliat şi nu au pus în loc 

nimic. Nici surse de apă, nici 
drumuri, nici altceva, 
transformându-le în terenuri de 
safari. Noi nu ne-am numărat printre 
acele națiuni şi nu văd de ce ar trebui 
să fim implicaţi, proporțional sau 
egal, în problematica asta extrem de 
păguboasă şi fără şansă de rezolvare. 
Mă opresc aici, fără să spun că nu 
manifest o mare îngrijorare pentru 
viitorul nostru. 


Rep.: Cum vedeți, ca medic, tragedia 
din clubul „Colectiv ” din Bucureşti 
? Modul cum au acționat 
organismele implicate şi de ce, din 
nefericire, unii dintre cei grav 
afectați de combinația arsuri şi gaze 
ne părăsesc la peste o săptămână de la incident ? 





Virgil Răzeşu 


Piatra Neamţ, Neamţ 








V.R.: Stimată doamnă, întrebările Dvs. sunt deosebit de 
pertinente dar ca să vă răspund, ne-ar trebui şi mai mult spațiu şi mai 
ales, timp. 

Încercând o privire generală asupra evenimentului în sine, 
lucrurile cunosc o dinamică şi o desfăşurare tipică pentru noi 
românii. Nenorocirea de la „„Colectiv” nu avea cum să nu se 
petreacă. Lucrurile sunt cunoscute, lipsa respectului pentru lege şi 
ocolirea ei, nu poate să acționeze la infinit. Din păcate noi nu 
învăţăm nimic, absolut nimic şi niciodată. S-a petrecut catastrofa 
într-un club, am năvălit pe cluburi. Va urma alta într-un centru 
comercial, ne vom repezi asupra lor. La fel ca în cazul unor 
accidente stradale, cutremure, inundaţii şi aşa mai departe. În loc să 
acționăm, cu toată puterea şi cu toate mijloacele la rădăcina tuturor 
nenorocirilor posibile, respectiv la respectarea legilor şi la aplicarea 
tuturor normelor existente acesta este lucrul cel mai interesant şi 
dureros, că ele există dar nu sunt aplicate ne limităm la acţiuni de 
suprafaţă. 

În ceea ce priveşte intervenţia salvatorilor, cum i-aţi denumit, 
spre deosebire de evenimentele din Apuseni, din Macedonia sau de 
la Marea Neagră, personal nu am decât cuvinte de apreciere pentru 
promptitudinea şi modul în care a fost gestionată întreaga acţiune. 
Se cunoaşte că, totuşi, există un mecanism integrat şi coerent, bine 
conceput şi care funcționează la parametrii normali, pe care ne 
putem baza. Pentru mine, acest 112 înseamnă un factor de progres 
colosal şi putem să avem încredere în el. Sigur că factorul uman, 
care poate greşi, nu poate fi desconsiderat, poate acţiona în orice 
moment şi orice tip de activitate. Dar dincolo de acesta, eu nu pot să 
fac decât aprecieri pozitive. 

În ceea ce priveşte celelalte întrebări conexe, la fel de 
importante, răspunsul nu-l pot da decât specialiştii şi noi trebuie să 
avem încredere în profesionalismul lor. Complexitatea 
mecanismelor declanşate de incendiul de la „Colectiv” nu este uşor 
de înțeles, fiindcă ea nu încetează odată cu scoaterea victimelor din 


M locul respectiv, ca în cazul unui incendiu obişnuit. Dimpotrivă, ea 


Aleclanşează, în mod permanent, alte şi alte mecanisme, care 
epuizează capacitatea de răspuns a organismului, cu tot ajutorul pe 
care medicii îl oferă. 

În toate situațiile accidentale, fără excepție, există o derulare a 

limite, care nu pot fi depasite, fiindcă leziunile primare, induse de 
accident, nu se vindecă imediat, ci acționează cu forță şi pentru 
perioade lungi. 

Urmează celelalte etape, de risc anatomic, sechelar, recuperator 
etc., fiecare cu caracteristicile şi cu finalitate proprie. 

Încât a ne întreba cum este posibil ca, după atâta vreme, să mai 
moară încă unii dintre accidentaţi, este nepotrivit. Ce se poate spune 
însă, este că din punct de vedere medical, eforturile sunt uriaşe, că s- 
a acţionat la parametrii optimali şi că nu s-au precupeţit nici eforturi 
şi nici mijloace pentru salvarea a cât mai multe victime. Declanşarea 
de forţe şi intervenţia unor profesionişti străini demonstrează atât 
gravitatea şi complexitatea catastrofei, cât şi eficienţa medicinii 
actuale. Bilanţul în vieţi omeneşti este tragic dar, din nefericire, nu 
este încă definitiv. 

În ce mă priveşte, cred că este pentru prima oară când s-a 
acționat prompt şi corect. Asta nu înseamnă că totul a fost sau este 
perfect, dar este locul să afirmăm că toţi factorii implicaţi şi-au făcut 
datoria. 


Rep.: Ce şanse dați mişcării de stradă din noiembrie 2015 
pentru schimbarea lumii politice, a legilor strâmbe care acceptă 
traseişti politici, mandate pentru primari, deputați, senatori, 
prefecți nelimitate, îndepărtarea corupților şi a tot ce înseamnă 
minciună, şpagă, furt, etc. în administraţie, politică etc. ? 


V.R. : Cred că răspunsul îl aveţi deja. Mişcarea străzii este o forţă 
de temut, de care trebuie să se țină seama. Căderea guvernului nu 
este o bagatelă şi ea s-a produs la presiunea străzii trezite din 
amorţeală. Din păcate, mişcarea aceasta, informă, dezorganizată, cu 
aspect de mulțime venită la spectacol, fără să ştie de ce şi pentru ce, 
nu a avut forta să continue. Vă aduceţi aminte de promisiunea că nu 
va înceta până la „victoria finală” (ce frumos sună !) ? Dar a 
sucombat. Si asta pentru că au lipsit şi lipsesc liderii adevăraţi care 
s-o organizeze. Societatea civilă este străvezie, încât ... cine să 
continue acțiunea de asanare a unei societăți grav bolnave ? Nici o 
forță, ori cât ar fi de amplă, dacă nu este organizată, nu are finalitate 
şi eşuează. Ne-am întrecut în slogane cât mai fanteziste, am strigat, 
am tremurat, multi nu aveau habar pentru ce s-au adunat în stradă, 
dar nimic concret nu s-a formulat. Am sperat că una dintre 
revendicările cele mai logice va fi confiscarea banilor şi a bunurilor 
dobândite din furt şi înşelăciune, din hărtănirea averii naţionale, 
dovedite de instanţe dar ... nimic. Vinovaţii s-au făcut că plătesc cu 
câteva luni de puşcărie dar s-au întors la puşculiţa lor netrebnică pe 
care o mânuiesc după bunul plac. În vreme ce administraţia noastră 
duce lipsă mare de bani. Apropo, mi-a trimis cineva nişte bani de la 
Bucureşti. După câteva zile expeditorul s-a interesat dacă i-am 
primit si, la rândul meu, am întrebat la poştă şi am primit un răspuns 
uluitor : „Da, banii au sosit dar ... Poşta nu are bani”. Nu mă 
îndoiesc că şi pensiile şi salariile vor urma aceeaşi cale. În cele din 
urmă, înclin să cred că suntem nişte actori mărunți, dar doldora de 
talent, care jucăm un scenariu bine pus la punct de minţi şi cancelarii 
mai bine plasate geografic şi economic, care ne mai aruncă, din când 
în când, câte un oscior refuzat de propriile lor bucătării. 


Rep.: Sunt dezolată de tonul Dvs. pesimist, pe care nu-l 
recunosc. 


V.R.: Aveţi dreptate, dar vechea butadă a „pesimistului care nu 





unor etape peste care nu se poate sări, care decurg unele din altele, 
fiecare dintre ele fiind dominate de riscuri majore. Prima etapă 
aparține riscului vital care, aşa cum s-a văzut, se rezolvă în foarte 
scurt timp : da sau ba. Unii au răspuns la manevrele de resuscitare, 
alții nu. Urmează etapa riscului funcțional, care este mult mai 
complexă şi în care aportul medicinii este capital. Dar şi ea are nişte 

este decât un optimist bine informat” este mai actuală decât oricând. 
Avem însă datoria să sperăm în mai bine. 


Rep.: Vă mulțumesc şi vă doresc mai multă încredere în viitor. 


(a consemnat: Emilia Ţuţuianu) 



















criitoarea Dorina 
Stoica se prezintă în 
faţa cititorilor de toate 
vârstele cu o antologie 
de autor („Când nu Te 
iubeam”, Editura PIM, 
Iaşi, 2014). Volumul, 
după mărturisirea 
autoarei, cuprinde 
poezii selectate din 
cărțile: ,,Daruri”, 
Editura „Cronica”, lași, 
2009; „De la poezie la 
rugăciune”, Editura 
„Sfera”, Bârlad, 2010 şi „Izvorul îndepărtat”, Editura PIM, 
Iaşi, 2011, precum şi poezii nepublicate în volum, ci doar în 
reviste şi antologii. 

Un colectiv meritoriu a contribuit la această nouă apariţie 
editorială: corectura şi lectori de carte: Geta Modiga si 
Mariana Sava; grafica: Valentin B. Neagu şi „Un cuvânt de 
învățătură” de părintele Ciprian Grădinaru. 
Cartea de faţă tratează liric două momente existențiale: de 
dinainte şi de după revelaţie. 

„Când nu Te iubeam”, Doamne, se spovedeşte autoarea, 
„lut si ţărână eram.” Ea se desprinde de tina și se înalță, prin 
dragoste christică, în lumea spirituală. Este vechea luptă 
cantemireană din „,Gâlceava înțeleptului cu lumea sau 
giudețul sufletului cu trupul”. Acesta din urmă, gazdă 
temporară a sufletului, este plin de păcate iar lumea a fost, 
este si va fi întotdeauna rea si plină de ispite. Una dintre 
poezii este intitulată chiar „Trup şi suflet”. 

În copilărie si adolescenţă. Dorina Stoica iubea „o floare”, 
„un copac”, apoi ,,o mulțime de păsări”, „străzile oraşului” si 
„grădina cu cireşe coapte”; iubea viaţa şi plăcerile ei dar 
„raza de soare” „intrată pe geamul îngust/ din biserica 
veche” era într-atât de strălucitoare încât a dorit să se facă 
„Lumină” prin harul divin cu care a fost înzestrată. 
Creaţiile din această antologie sunt rod al meditației, al 
reculegerii, al rugăciunii, al lecturilor din cărțile religioase, al 
credinţei sale în existența divinității. Construite pe ideea 
argheziană a dialogului cu divinitatea, aceste creații pledează 
în favoarea trăirilor sufleteşti si condamnă ființele care sunt 
robite trupului. După inflația postmodernistă cu versuri de 
apă tulbure, se simţea nevoia de poezie limpede ca apa de 
izvor în care să se audă distinct glasul conştiinţei si credinţei. 
Nostalgia după „Raiul pierdut” este înlocuită de poetă cu 
bucuria regăsirii lui; pentru asta însă sunt necesare 
„Rugăciunile” şi „Euharistia”. Însufleţită de „Nădejde, 
Credinţă si Dragoste”, Dorina Stoica se bucură că „Mai e 
credinţă” la noi şi scrie o „Rugăciune de iertare” așteptând cu 
evlavie a cerului „,Binecuvântare”. Unele rugăciuni 
portretizează monahi: „Rugăciune pentru duhovnic”, 
„Părintele Ilie Cleopa”, ,„,„Rugăciunea lui Agatonie”. 
Pledoaria poeziei în favoarea credinţei ortodoxe se încheie 
apoteotic îndemnând pe drept credincioşi „Rămâneţi în 
biserica ortodoxă străbună!” 

Însoţită mereu de „Îngerul păzitor”, Dorina Stoica 





Petruş Andrei 


Vaslui 

POETA DORINA STOICA 
„CÂND NU TE IUBEAM” 


(Antologie de autor) 


nazuieste „Spre lumină”, rugându-se de bunul Dumnezeu: 
„Am strigat spre Tine, Doamne!”, „Tu poţi, Doamne!”, „Fă- 
mă, Doamne, vas sfinţit”, „Vino, Doamne!”, „Doamne, dă- 
mi răbdare”, dar și de Maica Domnului: „Maică, Tu ştii 
durerea mea”, „Venim la Tine, Maică!”, „„Rugătoare, Maica 
Sfântă”, „„Maica Lacrimilor” şi de Mântuitor: ,,isuse, 
preadulce Hristoase.” 

Multe dintre poeme sunt reuşite, memorabile chiar: 
„Acasă”, „Poetul”, „Ce preţ are o poezie”, „„Fă-mă, Doamne, 
vas sfințit”, „Rugăciune de iertare” şi multe altele. 
Deşi ştiu că poetii sunt „genus irritabile”, totuşi îmi fac 
datoria de critic dar cu bună credinţă și cu duhul blândeţii. În 
versul al treilea din poezia „Ajută-mă să iert” ( p.65) 
„îintruna”, însemnând „,„mereu” se scrie legat. Poezia 
„Rugăciune” (pp. 80-81) de factură populară, scrisă în ritm 
trohaic, având un picior metric de şapte silabe are câte un 
picior care şchioapătă: „Dă-mi-l mie cât (mai) sunt” şi „Tată, 
Fiu (drag) și Duh sfânt” ar suna armonios. ( La o reeditare, 
poeta Dorina Stoica ar putea ţine seamă de aceste mici 
observaţii.) 

Poezia ,,Binecuvântare” aduce aminte de „Cartea de 
învățătură” a mitropolitului Varlaam şi de „Psaltirea pre 
versuri tocmită” a mitropolitului Dosoftei, fiind o rugă 
adresată Maicii Domnului: 

„Vreau să viersuiesc 

Cu glas îngeresc 

Într-o zi de vară 

Când plouă cu flori 

Răsari, Maică, în zori (...) 

Tu ești Maica vieții, 

Albă iasomie 

Maică poezie, 

Apă ne-ncepută 

Rugă ne-ntreruptă”. 


Într-o lume aflată într-o inexorabilă degradare, în care 
prostituate de lux și infractori devin „oameni politici” şi se 
ascund în Parlamentul ţării, când chiar poeţii își află 
inspiraţia în „groapa de gunoi a lui Ouatu”, izvorul poeziei 
Dorinei Stoica este omul credincios, însuflețit de nobile 
idealuri si cuprins de sentimente înălțătoare ca 
ortodoxismul, mila, altruismul, fapta bună, dragostea faţă de 
ţara care l-a născut, față de aproape, fata de slujitorii bisericii, 
faţă de familie etc. 


Dorina Stoica 





Când nu le iubeam 

Spre deosebire de scrierile unor autori care nu pot fi citite 
noaptea, poeziile Dorinei Stoica pot fi citite în toate 
momentele zilelor şi nopților din marea noastră trecere. 
Cartea sa este mai mult decât necesară pentru educaţia 
moral-creştină a contemporanilor si a generaţiilor care vor 
veni. 

D.. ageră, scrutătoare, 


fără a fi agresivă. Uşoară 
undă ironică. Agilitate în 
mişcări. Activ. O inteligență 
vie, atent la spectacolul 
lumii. Intuitiv, creator , 
nedezminţită credință 
pentru țară şi neam, 
mărturisită de la primele 
fraze. Îl întâlnesc în carne şi 
oase la Montreal şi încerc să-l compar cu cel din imaginația 
mea, întrucât Prinţul Caraghiaur, cum este cunoscut aici, 
este o legendă vie. Ştiu doar că a scris foarte mult, în varii 
domenii, literatură, un roman în şapte volume, despre 
perioada premergătoare războiului al doilea, o frescă 
incomparabilă, trăită, a publicat eseuri sociologice, studii 
de istorie, poezii, tratate de economie, a tradus din limba 
franceză şi invers... Precis îmi scapă ceva... 

A fost condamnat la moarte chiar de un tribunal din 
Timişoara, a trecut mai multe frontiere fraudulos. O viaţă 
cât mai multe romane. Are nenumărate medalii şi distincții, 
mi se spune. Percep că este primit onorific, respectuos. 
Comunitatea românească din Montreal dar şi din Canada îl 
cunoaşte/recunoaşte ca pe o persoană remarcabilă. Se 
prezintă. Poartă şi titlul de Prinţ al Casei Cumane de Panciu 
(emblemă la care ține foarte mult, cu acte, mărturii afective, 
transmise prin viu grai de la alte generaţii). Din 
documentarea prealabilă, aflu că a scris despre el 
academicianul din Chişinău, Mihai Cimpoi, în volumul „O 
istorie deschisă a literaturii române din Basarabia”, 1996, 
figurează în diferite antologii şi în cunoscutul tom „Un 
Dicţionar al scriitorilor români de peste granițele ţării”, 
semnat de dr. Aurel Sasu, Cluj-Napoca, 2003 şi 2005, 
refăcut şi adăugat. Nu mai mentionez revistele sau 
antologiile. Poate ar fi destul pentru a-mi legitima uimirea 
să precizez că are la activ peste 60 de lucrări publicate şi că, 
la peste 90 de ani, scrie şi dă o admirabilă lecţie de 
, perseverenţă şi putere de-a marca notabil trecerea anilor. 





Veronica Balaj 
Timişoara, Timiş 








Veronica Balaj: Aveţi privilegiul de-a ne vorbi de la 


” înălțimea vârstei de peste 90 de ani. Ne-aţi condus cu 
superba limuzină albă prin Montreal, sunteţi un şofer sigur 
pe el... Recunosc de la bun început că în această convorbire 
nu voi putea scoate în evidenţă decât puţine dintre reuşitele 
dv. Multe, neobişnuit de multe şi mai ales în varii domenii, 
pentru că identitatea dv. sufletească este triplă: 
basarabean, român şi canadian. Cum armonizați acestea 
toate zi de zi? 

Eugen Enea Caraghiaur: Fiecare face parte din propria 





Literatură * interviu * reportaj 

Si pentru că face bine sufletului, încheiem cu un mic 
fragment din rugăciunea: „Vino, Doamne!” 

„Vino, Doamne, mă ajută să cunosc, să înțeleg 
Și cu fir de rugăciune de Tine viața să-mi leg. 
Vino cu prinos de slavă, cu iubire, cu iertare, 
Doamne, vino de mă scoate din păcat, din întinare.” 


SPĂRGĂTORUL DE FRONTIERE 
LA 92 DE ANI- 


Convorbire cu Eugen Enea Caraghiaur 


mea existenţă. Am sufletul în trei învelişuri, am mai spus 
asta. Nu uit nimic, nu pun pe una mai presus de cealaltă, doar 
atât cât are dimensiunea în derularea trăită de mine. Sunt 
canadian, aici am avut libertatea să-mi manifest 
personalitatea, trăiesc de peste 60 de ani aici, vă imaginaţi ce 
legătură am cu locurile acestea, dar nu pot renunţa la 
memoria afectivă a copilăriei petrecută în Basarabia, m-am 
născut în 15 august 1923, la Comrat. 

Tatăl meu a fost profesor de matematică, deci sunt 
basarabean. Invoc aici volumul scris în 1982, „Sufet 
basarabean", Editura Nagard, Milano, cu o prefaţă de Iosif 
Constantin Drăgan. Conjunctura istorică ne-a făcut să 
schimbăm adesea locul. După o deportare a familiei în 
Morozovsk, Rusia, în 1940, deşi sau tocmai pentru că 
terminasem clasa a zecea în limba rusă, la Chişinău, 
posedând chiar o dipomă de la Stalin şi o bursă de 400 de 
ruble, am reuşit să ne sustragem trupelor ruseşti, revenind cu 
familia la Chişinău. Apoi, am participat la luptele preliminare 
de la Cotul Donului, în cadrul batalionului 150 de transmisii 
al Diviziei a 20-a române, în calitate de voluntar cu grad de 
caporal TR. Deveniţi apoi, cetăţeni ai României Mari, am 
peregrinat din Craiova la Calafat, în multe alte localităţi, am 
făcut studii de inginerie, la Facultatea de Mine şi Metalurgie 
Timişoara, apoi viaţa m-a obligat să străbat distanţele de la 
Volga la Saint-Laurent, în America de Nord, prin Serbia, 
Italia, Franţa, până în Quebec. Am lucrat în minele din 
Abitibi, am trecut prin mlaştinile din peninsula Gaspe, am 
popsit pe malul Atlanticului. Am fost miner, vagonetar, 
prospector expert în navigaţie, constructor, în fine, inginer 
geolog, cu o competenţă girată, pe când eram în Franţa, de 
către Universitatea din Nancy. Am adunat o experienţă 
considerabilă. Dar apropos de 
faptul că am trei învelişuri 
sufleteşti, aduc o mică 
argumentare din cele multe câte s- 
ar putea înşirui. Vreau să spun că 
peste tot am slujit ideea de patrie, 
de dreptate. La Timişoara, în 
studenţie, în 1945, am pus bazele 
Tineretului Universitar Naţional 
Ţărănist, pe idealul alipirii 
Basarabiei la România. NKDV-ul 
stalinist, în data de 17 august 1948, 
m-a condamnat pentru asta la 
moarte, iar Tribunalul Militar din 
Timişoara la doi ani de temniţă 
grea. Am reuşit să fug şi să trec 
Dunărea înot, pe malul sârbesc, 

iar după o vreme am ajuns în Italia. O întreagă aventură. Ne 
apucă dimineţa dacă vă povestesc prin ce-am trecut şi cum 
am scăpat cu viaţă. Vedeţi, s-au scurs deja două ore de când 
povestesc doar despre trecerea graniţelor până în Franţa. Să 
notăm neapărat că nu mi-am dezminţit niciodată dorinţa de- 
a face ceva pentru evoluţie şi binele istoric, aşa că, odată 
ajuns în Canada, ţara libertăţii de exprimare, mi-am activat 
legătura cu genetica spirituală. Am luat legătura cu exilul 
românesc, iar aici, unde trăiam, am avut diferite iniţiative. 
Am înfiinţat Congresul Canadian Român şi am fondat 
Biserica ortodoxă Sf. loan Botezătorul, din Montreal. 
Funcţionează şi acum. Am înfiinţat şi un post de televiziune 
în limba română, asta ceva mai târziu. Am militat pentru 
drepturile românilor emigraţi şi am reuşit să obţinem toate 
cele solicitate, ani la rând. Mi-am arătat gratitudinea scriind 
volumele „Poeme din Canada”, Ed. La Voix du Peuple, 
Montreal, 1977, sau „Cântare Canadei”, 1981. După revoluţie, 
în '89, am revenit în ţară, am avut întâlniri cu Corneliu 
Coposu şi am simpatizat cu PNŢCD. 

V.B.: Aveti o preferinţă pentru istorie, aşa că, în tot acest 
timp cât şi lucraţi sau infiintati diverse organizații (un mod 
de-a tine legătura cu natia), scriați şi literatură. Acum ati 
ajuns la un număr impresionant de volume. Peste 60, după 
cum spuneam. Ar trebui să conturăm calitatea 
dumneavoastră de poet, romancier, sociolog, economist şi, 
desigur, autor de cărți cu tematică istorică. M-aş opri 
deocamdată la acest aspect, ținând cont de titlul nobiliar pe 
care vi-l asumaţi. Al 51-lea Mare Han-Principe al 
Cumanilor din lume şi Al 51-lea descendent, începând cu 
892, Prinţ al Casei Cumane de Panciu. Cum anume se pune 
problema influenţei lăsate de cumani din punctul dv de 
vedere, ati explicat în mai multe lucrări. La ce anume vă 
obligă acest titlu, pe care vi-l afişați cu mândrie şi 
responsabilitate? Vă propun să sintetizăm. 

E.C.: Încep cu partea a doua a întrebării. Mă obligă pe mine 

şi urmaşii mei să nu uităm nici o clipă că tradiţia, ţara din care 
provenim trebuie slujite cu sufletul şi gândul, cu arma dacă e 
nevoie. Nu se poate abdica de la acest principiu. Apoi, 
dreptatea, corectitudinea sunt lege morală de la cel mai mic 
faptpână la cea mai importantă situaţie. 

Întotdeauna am fost corect şi de aceea am reuşit în lumea 
nouă. Sunt nişte principii care nu aparţin doar cumanilor, 
dar la ei era lege. Mai sunt şi alte direcţii în care aceştia şi-au 
lăsat amprenta. Am scris mult în acest sens. Cea mai 
importantă lucrare o consider pe cea intitulată „Prinții 
Cumanilor”, unde este descrisă cronica acestora detaliat. 
Posed scrisori de la tatăl meu, era corespondenţa purtată 
între şeful Boemiei şi Hanul Bark. Nimeni nu posedă aşa 
ceva. Sunt documente de suflet, dar şi de istorie. Când aveam 
12 ani, mi-a venit ideea să le copiez. A fost o inspiraţie divină, 
pot spune.Tata mi le dăduse zicând că nu strică... să mă 
amuz. Erau ţinute într-o ladă din metal. Viaţa are mereu 
meandre, aşa şi în cazul acesta. Când am fost nevoiţi să 
plecăm din Chişinău, lada cu secrete scrise ne-a fost furată. 
S-a crezut, desigur, că ascundea un alt soi de valori. Scrisorile 
rămase în copii, sunt acum documente rare. Istoria 
cumanilor s-a transmis din generaţie în generaţie şi există 
dovezi că ei au influenţat benefic evoluţia istorică a poporului 
de pe meleagurile noastre. Memoria duce spre trecut, vine ca 
un şuvoi sacru spre noi, nu avem dreptul să uităm sau să 
minimalizăm ceva. Mă simt legat de vatra din strămoşi 
moştenită. Aş mai aminti volumul „Prinții cumanilor”, eseu 
istoric, Editura Vald@Vald, Craiova, 1994, cu o prefaţă de C. 
Dumitrache. La loc de cinste în sufletul meu este şi lucrarea 
„Protoromânii”, Editura Semne, lansată la Alba Iulia la 1 
Decembrie 2012. 

Nu mai prejos ca valoare informativă, documentară sunt 
volumele „Sarmato-Geţii, o istorie restituită”, dar şi „Negru 
Vodă Cumanicus”, istorie succintă a Cumanei Mari, 
Bucureşti, Editura Semne, volum lansat în 2008, la sala 

Marin Preda. Iată doar câteva titluri care pot fi argumente 
istorice în favoarea teoriei pe care o susțin în ceea ce priveşte 
legătura şi influenţa cumană. 

V.B.: Ar fi interesant să vorbim şi cu Eugen Enea 
Caraghiaur, economistul care a pus în circulație idei 
valabile pentru orice societate preocupată de prosperitate. 
E.C.: M-aş referi, desigur, la volumul „Credit social”, în 
variantă franceză, „Democratie active”, editura Voix du 
Peuple, Montreal, care s-a vândut foarte bine. Apoi, fără să 
intru în detalii, trebuie să spun că din experienţa mea de om 
de afaceri, dar şi prin studii, volumul intitulat „Manifest 
global, teoria creditului naţional”, cu subtitlul care 
condensează teoria expusă, adică Pace, dreptate şi 
prosperitate pentru toate popoarele lumii, carte editată de 
Liga Culturală Pentru Unitatea Românilor de Pretutindeni şi 
Editura Semne, Bucureşti, 2003, consider că poate fi o 
contribuţie la strădaniile de prosperitate după tehnici şi 
teorii aplicabile în lumea modernă. 

V.B.: Vă considerați şi poet, ținând cont că aveţi un număr 
considerabil de volume de versuri? 

E.C.: Nu, nu profesionist, aceştia sunt oameni care au doar 
această preocupare. Trăiesc din scris. Dacă e posibil, 
depinde de conjunctură, de valoarea operei lor, de societate. 
După toate datele însă, ştiu că nu se prea poate aşa ceva. Eu 
scriu din dorinţa de a-mi exterioriza anumite stări. Am avut 
multe drame de învins în viaţă, dar firea mea puternică, 
perseverenţa, m-au ajutat. Poezia e o supapă. 

V.B.: Dar titulatura de romancier consideraţi că vi se 
potriveşte? 

E.C.: Mulţi dintre cei care mi-au citit romanele, şapte sunt la 
număr, din seria care prezintă memorialistic, veridic, 
frământările, zbuciumul premergător conflagrației 
mondiale, pe o perioadă lungă, între 1917-1949, consideră că 
sunt demne de luat în seamă. Sunt membru al USR, mă 
onorează. Primul volum din serialul fluviu „Lumini şi 
umbre” se intitulează „Visuri şi tentaţii”, al doilea 
„Caleidoscopul amarului”, bine prezentat de către Gh. 
Avramescu, apoi, următorul volum „La răscrucea 
destinului” (1999), urmează „Sub teasc”, editat în 2000 şi 
prefaţat de academicianul Mihai Cimpoi, 'Păienjeniş”, al 
cincilea volum, în fine „Spărgători de frontiere”, lansat la 
Bucureşti, în 2012. Lucrez la cel de-al şaptelea volum din 
serie. Mai am sub semnătură romanul în limba franceză 
„Guerre et vie” (Război şi viaţă), deocamdată doar în limba 
franceză. 





olumul intitulat ,„Solzii negri ai 
timpului alb” poartă iscălitura 
poetei Mihaela Oancea şi a apărut 
la Bucureşti, la Editura „Destine” 
(2015). O carte în alb şi negru de la un 
capăt până la celălalt, în care 
predomină albul, deloc întâmplător, 
spre a ilustra laitmotivul (timp alb) al tuturor poemelor 
cuprinse în ea. 





Dorina Stoica, 
Vaslui 

V.B.: Exilul, cum l-aţi defini în ceea ce vă priveşte? 

E.C.: O şansă de a deveni mai bogat sufleteşte. Am cunoscut, 
am trăit şi într-o altă cultură. M-am integrat, mi-am adaptat 
trăirile pentru naţia mea la alţi parametri. Am devenit mai 
puternic. Toţi cei care îşi asumă exilul sunt mai puternici 
pentru că pot adăuga ceea ce au moştenit în primii ani de 
viaţă, la alte culturi, la alte moduri de-a înţelege lumea. Sunt 
obligaţi să aibă forţă sufletească, să răspundă călduros şi 
salutului venit de acasă şi celui auzit într-o altă cultură. 
V.B.: Aveţi o sumedenie de medalii, titluri onorifice. V-au 
influențat viaţa? 

E.C.: Acestea le-am obţinut prin munca mea, deci le-am 
determinat eu pe ele să apară. E un raport special. Nu pot 
spune că m-au influenţat, n-am devenit mai îngâmfat, dar 
mi-au fost o confirmare. Binevenită. Când am primit pentru 
a treia oară Medalia de Aur Mihai Eminescu, chiar că am fost 
copleşit. În 1998, mi-a fost conferită de către Liga Culturală 
pentru Unitatea Românilor de Pretutindeni şi de către 
Uniunea Scriitorilor din Moldova, în 2008 la Bucureşti şi în 
2010 de către aceeaşi Ligă. Starea onorantă nu poate fi 
comparată cu o alta. Nu aveam cuvinte, eram acasă. Iubit. 
Asta e ceva nemaipomenit. Să fii iubit acasă, chiar dacă ai 
plecat... 

V.B.: Aveti un secret al longevității? Ştiu că asta stă pe 
buzele tuturor celor care vă intervievează. 

E.C.: Curajul poate. Îmi răspund eu însumi uneori, poate 
curajul de-a nu te lăsa copleşit de frica zilei de mâine, voinţa 
de-a învinge. Când eram în lagăre, asta mă ţinea, voinţa. Vă 
închipuiţi cum era să fiu spulberat, nimicit când am condus 
greva a 5000 de deţinuţi politici dacă nu ignoram frica. Se 
petrecea în Italia. Apoi, cumpătarea în faţa tentaţiilor. Eu, 
din tinereţe de pildă, nu beau decât ceai. Niciodată cafea. Ar 
mai fi desigur multi factori, dar secrete sau reţete speciale nu 
am. 

V.B.: Dumneavoastră, „spărgătorul de frontiere”, cum 
anume v-aţi autodefini? 

E.C.: O fac printr-un vers al meu: „Cu toga hanală -/mă 
plimb prin viaţă cum mă voi plimba prin cer/ ...Cu toată 
plângerea realităţii/ Îmi răcoresc ochii cu stropi de iertare/ 
Dumnezeul meu e mare". 

V.B.: Vă doresc multă sănătate şi voinţă să nu vă lăsaţi 
învins de trecerea timpului! Următorul interviu, la 
centenarul dumneavoastră. 


O POETĂ CA UN ARBORE 
CU RĂDĂCINILE ÎN CER - Mihaela Oancea 


Este o poezie postmodernistă, nu chiar la îndemâna 
oricui, plină nu numai de neologisme, ci şi de referiri la 
mitologia greacă ori nordică, de filosofie şi simbolistică 
esoterică. Cu ample conotaţii, dificil de decriptat, poezia 
Mihaelei Oancea nu seamănă cu nimic din ce am citit 
până acum, nu imită pe nimeni şi încadrarea într-un anumit 
curent este aleatorie. 

Poezia este, fără doar şi poate, de sorginte divină. 
Referindu-mă la cea din volumul „Solzii negri ai 











timpului alb”, voi porni de la simbolistica acestui concept 
de timp alb, putând afirma că avem de-a face cu o poezie 
profund spirituală şi filosofică. Timpul alb este acea stare de 
iubire absolută, starea edenică pierdută de protopărinţii 
noştri odată cu alungarea din Rai, un timp ce poate fi 
redobândit prin despătimire, prin lepădarea de „solzii 
negri”, eu aş spune prin curăţarea de păcatele omului 
contemporan. Stă în puterea oricui de a accesa Timpul alb şi 
a redobândi puritatea edenică! 

În toate poemele cuprinse în acest volum nu vom găsi 
nicio urmă de revoltă, nici tulburare şi nici tristeţe, doar 
raportare la un timp al începuturilor ca şi cum sufletul poetei 
deja ar exista în acea lume de mult timp trecută, dar 
revesibilă. 

Simbioza dintre suflet şi natură este căutată, dar şi aflată 
cu precădere în zonele înalte (la propriu), în munţi, unde 
poienile sunt colorate de bujori sălbatici, acolo unde 
lăcaşurile de cult, pe care poeta doar ne lasă a le bănui 
(„Dezamăgire în ecouri de strană”), sunt porţi deschise spre 
alte univesuri. 

Lumea poeziei Mihaelei Oancea este o lume 
neobişnuită, iar limbajul poetic este intelectual, metaforic, 
surprinzător şi inedit. 

ilustrare a universului poetic ne-o oferă grafica 
executată de binecunoscutul artist plastic Mihai Cătrună 
ce se pare că a pătruns înțelesurile subtile ale versurilor 
poetei. 

Din pricina păcatelor, a negativismului, omul 
contemporan a „pierdut vederea celui de-al treilea ochi”, 
nemaiavând acces la acea zonă a existenţei unde totul se află 
sub stăpânirea luminii. 

Poezia Mihaelei Oancea este tocmai acel filon de 
lumină albă ce brăzdează timpul acoperit de solzii murdăriei 
şi ai întinăciunii. Asocierea aceasta oximoronică alb-negru 
ne poate duce cu gândul la modelul istoric ce indică originea 
palestiniană a lui la Iisus Hristos, om şi Dumnezeu în acelaşi 
timp... 

Poeta Mihaela Oancea este un fin observator al lumii 

înconjurătoare călătorind prin timp, ajungând de fiecare 
dată la începuturi, acolo unde puritatea trăirilor sale lirice se 
simte acasă. Ea priveşte răsăritul, apusul, soarele, marea şi 


munţii descoperindu-le, descoperindu-se şi 
descompunându-se în elementele primordiale. În „Proces 
de vindecare” „soarele, fruct dat în pârg ”, „face snorkeling,” 
Ori „se furişează într-un hamac,” pentru siestă căutând 
frumuseţea şi bunătatea, pentru a se încărca de puterea 
vindecătoare a iubirii, dându-ne în cele din urmă lecţia de 
viață a iertării, cheie a vindecării şi a armoniei cosmice: 
„Spre seară, tolănit pe nisip,/ surâde,/ ştiind că orice 
vindecare/ e o lecţie de viata/” 

Mihaela Oancea este fericita găsitoare a sufletului ce 
este mai mult decât geamăn, e siamez! În „Destine siameze”, 
„Ne-am întâlnit privirile/ dincolo de oglinda cea veche/ ce 
păstra amintiri/”, călătoria în timp ajunge la începuturi, pe 
la „carâmbul timpului”, „când soarele naviga în piroagă de 
Jăratic”. Despre desăvârşire şi spirite alese în 
„Ortoexistenţă” poeta ne spune, „Cresc mereu păduri de 
existeţe efemere,/ dar puşini arbori cu rădăcinile în sus.” 

De formaţie filolog, este conştientă de puterea cuvintelor, 
dar şi a celui care le mânuieşte spre a le face ascultătoare , 
limpezi, cu putere de vibraţie, sau „peşti zburători/ care să- 
noate în răcoroasa mare de alb,”. Pentru a desăvârşi însă o 
creaţie este necesară şi inspiraţia, pe care o numeşte “bună 
dispoziție”. “Într-o dimineaţă oarecare, buna dispoziţie le- 
nflorise în miez,/ topiau precum popcornul,/ şi-atunci am 
aflat că erau hotărâte / să gândească nu la ce sunt,/ ci la ce 
pot să devină./”. 

În „Călătorie” ne dezvăluie că „Omul, paşaport cosmic/ 
pentru eternitate”, nu se înțelege pe deplin, iar lumina 
ajunsese „a se curba în jurul lui,/ în aşteptarea galaxiilor 
dolodora de ferestre-/(...)către infinitele hoinăreli onirice/ 
zugrăvie-n Zenit.” 

Pornind de la ideea unor filosofi antici sau contemporani 
(Nick Bostrom, de la Universitatea Oxford), potrivit cărora 
tot ce credem noi că e real şi stă la temelia lumii noastre este, 
de fapt, o iluzie abil creată de o inteligenţă de nenumărate ori 
superioară nouă, în ,,Muguri de vise” poeta spune că 
„realitatea nu-i altceva decât/ ce-i permitem să fie”. 

Numele zeului Thanatos (zeul morţii), arareori pomenit 
cu teamă în mitologia greacă, apare în poezia Mihaelei 
Oancea nu ca o entitate înfricoşătoare, ci ca un zeu al 
transformării i 

dintr-o formă de existență în alta. Această ipostază a lui 
Thanatos am întâlnit-o în Luceafărul lui Mihai Eminescu 
(„Căci toti se nasc spre a muri/ şi mor spre a se naşte”), iar 
în poezia Mihaelei Oancea, “Iar zeul Thanatos, scăpat din 
captivitate,/ se dezlănțuie. / (...) Dau pagina /(...) acolo 
vreau să-nvăţ/ din nou/ să rodesc."(,,„Dau pagina”). şi dacă 
va rodi, poeta o va face, fără doar şi poate, în mitologicul oraş 












Alfheim, acolo unde locuiesc geniile şi spiritele luminoase, 
oraşul care îi primeşte doar pe cei drepţi - („Intuiţie”). 

Viaţa este asemenea curbei lui Gauss, ascendentă firesc 
până la apogeu, dar accidental bulversată de întâmplări 
catastrofice cum ar fi pierderea facultăţilor mintale, când 
omul cade în starea aceea ce nu este nici viaţă, nici moarte, ci 
somn: „S-a prăbuşit nevolnic, sugrumat/ de o bizară stare 
de rău/ În tinereţe îi fusese atât de bine,/ încât şi uitase 
definiția tristeții”- („Incident pe curba lui Gauss”) 

După ce am lecturat volumul acestei tinere poete, 
oprindu-mă asupra unora dintre poeme, în mod special, şi 
revenind tot la ele după lectura altora, pot afirma că am în 
faţă o poezie de o profunzime remarcabilă, ce denotă vastă 


EILAT, ULTIMUL POPAS 


m ecolăm... În avion călătorii tac instantaneu... 
Motoarele fac un zgomot infernal, că ,aviatoarea” se 
simte obligată să ne asigure că după ce vom decola, o să fie 
mai plăcut, ca o barcă pe valuri... 

- Ai auzit, îmi Llipă în ureche soția, „Ca barca pe 
valuri”!... Îţi aminteşti cum era să-mi dau sufletul când ai 
închiriat o barcă să ne ducă de la o insulă la alta în Grecia?! 
Îmi aminteam, cum să nu-mi amintesc, atunci chiar am 
crezut cănu mai scăpăm, numai „căpitanul”, un grec cam 
la 80 de ani, nu se îngrijora deloc, că „el face” drumul ăsta de 
trei ori pe săptămână, dus şi întors, şi n-a păţit nimic, odată 
ce-a prins vârsta ce-o are!... 

-Linişteşte-te, îi zic, uită-te în jur, nimeni nu se 
panichează ca tine! 

- Nu ştiu ce-i aşteaptă, de aia.. Avea dreptate, la primul 
viraj avionul s-a lăsat pe o parte şi dacă n-am fi fost legaţi de 
scaun, ne-am fi cuibărit toţi pe-o singură aripă!... După 
primul viraj a urmat al doilea, pe cealaltă aripă, că m-am 
speriat până şi eu, care mă laud căam călătorit cu 
avionul în cele patru zări ale pământului, dar acum sunt 
realmente îngrijorat... 

- Ne-a trebuit Eilat!... De plăcere!... De ştiam ce ne 
aşteaptă, rămâneam în Bucureştiul meu iubit... Întreabă 
„aviatoarea” asta ce se leagănă când pe-un picior, când pe 
altul, ce se întâmplă?! N-a mai fost nevoie, „aviatoarea” ne 
explică că aeroportul e înghesuit şi pilotul face viraje să nu 
intrăm în vreo clădire... După aşa explicaţie, s-a lăsat o tăcere 
care nu vreau să vă sperii, era „inmormântală”. Doi 
— îndrăgostiţi din laterala noastră s-au luat în braţe, semn că 

à dacă o fi să moară, să moară împreună... Eu n-am vrut s-o 
7 sperii mai mult pe soata mea, aşa că n-am luat-o în braţe şi 
am lăsat pe Dumnezeu să aibă grijă de noi... 

Nu după mult timp totul a revenit la normal, la normalul 
nostru, c-am putut să ne bem cafeaua în condiţii civilizate, 
eu, bătând chiar un record personal, n-am vărsat decât 
jumătate de cană, la un viraj neaşteptat, chiar şi de 
„aviatoare” neglijat. 

- Iar te-ai pătat cu cafea... Nu eşti în stare nicio cafea să 
bei, acum când avionulparcă nu zboară.. 

N-a apucat să termine că şi-a muşcat limba la o înălţare 

cultură generală, vocabular poetic elevat şi un simţ artistic 
mai rar întâlnit. 

Trebuie să mărturisesc nu a fost o lectură uşoară şi nu mi- 
a fost revelată ideea din poemul citit decât la a doua sau a 
treia lectură. Poeta Mihaela Oancea nu ne prezită nişte trăiri 
sau experienţe de viaţă aşa cum facem cei mai mulţi dintre 
poeți, ci nişte concepte filosofico-esoterice bazate pe studiu şi 
lecturi atent alese. 

Şi, cum Poeta este un arbore tânăr, îi doresc să crească, 
iar rădăcinile să-i fie cu fiecare volum tot mai înfipte în cer, ba 
chiar să cuprindă tot cerul cu ele, până acolo unde timpul este 
imaculat şi fără solzi negri... 

minune, să trecem peste 
un bloc cu cel mult doi 
metri peste, semn că am 
ajuns la Eilat. Au urmat 
virajele printre blocuri, 
de stăteai la fereastră, 
puteai să pui mâna pe ele, 
apoi am trecut peste două 
corăbii, turiştii fugeau pe 
punte să se ascundă, dar 
până la sfârşit, ce să vă mai spun, mai mult morţi decât vii, 
am aterizat în „condiţii bune”. „„Aviatoarea” ne-a făcut 
cunoscut că nu trebuia să fim aşa de înfricoşaţi, că piloţii 
izraeliți sunt cei mai buni din lume şi pot trece cu avionul 
chiar şi la un metru printre blocuri... Sănătoşi, dar speriaţi de 
moarte, după aproape o oră intrăm în posesia bagajelor. 
Cumpărasem pentru vacanţă noastră un „samsonite” nou, 
încăpător şi elegant, cu bani nu puţini... Am primit pe bandă 
un samsonite „pârjolit”, adică jupuit şi de nerecunoscut. 
Soţia mea simte că încep să mă enervez şi decide să mă 
oprească cu o ,,vorba” ce nu pot s-o ignor: Bine ca-m ajuns... 
C-am ajuns cu bine!... O să cumpărăm altul. Îţi dai seama, 
dacă pe noi, legaţi, ne-a aruncat avionul unul peste altul, ce-a 
fost cu bagajele?! Să mă văd odată ajunsă la hotel, să-mi trag 
sufletul sub duş şi să uit.. 

Dacă ea zice aşa, renunt la reclamaţie. Discutând 
ulterior cu un oficiant, la întoarcere, în aeroport despre 
samsonite-ul meu, îmi spune că nici nu mi-ar fi luat în 
analiză reclamaţia, că trebuia să se facă o expertiza 
specială asupra stării  geamantanului înainte de 
îmbarcare, cu suportarea costului, şi o nouă expertiza 
după zbor, să se constate stricăciunile şi apoi sa ma 
despăgubească, dar nu mai mult de 20% din costul iniţial al 
geamantanului, conform listei lor de preţuri. Am înţeles, are 
dreptate Nicole, bine că am ajuns cu bine... Am ajuns, e 
drept, dar, deocamdată, doar în aeroportul din Eilat, n-am 
ajuns încă la hotel. 

Alerg după un taxi, dar e lume multă şi taxiuri puţine... 
Într-un târziu, găsesc un taxi dispus să ne ducă la hotel. 
Şoferul pare să nu ştie o boabă englezeşte, dar ne scrie pe 


Florin Vasile Bratu, 
Bucureşti 

hârtie cât costă drumul: 18 euro plus 2 euro pentru încărcat şi 
descărcat bagajele, adică 20 de euro în total, să nu fie vreo 
confuzie. Nici n-am urcat bine în taxi şi se opreşte. Încerc să-l 
înţeleg de ce ne-am oprit. Când văd că descarcă bagajele intru 
la idei... S-o fi supărat pe noi?! 

- Aşa repede?, întreb, încă confuz, doar nu ştia 
englezeşte... 

- Aici aţi spus să vă aduc. Asta-i hotelul! 

- Pentru trei minute de mers cereţi 20 de euro?! 

- Vi se pare mult? 

- Foarte mult. 

- Domnule, uitaţi-vă la contor! V-am şi scris de la 
început, 20 de euro, să nu fie vreo neînțelegere! 

- Noi n-am ştiut că hotelul e lângă aeroport. 

- Domnule, pornirea maşinii e 5 euro, încărcarea, 
descărcarea bagajelor 2 euro, total 7 euro... Restul e pentru 
drum, 13 euro, tarif de noapte... Sper că m-aţi înțeles. Engleza 
mea, cât e, e învățată pe stradă... Plătesc 20 de euro fără să 
mai comentez, deja un oficiant al hotelului pusese mâna pe 
bagaje şi le încărca într-un căruţ. Ne despărţim de 
taximetrist, cu urarea să aibă parte de clienţi numai că noi, 
care aruncă cu banii din necunoaştere. Am înţeles trucul... 
Nu ştie limba, scrie ce vrea, n-ai ce să comentezi.. 

- Au şcoală şoferii de aici!... În felul ăsta evită orice 
conflict. Te-au avertizat, chiar în scris. Dacă nu ne convenea, 
nu trebuia să urcăm în maşină... 

- Dacă peste tot aici aruncăm cu banii ca acum, cred că o să 
scheunăm de foame, mă avertizează Nicole. 

Nu-i mai răspund, că altă surpriză avem imediat ce am 
intrat în holul mare al hotelului... O mulţime fără sfârşit, în 
rând de câte trei persoane, umple holul, mare şi frumos. 

- Cred că sunt cu alte probleme, caut s-o mint pe Nicole. 

- Dacă o fi să stăm la rândul ăsta ne apucă ziua... Mă culc 
pe bagaje... 

- Merge repede, ai să vezi! 

- Merge, pe dracu , nu vezi?!... Nu sunt decât trei oameni, 
din care două femei, la circa o sută de turişti! Nu sta aici şi 
lenevi, mişcă-te, poate nu toţi au de intrat în hotel!... 

Am plecat în cercetare... Ajung pe lângă rând la ghişeu, 
unde o fată, Angelica, aşa scrie pe ecuson, e dispusă să mă 
asculte. Redau, mai bine, întreaga discuţie: 

- Bine aţi venit în Hotel Clubul nostru! 

- Mulţumim pentru urare. Angelica, frumos nume, e şi 
nume românesc... 

- Da?!... Sunteţi români? 

- Români pur sânge, şi-i întind actele. 

Le răsfoieşte şi, ca şi cum ar fi găsit o comoară, mă felicită. 

- Foarte bine că aţi ales să staţi două săptămâni! Sunteţi 
primii români cu care mă întâlnesc! 

Simt în urarea sa un accent rusesc. O întreb: 

- Sunteţi rusoaică? 

- Da, domnule, cu mici excepţii, îngrijitorii parcului, 
femeile de la curăţenie şi conducerea, toţi suntem evrei ruşi. 

- Foarte bine, vă spun şi eu, în viaţa mea profesională m- 
am întâlnit cu multi ruşi... M-am împăcat foarte bine cu ei... 
Putem vorbi şi pe ruseşte... 

- Lăsaţi, rămânem pe englezeşte, e bine şi pentru mine... 
Să n-o uit. Aici vin cam 80% turişti ruşi, nu prea am cu cine 
vorbi în engleză. Unde vreţi să vă dau camera? 

- Unde-i mai frumos. Să avem o vedere la cascade... La 
piscine... 

- E cam greu... Oricum, trebuie să staţi la coadă, altfel îmi 

sar în cap ruşii mel. 

- La coadă asta mare?! Toţi fac check-in-ul acum? 

- Da. Duminica e zi de primiri şi plecări. E aglomeraţie. 
Dar pentru că sunteţi români, prima dată la noi, daţi-mi 
actele, nu uitaţi paşapoartele şi contractul de schimb... Luaţi 
loc pe unde puteţi. Nu înainte să plătiţi check-in-ul. 

- Angelica, am plătit hotelul pentru două săptămâni, 
integral. Ce check-in mai trebuie să plătim? 

- Nu vă enervaţi, la noi se plăteşte check-in-ul, aşa e 
regula... 

- Am fost în peste o sută de hoteluri în viaţa mea şi n-am 
auzit până acum ca după ce am plătit hotelul, mai trebuie să 
plătesc şi să „intru” în hotel! 

- Multe n-aţi auzit sau întâlnit în lume, dar o să auziţi şi să 
le întâlniți aici... 

- Angelica, nume de româncă, nu vreau să te supăr, dar 
nu mi se pare normal să plătesc o dată hotelul şi a doua oară 
intrarea” în hotel?! 

- Dacă gândiţi aşa, o sa vă stricaţi vacanţa... Aţi venit cu 
avionul?... 

- Da. 

- Cât v-a costat taxiul? 

- 20 de euro, cu bacşiş... 

- Vedeţi, în mod normal, taxiul costă 5 euro... V-a luat de 
proşti... 

- ...Hotelul tot aşa ne crede?!... 

- Vă recomand să plătiți şi să mergeţi în apartament, 
altfel veţi sta toată noaptea să paziti geamantanele... Eu nu 
pot să dau apartamentul fără plata intrării în hotel, decât 
dacă dau eu banii din buzunarul meu... 

- Angelica, nu vreau să trec asupra ta o aşa obligație”... 
Plătesc, şi mâine discut cu şeful vostru. Nu puteţi să fiţi altfel 
decât e în toată lumea! 

- Gând bun, să plătiţi... Inutil să credeţi că o să primiţi 
banii înapoi... 

- Cât costă „intrarea”? 

- Plătiţi în shekeli? 

- Nu, în euro. 

- 80 de euro de persoană! 160 în total... 

Mă îndrept către soţia mea, care nu înţelege de ce 
„dialoghez” aşa mult cu Angelica... Îi spun că ne costă 
intrarea în hotel 160 de euro. 

- Sunt nebuni! Nici să nu te gândeşti, e strigător la cer! 
Aşa ceva n-am mai auzit! 

- I-am spus... Fără să plătim nu ne dă apartamentul, şi 
aşa e pusă într-o situaţie grea, ne-a luat peste rând că suntem 
români. Eu zic să plătim şi să vedem mâine ce putem să 
discutăm cu şeful lor... 

- Îţi dau 160 de euro, dar mâine să-i aduci înapoi!... Ne 
cred nababi?!... 

Iau banii şi-i dau Angelicăi, care, deşi nu ştie româneşte, a 
înțeles cam ce părere are soţia mea despre plata pentru , 
intrarea în hotel... 4 

Primim cardul (cheia electronică de la apartament) 
pentru două persoane şi cu inima cât un purice prins, după o 
aşteptare de jumătate de oră, un lift e dispus să ne ducă la 
etajul şapte, cu vedere la cascade şi pisicină... Cel puţin aşa 
mi-a promis Angelica... 

Intrăm în apartament şi primul loc unde se repede soţia 
mea este balconul... Deşi e noapte plină, zona e luminată 
feeric şi revine mulțumită, Slavă Domnului, balconul e 
frumos, priveliştea şi mai şi... De-ar uita de bani, gândesc... 















* interviu * report 


Aprindem lumina peste tot în apartament. E aşa cum e 
descris în contract. Mă opresc la bucătărioară, în engleză 
„Partial Kitchen”, şi afară de tacâmuri, chiuvetă, farfurii, 
pahare, nu mai are decât un „cuptor” cu microunde. Nu mai 
comentez, voi vedea mâine de ce n-are nimic pentru 
„cooking”, pentru că n-am văzut niciun reşou, aragaz sau 
ceva asemănător, unde să găteşti ceva. V-am spus, cred, că 
am preferat apartamentul cu bucătărie, fie ea şi „Partial 
Kitchen”, să nu mai fim obligaţi să luăm două săptămâni 
masa la restaurant. Nu e vorba numai de bani, ci şi de dorinţa 
ca într-o vacanţă să mănânci şi ce-ţi place, ca acasă... 

Cum intră în baie, soţia mea strigă: 

- Vino aici să vezi baia, e pentru copii mici! E scurtă şi 
îngustă, de nu poţi să stai în ea decât într-o rână şi cu 
picioarele strânse! Au şi contor să măsoare câtă apă 
consumăm... 

- N-ai să mori dacă o să faci numai duș!, îi zic. 

- N-o să mor dacă o să plătesc „Intrarea”, dacă n-avem 
baie ca lumea şi, ai să vezi, nici bucătăria nu-i bucătărie... 


Se este o stare 


pe care nimeni nu vrea s-o 
trăiască pentru că este 
percepută ca o nedreptate. 
Ea nu se învaţă din auzite, 
ea trebuie trăită pentru a 
ne da seama de puterea cu 
care ne poate transforma. 
Suferinta poate fi fizică 
sau psihică. Cea trupească 
produce durerea care de 
cele mai multe ori trece 
fără să lase urme, sau ne scoate din această viaţă; cea 
sufletească ne marchează cumplit, ea însumându-se 
celorlalte suferințe avute de-a lungul vieţii. Suferințele 
sufleteşti, ca nişte mici ființe, parcă se caută să se adune, să 
stea de vorbă, amintind, comparând, cântărind, căutând un 
loc unde să-și reverse preaplinul spre eliberare. De cele mai 
multe ori, nu suntem crutati de noi suferinţe, paradoxal însă, 
fiecare revărsare, ieșire, ne schimbă, ne întărește. 

Suferinta se abate asupra noastră deseori. Cu cât este 
mai sensibil omul, cu atât este mai sortit suferinţei, cu atât 
mai des va fi atins în viață de durere, de întristare si 
amărăciune. Când se abate asupra noastră, ne 





avila Popovici 
Carolina de Nord 





A înspăimântăm, protestăm, considerând că suferinţa este 


memeritata şi nu-i înţelegem sensul, fiindcă uneori chiar este 
de neînțeles, inuman fiind. 

Suferințele, fie ele trupesti, fie sufleteşti, se instalează ca 
oruptură, ca un dezacord într-o armonie. 

Când un om simte că suferă trupeşte ori sufletește, 
trebuie să conştientizeze că nu numai el suferă si că orice 
suferință - fără excepţie , are în primul rând o anumită cauză 
şi un anumit sens si că nu suferă numai el, ci si mulţi oameni 
din jurul său, până la urmă - întreaga lume. Suferințele de 
cele mai multe ori nu pot fi evitate si trebuie să ne împăcăm 

- Multumeste-te cu priveliştea... Tu ai vrut la Filat! 

- Nu extrapola!.. Vorbesc doar de hotel... Hai sa ne 
culcam, edeja doua noaptea... 

Ne facem cate un dus si ne aruncam in pat, uitand de 
necazurile de pestezi... 

- Somn uşor !, zic... 

- Eu vreau un somn lung, după toată tevatura... 

- Aşa să fie... 

Adormim imediat în patul larg şi moale, exact ca patul 
nostru de acasă. Doamne, dacă patul e bun şi somnul va fi pe 
măsură!...” 

(Fragment din vol. Eilat, ultimul popas) 








Scriitorul romaşcan Florin Vasile Bratu a primit din 
partea Societăţii Scriitorilor din judeţul Neamt şi revista 
Antiteze: Diploma şi Premiul Mihai Sadoveanu, 
pentru volumul de proză a anului 2014: Drum închis, ed. 
Crigarux 








SUFERINŢA, | 
UCIDEREA TRAGEDII PĂMÂNTEȘTI 


„Fiecare suferă cât simte şi mai ales cât înțelege” 
N. Iorga 


cu ele, să le acceptăm cu demnitate. Poate chiar să fie 
considerate ca dar primit din partea Divinităţii, fără de care 
spiritul nostru, cultura, nu ar fi îmbogăţite. Suferința dă 
omului un scop, ea poate revela o direcţie în viaţă care să ducă 
nu numai la o posibilă vindecare, ci şi la iluminare, la 
atingerea fericirii într-un plan neîntrezărit până atunci. 
Sigur că nu întotdeauna se întâmplă aşa. Ar fi, însă, motivul 
pentru care, odată instalată suferința, omul să nu 
deznădăjduiască. Orice suferinţă trebuie spiritualizată într- 
un mod. 

Considerat ca întemeietor al misticismului german, J. 
Eckhart (1260-1327) spunea : „Oricât de mare ar fi 
suferința, fii conştient că ea trece mai întâi prin Dumnezeu; 
El este primul în suferinţă. Și prin acest adevăr, înțelege că o 
suferință oricât de mică care îl atinge pe om, ea îl atinge cu 
mult mai mult pe Dumnezeu. Astfel Dumnezeu îndură 
pentru un bine pe care l-a prevăzut si dacă tu eşti dispus să 
suferi ceea ce suferă Dumnezeu si trece prin El pentru a 
ajunge la tine, această suferință devine într-adevăr divină, 
disprețul devine onoare, amărăciunea devine dulceaţă si 
bezna cea mai adâncă devine cea mai limpede lumină. Totul 
isi ia savoarea de la Dumnezeu si ajunge divin, căci tot ceea 
ce atinge această fiinţă se conformează lui Dumnezeu, 
pentru că ea nu caută nimic altceva. Iată de ce, în 
amărăciune, acest om îl simte pe Dumnezeu ca pe o 
supremă dulceaţă”. Vorbind în continuare despre suferinţă, 
aminteşte cuvintele lui Solomon: „În zilele suferinței să nu 
uiţi zilele fericite”, adică atunci când ești în suferință 
aminteşte-ţi binele si bucuria pe care le mai ai. 

Fericitul Augustin spune: „Pentru Dumnezeu, răbdarea 
în suferință este mai prețioasă, mai bună, mai înaltă si mai 
nobilă decât tot ce i se poate lua omului împotriva voinței 
sale. Dacă Dumnezeu este cu mine în suferință, ce aș mai 
putea să vreau în plus, ce altceva mi-aş mai putea dori? Eu 
nu vreau nimic altceva si nimic mai mult decât pe 











Dumnezeu”. 

Rudolf Steiner, filosof, ezoterist, artist, pedagog și 
gânditor social austriac (1861 1930) despre care psihiatrul 
englez Anthony Storr (1920-2001) afirma: „În timp ce 
maniera lui Einstein de a percepe lumea prin gândire a fost 
confirmată experimental si matematic, cea a lui Steiner a 
rămas intens subiectivă si nu se pretează la confirmare 
obiectivă”, R. Steiner deci, spunea : „Vine o vreme în care în 
omenire se prefigurează sentimentul că ea nu se mai poate 
înțelege pe sine. Începe o căutare pentru cunoașterea 
entității omenești. Ea nu poate fi satisfăcută prin ceea ce 
oferă prezentul. Se merge istoricește înapoi, în vremuri 
anterioare. În evoluția spirituală a omenirii apare 
Umanismul. Se tinde spre Umanism nu pentru că l-am avea 
pe om, ci tocmai pentru că l-am pierdut”. 

Filosoful francez Emmanuel Levinas (1906-1995), 
gânditor original, s-a ocupat în lucrările sale de „figura 
celuilalt si a alterității”, considerând că „Sacrul nu se 
manifestă decât acolo unde omul îl recunoaște si îl acceptă 
pe celălalt”. 

Într-un articol din „Observatorul cultural” din 
noiembrie 2015 intitulat „Emmanuel Levinas Etica Prima” 
se menţionează: „Conceptul de bază al vocabularului 
levinasian este acela de responsabilitate. [...] Celălalt 
contează mai mult decât mine, trece înaintea mea, eu având 
față de el o responsabilitate „nelimitată” (responsabilitățile 
mele sporesc pe măsură ce sunt asumate). Intervenţia mea 
este însă o asumare gratuită, în sensul că ea nu se 
întemeiază pe „grija reciprocității”. Eu sunt „ostaticul” 
celuilalt, adică răspunzător. Nu te poți spăla pe mâini dacă 
celălalt suferă, chiar dacă el nu suferă din cauza ta. 






— 








unt invitat în 
România, de fapt sunt 
invitat la Ilidia, satul 
natal al străbunilor 
mamei mele, unde din 
inițiativa lui Nicolae 
Pătruţ, scriitor de 
reportaje şi a altor săteni 
printre care nu pot să nu-i 
amintesc pe Adam 
Maran, Pavel Gosta şi 
familia lui Gigi Teicu, s-a 

Altminteri te afli în fața întrebării lui Cain: „Sunt eu 
paznicul fratelui meu?” (Geneza, IV, 9). Din acest articol 
reiese că Levinas înlocuiește cuvântul dostoievschian 
„vinovat” cu „responsabil”. 

În concluzie, suferinţa ar fi o fisură în comuniunea cu 
ceilalți, şi care include responsabilitatea. 

Uciderea este un păcat strigător la cer si care provoacă o 
suferinţă îngrozitoare, atât celor care sunt ucişi, cât și a celor 
aflați si legaţi sufletește de cei ucişi, adică celorlalți. Uciderea 
înseamnă curmarea vieţii cuiva, distrugerea chipului lui 
Dumnezeu. „Să nu ucizi” spune una dintre poruncile lui 
Dumnezeu, ci „Să iubeşti pe aproapele tău ca pe tine însuţi”, 
dar în zilele noastre, sintagma lumii antice „Ochi pentru 
Ochi, dinte pentru dinte” cunoscută si sub denumirea de 
„legea talionului”, este pusă din nou în valoare. Uciderea este 
un act de maximă violenţă, posibil prin dobândirea unor stări 
sufletești pervertite. 

Incidentul din seara altei zile de vineri 13 noiembrie a.c. 
în capitala Franţei, s-a dovedit a fi un act terorist, criminal 
premeditat si executat, în urma căruia au murit peste o sută 
de oameni și alte sure au fost rănite. Câtă suferință a lăsat în 
urmă acest act criminal? Poate fi ea măsurată, 
recompensată? Cum se va pune capăt acestor acte criminale, 
acestor ucideri în masă? Cum se va elimina violența din viaţa 
noastră pământeană? Cum si cine va fi în măsură să stopeze 
uciderile? Unde ne mai este iubirea de aproapele nostru? 

„Dacă omenirea nu poate pune ordine în idei, cum ar 
putea spera să pună ordine în lucruri?” se întreba filosoful, 
laureatul premiului Nobel, italianul Francesco Orestano. 

Din nou lumânări, lacrimi si tristeţe... 


ROMÂNIA DE DINCOLO DE GÂND 


Contemplări actuale 


organizat un Concurs National de poezie, pe 24 25 
Octombrie. 

Un sat uitat de lume, undeva la graniţa cu Serbia, 
organizează ceva naţional!? E satul copilăriei mele şi îmi este 
teamă ca nu va ieşi bine, gândindu-mă că vin oameni de 
cultură de la Cluj, Arad, Timişoara, Reşiţa, Bistriţa-Năsăud, 
Maramureş... 

Ilidia este „marcă înregistrată” din anii 1200 şi în vremea 
ei de glorie număra peste doua mii de suflete dar, la fel ca şi 
în multe alte sate din România, tineretul a părăsit Ilidia, 
căutându-şi norocul prin alte şinuturi, alte ţări. Nimic nou 
pentru „ilidieni”, ei având tradiţie în emigrare şi 














reîntoarcere. 

Asta este şi istoria familiei mele, de fapt, o continuă 
emigrare, căutarea unei alte fericiri şi apoi reîntoarcere, acolo 
unde bătrânii mei spuneau că-i ascuns „paradisul. 

Oricum sunt neliniştit întâlnind o elită de la oraş în acest 
loc umil, care poate că nu înseamnă nimic pentru un străin 
oarecare. 

Premianţii îşi citesc poeziile, se discută şi se analizează 
poezia, reportajul, se împart premii şi diplome dar cel mai 
important lucru, cred eu, este acel sentiment al tuturora că 
„este bine” şi că „aici mai vrem să venim”. 

Încă odată Ilidia amintirilor mele, locul paradisiac de vecie 
al neamului meu, mă umple de bucurie şi de mândrie. 

Întors la Timişoara, îl ajut pe prietenul meu din copilărie, 
Puiu Sepi, membru in formaţia Phoenix, să pregătim 
venirea celorlalţi phoenicieni din ţară şi din Germania, la 
presupusul concert Phoenix planificat pentru 1 Noiembrie în 
aer liber, în Piaţa Revoluţiei. 

Volker vine din Germania, Nicu Covaci vine de la 
Bucureşti şi brusc, beznă! Tara toată panicată, zile de doliu 
naţional, suspendarea oricărei activităţi culturale etc., ca 
urmare a unui accident, într-adevăr tragic la o discotecă. Aici 
în urma neglijenţței proprietarilor şi a altor organe 
administrative de pe lângă primăria Bucureştiului, a avut loc 
un incendiu în care au murit peste 30 de oameni şi mulţi alții 
arşi grav în comă sau terapie intensivă. 

Astfel de accidente se întâmplă şi in alte ţări, chiar UK, 
Franţa, S.U.A şi bineînţeles că atât oamenii de rând cât şi 
organele oficiale sunt alături de cei suferinzi şi încearcă să 
ajute şi să tragă învăţăminte pentru viitor. Viaţa de zi de zi 
continuă însă si evenimentul tragic nu este folosit ca 
armament politic sau într-o expunere melodramatică 
exagerată. Decenţa şi spiritul unităţii şi seriozitatea cu care se 
analizează un astfel de incident, sunt importante pentru ca în 
viitor să se poată lua măsuri potrivite. Noi, cei veniţi din Vest 
ne întrebăm: de ce nu poate Phoenix-ul să dea un concert de 
„solidaritate” cu victimele şi toţi banii încasaţi să fie donați 


| —— 


Flori presate-n romanul vieții 


Ia-mă de mână și aleargă-mă oriunde vrei, departe, 
Din lumea asta străină, cernită,plină de tăceri! 
Trece-mă pragul să intru în paginile de carte, 

Să fim eroii unui roman citit până mai ieri! 


De-atunci când înotam împreună-n lac de Tinerete... 
Când totul părea să fie un început făr' de sfârşit... 
Când zilele se depănau alene dându-ne binețe, 

Cu sori ce străluceau sus şi-acum doar spre-asfințit, 


Când alergam în ploaie desculți, mână în mână, 
Nepăsători de fulgere, cu mintea cufundată-n vise... 
Când nimic parcă nu ne lipsea, totul era la îndemână 
Lăsând afară griji, în spate porţile ermetice-nchise! 


Atunci... eram doar eu pentru tine si tu pentru mine! 
Nimic și nimeni, de voia-n lume, nu ne putea atinge! 
Orice-ntuneric se destrăma-n zori de zilele senine 

Si flacăra din noi, nimeni şi nicicum n-o putea stinge! 

spitalelor şi celor suferinzi? De ce nu toate concertele şi 
cinematografele şi showurile nu pot, „după un minut de 
tăcere”, să-şi tina programul şi să doneze încasările pentru cei 
accidentaţi? Aşa se face în Vest. 

Să înţeleg prin asta că cei din Vest suferă mai puţin decât 
suferă românii atunci când vreun accident se întâmplă şi-i 
afectează direct sau indirect? 

Un Prim Ministru îşi dă demisia tocmai acum, cu toate că 
este mai demult timp suspectat de corupţie, se fac arestări şi 
tineretul plimbă lozinci pe trotuare şi în pieţe. Vor 
demisionări, schimbări majore, adevărata democraţie şi mai 
ales vorţapiispăşitori! 

Politicienii romani îşi cunosc marfa. Îi lasă pe toţi 
să protesteze, să ceara şi fără nici o reţinere se fac 
promisiuni guvernamentale: „toti cei vinovați vor fi 
aspru pedepsiţi! Corupţia va fi înlăturată deoarece 
de acum încolo toţi politicienii sunt necorupți” şi 
alte slogane ieftine, de prostit proştii. 

Se vor schimba câţiva politicieni dintr-o funcţie în alta, vor 
fi arestaţi câţiva proprietari de discoteci şi vor fi schimbaţi 
câțiva primari şi mulţimea va fi mulţumită. O victorie 
împotriva nomenclaturii! Le-am arătat noi ce putem, nu-i 
aşa!? 

Va rămâne o constituţie care dă imunitate politicianului 
corupt şi va rămâne averea acaparată prin furt! Va rămâne 
acceptat un sistem bazat pe nepotism, iresponsabilitate, abuz 
de putere şi minciună. Cei arşi au ars degeaba şi acele trei zile 
de doliu nu fac decât să-mi întărească convingerea că ele au 
avut doar un rol propagandist. 

Ce diferenţă enormă între demnitatea sătucului 
Ilidia cu oamenii lui săraci, dar generoşi şi mândri 
şi România ca stat, țara lui Caţavencu, unde 
integritatea morală este sugrumată în guvern, în 
instituții, pe stradă şi în fiecare individ care nu se 
opune indecenţei, dar care opunându-se, riscă să fie 
marginalizat, distrus! 


na- Nora Rotaru 
Grecia 





Doi crini frumoși... azi vestejiți la margine de drum... 
Să-i curme ploi, ninsori, cu gemete de viscol în uitare... 
Din focu-aprins odat', rămas-au tăciuni-necaţi în scrum, 
Petale uscate, împrăştiate-n vraişte pe anticele altare ! 


De asta-ţi spun, ia-mă de mână și du-mă unde vrei, departe... 
Din lumea asta, străină, cernită şi plină de tăceri! 

Fă-mă camelie sau lăcrămioară, presează-mă în foi de carte, 
Tu trandafir, rămâi cu mine-n romanul citit până mai ieri! 











Pânze de păianjen 


Cândva, ca să-mi arăt iubirea, scriam zeci de poeme, 
Adâncul minţii-mi scormoneam, ca să găsesc 
Cuvinte fermecate, descântece, ca să te cheme, 

În prag să-mi vii, să-ţi spun cât te iubesc! 


Am încercat pictând să vezi şi prin vopsele, 

Pe zeci de pânze, ce nu-ndrăzneam ca să grăiesc, 
Șiraguri de inimi sângerânde, legate în cordele, 
Crezând c-aşa o să-nţelegi cât te iubesc ! 


Si chiar prin note adunate, ţi-am compus o simfonie, 
În sunet de bemoli, simțămintele am vrut să iti trezesc. 
Vioara mea şi pianul, plângeau-necate în melancolie, 
Refrene, să-ţi spună-n locul meu cât te iubesc ! 


Acum, e prea târziu, neaua mi s-aşternut pe umeri, 
Mi s-a secat simţirea, sufletul mi-i gol... am obosit! 
Anii mi-au trecut... atâţia, că nu poţi să-i mai numeri, 
Amintirea-i mărturie, să-ți spună ea cât te-am iubit! 


Pianul dezacordat în colţ şi nici o coardă rămasă la vioară, 
Pânze de păianjen şi praful le-acoperă ca un veșmânt! 
Ce-au fost... speranţe, culori, cuvinte, sunete odinioară, 
Azi toate-mi par îngropate adânc... într-un mormânt! 


Se duc păsările, se duc.... 


Se duc păsările-n cârd, drum lung se duc, 
Precum în goană fug şi gândurile mele 

Si nu mai ştiu de-am vreme să apuc, 

Să le mai văd pe cer zburând, vreodat' pe ele . 


Mă tem, că nu mă mai aşteaptă timpul 

Si simt un ghiont să mă împungă-n spate. 
O mână, nu mă lasă să-ntore capul, 

Ca să nu văd cum crudă soarta mă răzbate . 


Cu cap plecat şi fruntea-mi coborâtă, 
Pasesc ţărâna pe drumul bătucit de paşi. 

În vâna simt apusul să se stingă, mohorâtă 
'Mi va fi ziua când voi pleca la ultimul lacas. 


Dar mai ajută, Doamne, mai fă să am vigoare, 
Să mai apuc să trag cu mâinile de pânza vieţii, 
Ca să mai văd iar păsările-n cârd să zboare 
Si cum apusul roșu s-aşterne peste umbra ceţii. 





Chemare 


E liniştea asta atât de-adâncă si apăsătoare... 
O grea povară ce-ncet încet m-absoarbe. 

În singurătatea mea de tristeţi copleşitoare, 
Mă dor privirile pierdute-n gol si oarbe. 


Te chem ca însetată în viaţă să-mi revii, 

Căci totu-mi este atât de plin de tine! 

Alături vreau să-mi stai şi mâna să mi-o ţii, 
Spunându-mi basme din cele ce ştii tu mai bine ! 


Să-mi fii de sprijin când pașii mi se-mpleticesc, 
Când la răscruce stau si nu ştiu-ncotro s-apuc, 
Când vreau să strig dar vorbele mi se-opintesc, 
Tăcerea-mi este umbră oriunde să mă duc! 


Să vii şi să-mi arăţi cum soarele din nou răsare 
Si cum nu trebuie să mă tem de-atâta fericire! 
Că bucuria, de-mi va veni e bucurie si nu doare, 
Chiar visurile aievea le pot aduna, nu-i amăgire. 


Să-mi pui în sân o părticică din tine, sublimă, 
S-o am ca talisman atunci când îmi lipseşti, 

Ca o amprentă-n suflet, caldă şi de doruri plină, 
Să-mi repete că singură nu sunt şi mă iubeşti. 


Mai dulce o să-mi pară atunci așteptarea! 

Strop cu strop, iubirea-n palmă o voi ţine strâns! 
Lumina se va cerne pe-a sufletului cărarea, 

Si plânsul n-o sa-mi mai fie râs si râsul plans! 















EN, 
Mihai Merticaru 
Piatra Neamţ 





Sonetul logodnei 


Intră-mi, iubito, în singurătate, 
S-o împărţim regeşte pe din două, 
Regrete nu ne ningă, nu ne plouă, 
Iar vârstele privească-ne mirate 


Cum ne spălăm sufletele cu rouă, 
Cu petale de flori înmiresmate! 
Eu ţi-oi face clipa eternitate 

Şi-ţi voi croi o frumuseţe nouă. 


Vino să ne închinăm credinţei sfinte, 
Să împlinim a Parcelor menire, 
Să ne legăm prin sacre jurăminte, 


Cu voia Preaînaltului Părinte! 
Jură-mi solemn că mă accepţi de mire 
Şi-ţi voi dărui rai cu nemurire! 


Sonetul veşnicei ispite 


Întrupată din lumină şi culori, 
Cu viclenia, prietenă la toartă, 
Femeia-i duhul operei de artă, 
De ai noroc, te iubeşte uneori, 


Spre imperiul păcatului e poartă, 
Te bagă până peste cap în erori, 


A Dacă o adori, te învaţă să zbori, 


”I jură credinţă, s-o iei de consoartă. 


Athenă, Diană sau Afrodită, 
Cu multe vocaţii e hăruită, 
In veci, rămâne veşnică ispită. 


Ne este norocul sau nenorocul 
Şi, orice ne-ar fi pregătit sorocul, 
Ardem mocnit şi-n vâlvătăi ca focul. 





Sonetul nimfei 


Nereidă, nălucă sau naiadă, 

Din care zări albastre ai răsărit? 

Din care catedrală te-am deszidit? 

Din ce ramuri te-am rupt, din ce livadă? 


În coroană de regină mărgărit, 

În munţi silhui, răpitoare driadă, 
Minunea unde-ar fi putut să şadă? 
Oare cum tocmai la noi a nimerit? 


Dar, iat-o, se apropie de mine, 
Mă-nvăluie valuri de păr auriu, 
Cu braţele de gâtul meu se ţine, 


M-aprinde, mă-ngheaţă printre suspine, 
Eu îi caut gura şi-aud glas mieriu: 
-Scoală-te, iubitule, că e târziu! 


Sclav supus 


Până la ceruri ne-nalţă iubirea 
Şi-acolo ne face egali cu zeii, 

Ne împrumută puterea scânteii 
Ce-aruncă butoiul cu pulberi aiurea. 


Taina aceasta o ştiau şi aheii, 
Grecii care-au uimit omenirea 

Şi ne-au lăsat din Troia amintirea 
Când cu celebra răpire-a femeii. 


Omul iubit nu-i singur niciodată, 
Că-n el se zbuciumă o-ntreagă lume, 
Anonimă şi mult prea ahtiată, 

Să intre-ntr-o poveste colorată. 

El nu urmăreşte un scop anume, 


Că-i sclav supus al unei vechi cutume. 


Renastere 


Viscolit de visuri şi singuratati, 
Pe-o rază-ntre nadir şi azimut, 

Te topeşti uşor în voluptuos sărut 
Şi-apoi în fabulos miraj te arăţi. 


Ce sublimare dintr-un bulgăre de lut! 
Cine te-a trimis în lumea asta să-ţi 
Etalezi menirea ca-n atâtea dăţi? 

E un miracol prea greu de priceput. 


Tu crezi în dragoste ca într-un altar, 
Vrei să retrăieşti destinul lui Orfeu, 
Vezi în suferinţă corolar amar 


Şi în iubită, infinit avatar. 


Tu o cauţi într-un celest minereu, 
Iar ea renaşte din rouă mereu. 

O nouă galaxie 


Cu trup de fum şi ochi de vijelie, 
Iubirea-şi taie prin granit fereastră, 
Infiltrându-se-n fiinţa noastră 

Cu paşi flămânzi şi simţuri o mie. 


În suflet gri cu inimă albastră, 

Îşi zideşte o nouă galaxie 

Al cărei cer în fiecare zi e 

Involtă floare ori lacrimă salmastră. 


Extrasă din necuprinsul nepătruns, 
Din divinitate şi omenesc blestem, 
Fericire, durere s-au întrepătruns. 


Intrebare străveche fără răspuns. 
Lumină de aur ori de necazuri ghem, 
Altceva mai scump pe lume nu avem. 


Ea e aceea 


Rege sau sclav, mie-mi este totuna, 

Dacă dragostea-mi este împărtăşită 
Şi de Dumnezeu blagoslovită, 

Iar soarele-mi face din raze cununa. 


Fericirea-i o credincioasă iubită 
Care poate îmblânzi şi furtuna, 
Zi de duminică întotdeauna, 
Livadă-nflorită, veşnică ispită. 


O lacrimă neplânsă e femeia 
Şi veritabilă mitologie, 
Fără de hotare împărăție, 


Câte puţin din toate-i place să fie, 
Dar mai presus de orice e aceea 
Care aprinde trotilul, scânteia. 


Minune 


Blestemat să cazi la pat de-o boală grea, 
Părăsit de speranţe şi de lume, 
Picioarele-ţi au ajuns două legume, 

Iar căpăţâna, butoi de tinichea. 


Nimeni nu te mai strigă pe nume 
Ori să te mai vegheze nu mai vrea, 
În ceruri vezi cum se clatină o stea. 
Cu o semnificaţie anume. 


Creieru-ţi găzduieşte o casă de nebuni 
Incuiată, rămasă fără cheie, 
Cu o mireasă-n negru simţi că te cununi. 


Nu te mai aştepţi la niscaiva minuni, 
Dar sari în sus de-un metru când vezi o zee, 
Un înger blond cu buze de femeie. 

















Mariana Cristescu 
Tirgu Mureş 





A sare miroase petala de măr 


Am ostenit mereu să îţi spun: 
Cuminecă-te când intri în mare! 

Încă e plin ulciorul cu vin, din cel bun, 
dăruit de stăpân. 

Altfel, 

odaia se năruie-n pulberi solare. 
Zdrobeşti cu piciorul sidefuri de perle 
moşite de şarpe 

în şapte-necate ulcioare. 

A sare miroase petala de măr, 

până şi-agrafa de aur 

din negrul meu păr 

respiră, în noapte, 

catrene. 

Sirene iti bântuie visul, 

chemări şi blesteme vuiesc 

în abisul din geana-ţi albastră, 

păsări de foc triluie, aiuritor, 

în fereastră. 


Mânzul cel alb nechează a drum, 
în vatra plesnită a iernii, 
acum, 
întreg a rămas doar pocalul 
cu urma subţire a buzei de scrum. 
O, de-ar veni ploaia cuminte 
să spele de rele, 
descântec de iele, 
fruntea-ţi înaltă, 
fierbinte... 


Toamnă în derivă 


Urme de paşi sângerii 

pe poteci fremătânde... 

Încă nurlii, 

frunzele-şi scaldă chipul ridat 

în ultima rouă de zi. 

De sub stejari vine zvon de ninsoare... 
Izgoni-va ea, oare, 





demodatele, 

neproductive, 

melancolii? 

Şoapte de-amor, în amurg violet, 
ameţesc roşcovana pădure. 
Ce vaier de dor! 

În carnea plinului trunchi, 
ca un stilet, 

se-nfige 

până-n rărunchi, 

o secure. 

Desculţ, 

în rama fără tablou, 
albastru doar paznicul cocoşat 
a rămas. 

Cu paşii de vată, 

fără ecou, 

cu indexul strâmb, 
descărnat, 

dă-napoi 

limbile ruginitului ceas. 
Vrea să amâne doar iarna... 
singurătăţii 

în doi. 


Credeam ... 


În ce, 

nu ştiu nici astăzi prea bine, 
credeam. 

Poate în Pasărea Phoenix 
verticală nălucă 

spre nemărginire. 

Poate în glasul de cerb 
violoncel 

cu corzi din argintul izvorului; 
în bobul de strugure greu: 
„Acesta e sângele Meu!” 

Au fost odată, 

demult, 

albastre 

şi-nalte de tot, 

Temple Iubiri. 


Între oglinzi 


Maci sângerii sfâşie albul zăpezii. 
- Pe aici a trecut fiara, 

îmi spui 

şi zambesti... 

Ţopăie arlechini albaştri 

fără Dumnezeu 

zgâindu-se la fereşti. 

Din apa cea neagră, 

precum Orpheu, 

doar cântecul l-am păstrat. 

Cu ochiul întors, oglindind 


Melcii timpului 

sisific 

îşi sfâşie pleoapa. 

N-au mântuire, 
cumplită e vina. 
Fântâna a secat de mult, 
deşi se-aud, 

uneori, 

chemări din adânc. 

Cu ochiul întors, 
oglindind 

albastrul, 

coboară, 

argint lăcrimând. 

Lung şi durut a fost drumul. 
Aproape-i Lumina. 


Rhapsody in blue 


I-am dat unui şoim numele tău 

ca să te chem hăulind către zare, 
îngheţată iederă împletind 
descărnate cetăţi solare, 

cântecul cerbilor de argint 
răscolind perlurii adâncuri de mare. 


Aleluia! 

De la facerea lumii te-am iubit. 

Sub mărul acela albastru, 

florile lui ne-au cuminecat şi miruit. 
De-acolo, 

legaţi 

pe aripi de flutur, 

ne-au răstignit. 

Dovadă: cicatricea din sufletul tău. 


Dovadă: semnul şarpelui pe sânul meu. 


Iertat fie, Doamne, izgonitul cel mut, 
cu geamătul plin de albastrul durut! 


Stigmatul orei mi-l asum acuma doar eu. 


Sângele meu a rămas 
singura, 
controversată, 
lumină 

din curcubeu. 


Lămâi înflorit 


Din adânc, 

aurul sevei urcă tăcut, 
sfredelind 

irisul 

ochiului biblic. 


Bătrâna capră, 
Amaltheea, 

şopteşte mulţumită: 
„Din lapte s-a-ntrupat 
Lumina!” 


(Vol. Amor prohibit, Ed. Vatra Veche, 2015) 








Boris David 
Bucureşti 


Ceaşcă,... 


Ceaşcă, spune-mi viitorul! 
Poţi să-l spui, nu te sfii - 
Vreau să ştiu tot adevărul - 
Bun, sau rău, îl voi primi. 


Ti-am mai spus, nu fug de moarte - 
Ba, aş spune c-o aştepi. 

De-adevăr vreau să am parte - 

Al minciunii nu-s adept. 


De-o fi azi, ori de-o fi mâine, 
Vreau să ştiu, să mor lucid - 
Nu mai cred de mult în zâne, 
Nici balauri nu ucid. 


Pentru mine, viaţă-moarte, 
Sunt doar părţi din infinit... 


Trece... 


Trece timpul ca prin sită - 
Ce rămâne-s amintiri, 
Ale vieţii amăgiri, 

Ale dorului ispită. 


Stai, le-ntorci pe toate feţe, 
Te agăţi de tot ce-a fost - 
Nu-i pe lume adăpost, 

Sau ceva să te dezveţe. 


, 
7 Si mai pui un plus la viaţă 
Retrăind an după an - 
Nu-ţi dai seama că-i în van, 
Să te legi de-un fir de aţă. 


A trăi din amintiri, 
E a dorului ispită... 





Plânsul 


Plânsul nu mi-a fost aproape - 
Mahmureala? peste poate! 
Stai un pic şi te socoate, 

Ce ascund a mele pleoape? 


Lacrimi ce nu se revarsă, 
Să nu vadă orişicine?! 
Totul să rămână-n mine - 
Un deşert de piatră arsă?! 


Plânsu-i treabă de femeie, 
De nebuni scornit, se pare - 
Nu-i o vorbă oarecare - 

E-a lui Will, a lui scânteie. 


Ce ascund a mele pleoape?! 
Lacrimi ce nu se revarsă... 


Jurnal 


Am început un jurnal - 

De ce?! Să mă descarc, se pare - 
Să nu închid în mine fiare 
Ce-ar sfâşia al meu final. 


Dar nu a fost să fie-aşa - 
Îndemnul meu încet se stinge - 
Pe nimeni nu ar mai atinge 

Ce ar putea creionu-mi da. 


Eu n-am avut cui confesa 

Tot ce scornea a mea făptură - 
Că era dragoste, sau ură, 

Pe nimeni nu interesa. 


Şi-atunci, de ce, un biet jurnal, 
Ar mai afla o căutare?!... 

Câtă durere!... 

Câtă durere! şi malu-i abrupt, 


Prăpastia cască-n a el aşteptare - 
Pe mal, vârsta a treia e fără cătare, 


Trecutul e mort, căci lanţul s-a rupt. 


Iar dacă e mort, la ce amintiri?! 


Trăieşti, cum se spune, de astăzi pe mâine - 
Puterea şi foştii, scurtează din pâine 


Şi-oferă la masă, drept fel, amăgiri. 


Şi tinerii, Doamne! cât egoism! 
Vor totul să facă pe-a altor spinare 


Se-apucă de toate, chiar fără chemare, 


Şi fără de voie, cultivă cinism. 

Mă-ntreb... 


Mă-ntreb: „cam cu ce am greşit?” 
Se-ntreabă-n tăcere şi mama; 

În suflet pătrunde-ncet teama, 

Că mult prea puţin te-am iubit. 


Să fie acesta răspunsul?- 

Se poate, căci prea te-am lăsat - 
Şi-aşa, într-o zi, ai plecat, 
Lăsând între noi nepătrunsul. 


Da, poate să fie aşa - 

Mi-am zis că, tu ştii ce-i mai bine - 
Acum port, ce merit, în mine, 
Si-ncerc să renunţ a trişa. 


Mă-ntreb: „cam cu ce am greşit?” 
Se-ntreabă-n tăcere şi mama... 


Voi... 


Voi, departe, 

Noi, pe-aici, pe-aproape - 
Lacrimi de sub pleoape, 
Cad pe-o carte. 


Îmi şterg nasul - 
Ştiu că nu-i de vină - 
Un gând mă alină: 
Aştept glasul. 


Zi de Paşti - 
Trebuie să sune! 
Somnul mă răpune, 
Ziua naşte. 


Voi, departe... 
Noi, pe-aici, pe-aproape... 
(Aşteptări deşarte!...) 


Rădăcina 


Rădăcina mea-i Moldavă - 
Sudul Basarabiei - 
Ismail, Cetatea Albă, 
Spaima Musulmaniei. 


„S-a născut în Ucraina” 
Scrie-n buletinul meu?! 
Culmea-i că o scriu românii! 
Numai că n-o cred şi eu... 


România era Mare 
Când eu m-am născut - 
Astăzi harta-i sfârtecată 
De-un tratat kaput !? 


Totuşi, unii îl respectă, 
Cochetând tăcut... 








Vis... e e 

A venit iarna 
Iar mi-ai apărut ieri noapte 
Când ușa casei ai deschis. 
Vorbeai suav, în mici şoapte 
Venite parca din abis. 


Se albesc grădinile 
Cerul este-nvolburat; 
Până şi cuvintele, 
Pregătite-s de iernat. 


O minune a fost pentru mine... 
Chipul tău, un zâmbet radia, 
M-a cuprins bucuria, în fine, 
Când m-am grăbit a te-mbrăţişa. 


Nu se vede-o păsărica; 
Trilurile-au dispărut. 
Vântul îşi amplifică 
Vocea tot mai mult. 
Sufletu-ţi cald m-a învăluit - 
Simţeam profunda ta iubire. 
Eram în lumină, eram fericit... 


Zarva de copii s-a stins; 
Bătătura-i dezolată. 
Focu-n sob-a fost aprins 





| 1 | | | e ee 
WA ie i NN De o mână-nfrigurată. Dianu Sfrij an 
ji ji i Angha 
Lacrima din ploaia mea... 
Râul 
Noaptea e de-acum bătrână ji 
Sa dorm incerc, dar nu pot, Ploaie 
Mă uit la somnoroasa Lună Iată un râu cristalin, | B l g 
Ce pe cer apare, ca un spot. Apa-i şopoteşte. Prin fereastra umezită eu privesc afară 
Mă opresc şi suspin Cerul învolburat, ce cascada îşi revarsă. 
Şi uite aşa-n melancolie, Dar el nu s-opreşte. Gându-mi zboară la ce a fost odinioară 
Împlinindu-ţi şi dorinţa ta... Iar inima-mi tresăltă, deşi îmi este arsă. 
M-am gândit să scriu o poezie Pleacă mai departe o DR J 
Despre lacrima din ploaia mea. Nu ştiu daca ştie. Lacrimile ochii mi-i înceţoşează 


Şi ca un orb, ce bâjbâie, apar. 


Aa Lasă soarta să-l poarte ua 
O durere mare continuu mă apăsă; 


Mi-ai dat certificat de „ascultător” Pe unda-i argintie. 


Şi, crede-mă, sunt mândru tare. Produs recent al vieţii mele de calvar. 
Cât despre a fi un „băutor”... Vreau să mă răcoresc, , ` ; 

Imi sade Borsecul ... in pahare! In apa-i curgatoare, As dori-ntr-un fel Ca: Sa mai lupt J 

ÎNC N E N RD Du În oglinda-i să privesc Dar puterea-mi ofilită nu mă lasă. 
Gata acum cu versul de ad-hoc; Să înţeleg ce mă doare. Firul vieţii mele Su CA rupt... 

Este aproape dimineaţă, i Sincer să fiu, nici că îmi pasă. 

Dacă nici azi nu dorm deloc... Clipa Pa l 

Vai şi amar de a mea viaţă! Plouă şi azi ca-n ziua când tu ai plecat; 


De-atunci durerea mă tot copleşeşte. 


Clipă fericită unde eşti? Ploaia mea de lacrimi nu a încetat... 


Tabioushaniu EL ie. SA eseu. Ca şi ploaia ce, afară, nu mai conteneşte. 
Acum văd... mă ocoleşti, 

Lacrimi ne-ncetate Şi... fără tine îmi este greu. 

Păsări călătoare... 

Frunze spălate Te văd parcă-nfricoşată, 

In păduri seculare. În negură, de la distanţă, 
Îmi pari aşa de resemnată. 

Ruine-ngropate Ţi-ai pierdut orice speranţă? 


Schelete albite... 
Fiinţe disperate 
In vise ne-mplinite. 


Tablou sumbru 
Tablou fericit. 
Parcă umblu; 
Parcă m-am oprit. 

Maria Raţiu 


Italia 





Tu...? 


În încercarea de a înţelege 
Mă caut in infinitatea 
Universului amorf 

Si mă descopăr 

Un fir de nisip... 

Cu inima. 


Când spun te iubesc... 


Când spun te iubesc, 
Universul întreg devine 
tainic cânt, nebunesc de 
zbor şi înălţări divine 


Când spun te iubesc 

Spun tu şi eu ţinându-ne de mână, 
furtuni şi mări albastre împreună 
Explozii şi lumină se trezesc 


Te iubesc 

E roua dimineţilor de vară 

e albul iernii, e feerie 

E viaţa, mugur înflorit in primăvară 


Te iubesc 

e neaua primăverii, e gingășie 
e dăruire, alcătuire, făurire 
Metamorfoză, forţă şi magie. 


Tu şi Eu 





Eu sunt Atom şi Tu? 

Antimaterie?!? 
Sau, Tu eşti Atom şi Eu... Antimaterie 
Doua ființe minuscule. 
Un Univers în alt Univers mai mare 
Energie, intr-un câmp fără limite materiale 
Tu şi Eu 
Două particule, infinitul iubirii 

Nedumeriri 


Intre Dumnezeu şi Materie 
este „a fi sau a nu fi". 
Este chiar Universul. 


Dar unde este Iubirea 

în tot acest infinit cu plus si minus? 
„„Ar putea fi la intersecția 
Dumnezeu - Materie? Sau poate 
Chiar Universul însuşi? 


Si unde este „a fi" - ul ce naşte din Iubire? 
Ar putea fi „a nu fi'-ul intersecţiei infiniturilor 
materiale? 


Intersecţia Infiniturilor Universului 
este acolo unde nasc stelele: suflete terestre 
ce ne veghează, cum Dumnezeu le-a poruncit să facă. 


Între Dumnezeu, materie şi sufletele noastre 
e Universul făcut din plus si minus. 

Lumină din Lumină 

Întuneric din Întuneric 

Doua extreme care nasc 

şi mor în acelaşi punct: infinita iubire 


Dor 
dedicat lui ION RATIU 


Vă iubesc pe toţi, voi care staţi acasă 
Cu umerii plecați suportând sărăcia... 


Va iubesc pe toţi, voi care staţi acasă 
Cu capul plecat, suportând umilința... 


Vă iubesc şi plâng pe meleaguri străine 
Mi-e dor de voi, toţi, care sunteţi acasă, 
Imbătrâniţi de griji si de nevoi 

Mi-e dor să mă mai bat cu morile de vânt 


Spunând ce am de spus, ca şi un surdo mut 


Mi-e dor de Târg, de bâlci şi de căruțele cu cai 
Mi-e dor de mine, urlând că nimic nu ai 
„.trântind şi înjurând 

Mi-e dor de baricade... 


...Mi-e dor de un borş bun, moldovenesc, 
De sărmăluţele Mamaiei 


Mi-e dor de rezistența mută a Moldovei 
Şi de credinţa in dreptate a Tataiei! 


Mi-e dor să am curajul de a mă bate 
Pana la moarte, până la moarte... 


Mi-e dor, mi-e tare dor!! 








mielul biped 


modestia poate fi nectar sau fiere 
când are preţ ca aurul din mină 
sau când e preţul singura putere 
să umilească pe cel fără vină 


ea se păstrează pe la sfinții blânzi 
exemplu clar fiind Mielul Biped 
care şi-a dat trupul la flămânzi 
să-l devoreze ca pe-un patruped 


şi iată că nici azi nu-s săturaţi 
ce carne sângerândă pe frigare 
duşmani acerbi văd printre fraţi 
iar la străini măruntă sare 


să pună omul pe friptura ideală 
căci omenia e-o materie banală 


neant şi dulce 


neant numesc scolasticii forma 
spre care am pornit încet-încet 

din ea surâde maiestos şi norma 
descinsă-n minți aprinse de hamlét 


şi forma văd cum stă mereu în fata 
căci vrea amintire fabrică-n Idee 
noi atribute din substanţe-n viaţă 
sau prelucrează vise de pe căi lactee 


şi fapta e aceea care-i pusă-n frunte 
Mefistofel Maestul şi Iubita 


prin combinaţie vor carbon să-nfrunte 


că-n mersul firii rana-i dolce vita 


şi la final tot praful de pe blană 


neantul lucidităţii 


greaţa de egoism şi ploaia de stele 
întinate cu glorii uşoare de leu 

plictisit de jungla emulaţiilor grele 
în imanenţa dulce fără Dumnezeu 


mă fac să umblu sub soare hai-hui 

să nu mai văd nevăzuturi aprinse 
cum stau ca şi candele uitate în cui 
că-n lume nu-s bunuri în ele cuprinse 


e textul formal mai bun decât toate 
de aceea sunt mândru că pot muri 
neştiut de cine e vrednic şi poate 
cuprinde minuni de cuvinte-n a fi. 


căci ce semnificaţii au materii grele 
când formele storc noroaie din stele 





Penelopee 


vezi iubirea nu se poate 
la amândoi să fie parte 
când iti spun te iubesc 
destinele se întregesc 


astfel nu este Tu nici Eu 
căci tu înseamnă elizeu 

iar eu supusul tău integru 
plecat puţin din lutul negru 


simţirea port ca un slăvit 
prin căutări de împlinit 
din alinări c-o lume bună 
întru cuvântul ce răsună 


femeie care din iubire ieşi 
numai iubire vreau să ţeşi 


plecare venită 


pierzându-mi viaţa, viaţa ta păstrez 
fiind iubirea în nădejdi păzită 

din ochii-ţi vii încerc s-o recrutez 
ca să mai am durere de elită 


te părăsesc ademenind puterea 
cu care altul mă va suplini 

lipsa mea rodeşte-n el plăcerea 
sperând că doru-n tine va spori 


colanul vremii tale-n mine-arată 
chemări la viaţa ce mereu repetă 
substrat de minte simţ sau biată 
natură-n gelozia indiscretă 


dar tu sustragi din lipsa mea iubirea 
pe care o admit ca să-ţi urmeze firea 


rune cuantice 


renăscut din loc comun sonetul 
a triumfat prin Dante şi Petrarca 
prin shakespeare care e profetul 
iubirilor adânci cu arca 


destinelor bolnave slabe 
precum sărut de rună-n coală. 
vor dăinui prelungi silabe 
armonice în lirica momeală 


a mâinii-n epicul de ziuă 
sau noapte ca o cecitate ? 
azi cuvintele pisezi în piuă 
pentru noi forme admirate 


la clasici înclinat romantic 


nr. 7, august/decembrie, 2015 





Roman, Neamţ 


salcâmul 


Gândind la J.G. Herder 

când rostul lumii în împletiri polare 
am căutat şi-a dezvelit în vânt 
mireasmă floarea peste ramul care 
atinge cerul prin pământ 


din el se naşte seva sufletelor rare 
unindu-le cu legile-n frământ 

să dăinuiască-n spaţii temerare 

ce redeschid noi vremuri prin cuvânt 


prin el iubirea intră-n consacrare 
cu străluciri de gânduri peste frunţi 
putându-i lua în primăvară floare 
şi toamna spinii cei mărunți 


astfel solul slab va fi la el acasă 
păzit prin rădăcina sa cea deasă 


simţire 


frumuseţea ta fără să o ştii 
ornează un fragment de linte 
iti pune diademă muguri vii 
care-nfloresc ca să te simtă 


şi te menţin în plăceri adânci 
deşi nu vezi în rol plăcerea 
ca floarea singură pe stânci 
din friguri îţi aduni averea 





eşti linişte şi bine peste tot 
ce ai ca bun de dat în viaţă 
lumina la întuneric antidot 
când e speranţa în prefaţă 


eu lângă tine simt sub soare 
eternul înlocuit de-o floare 

Ştefan Avădanei 
Roman, Neamţ 





Bine-ai venit 


Te-am aşteptat cu drag prinţesă mică 
Şi-ai înflorit la noi în zi de vară, 

O zi senină cu mult soare-afară 

Tu prețioasă floare mititică. 


Au înflorit atunci cu tine-odată 
Crinii regali şi irişi, mii de roze 
Precum şi fine, pudice mimoze 
Si alte multe ce n-oi şti vreodată. 


În vasta bogăţie de culoare 

Suavă gingăşie şi parfum 
Plăpândul ghiocel pornea la drum 
Spre a ajunge o frumoasă floare. 


Au mai venit atunci şi ursitoare 
Ca să menească ce şi cum va fi? 
Va fi frumoasă, harnică, cuminte 
Şi cu noroc în fiecare zi. 


O zi frumoasă 


A sosit iarăşi ziua cu caldă încărcare 
Buchetul strâns cu anii a mai primit o floare, 
O pulbere de aur ea poartă pe petală 
Discretă diferenţă de cum era în vară. 


Este o zi aparte plină de nostalgii, 
Este o nouă filă în cartea cu poezii 
Oricare zi din anul trecut este un vers 


A O amintire scumpă pe-un drum demult ales. 


Au fost zile cu ceaţă, cu ploi sau cu ninsoare 
Uitându-le le spunem eşecuri literare 

Cu sau făr' acestea poezia-i minunată 

Ar fi poate dorinţa s-o mai repeţi odată. 


Dar e firesc ca timpul să meargă înainte 
Ne mulţumim cu asta şi ne rugăm cuminte 
Să ne dea Domnul zile, să ne dea sănătate 
Să mai strângem şi flori şi poezii în carte. 


nr. 7, august/decembrie, 2015 


Ne bucurăm 


Ne bucurăm de ziua ce-a venit, 

Ne bucurăm de înc'-un răsărit, 

Ne bucurăm că-n soare ziua-ncepe 
Sau printre nouri raze ne trimite. 


Ne-am bucurat de-ntâia zi a noastră 
Când aşteptam o primă floare-n glastră. 
Ne-au bucurat toţi anii ce-au venit 

Cu primăveri şi veri făr' asfinţit. 


De ziua celor dragi ne bucurăm, 
Zile frumoase, multe, le urăm 
Oare ce-s zile fără bucurii? 
Sunt grădiniţe fără de copii. 


Răzoare sunt pe care nu cresc flori 
Să se oprească fluturii în zori, 
Albinele să strângă la nectar 
Dovada muncii ce nu-i în zadar. 


Să transformați tristețea-n bucurie 
Şi pentru azi şi pentru ce-o să vie, 
Daţi o scânteie la cei de lângă voi 
Că o făclie s-o-ntoarce înapoi. 


Lacrimi pentru Fetiţa 


E tristă ziua azi şi mult tăcută 

De ani n-a fost aşa o linişte-n ogradă 
Fetiţa noastră astăzi a fost mută 

N-a mai lătrat la tot ce se mişca în stradă. 


A suferit şi a răbdat precum un câine 
Pân' Cel de sus s-a îndurat: „Ajunge!” 
S-a dus. Şi-un gol în suflet ne rămâne 
Şi norii azi încet şi des or plânge. 


Micuţă, harnică ai fost şi răbdătoare 

Ne-ai părăsit dar ne-ai lăsat uitare. 

Eu te-am certat adesea, nu meritai, îţi cer iertare 
Cred ne-ai iubit cu sufletul tău mare. 


Nu am crezut să vină o zi aşa de tristă 

Cu lacrimi să-ţi stropesc eu amintirea 

Nu ştim ce va fi mâine. Dă-n orice zi iubirea 
La cei de lângă tine. Om, câine, ea rezistă. 


Revino 


Revino că ne este dor, 

De fiul cel rătăcitor. 

Din pildele bisericeşti, 
Vino la noi de-oriunde eşti. 


Tăia-vom viţelul cel gras 

Şi ne vom bucura plângând, 

Cu lacrimi ce ne-au mai rămas 
Când adormeam cu tine-n gând. 











Trezirea la viaţă 


Prin puntea curcubeului deschis 
descoperi infinitul. 

Ca pe-o comoară, în tine am ascuns, 

prin împletirea numelui nostru, 

aroma inocențţei, 

acorduri între corzi şi vibrații, 

mirări, întrebări, chemări 

şi tăceri din liniştea inimii, 

adânci inspiraţii 

şi zâmbetul fiecărei expiraţii, 

ziua şi noaptea şi-au fluturat voalurile, 
visul şi poezia ne-a adus mai aproape de stele, 
soarele care ne-a mângâiat, răsfirându-ne 
în zorii dimineţii aurora oboselii, 

izvorul de lumină captat 

şi clipele pe care nu le vom uita 

niciodată, niciodată, 

abisul de foc şi sunetul apei, 

firele invizibile prin care 

luminile colorate, 

galbene, verzi, roşii, albastre, 

se unesc în realitatea paralelă 

a unui cântec polifonic necântat vreodată. 


“Citeşte-mă aşa, dacă poţi!” pare a spune 
fotografia ei cu faţa vânturată. 
Un carusel, ce nu se poate opri, se-nvârte. 


Din alt cer dispar, pe tărâmul visului, în uitare. 


........................................................ 


Ce suntem noi, iubitule? 

Un fir de apă, de apă tămăduitoare! 

Ce iubeşti la mine? Izvorul şi simţirea adusă, 
acel segment de neuitat! 

Unde-i calea către izvor, dragul meu? 

Caut-o, găseşte-o şi eliberează-te! 


Pe drumul spre lumină, adânc, tot mai adânc, 
în abandonul inimii, 

dincolo de timp şi spaţiu, 

Aici şi Acum, 

în adevărul privirii, 

dincolo de gând, în esenţa noastră, 

în tăcerea iubirii, 

prin atingerea spiritului - scânteia vieţii - 
s-au deschis cele patru sigilii, 

desfăcând lanţurile iluziei. 

Acel sărut a-nflorit, rând pe rând, 
lotusul cu o mie de petale! 

Şi-acum pot pleca 

în eternitatea călătoriei, Acasă! 


Tot ce ştim 


Tu nu exişti, ai devenit invizibil 
plutind, alături de îngeri, 

în arabescuri, fără direcţie, 
într-un spaţiu gol, 

cu lumina lumii aşezată 

înlăuntrul inimii tale. 

Un sărut este o adiere, 

o trecere de urgenţă între buze, 
o scrisoare deschisă 

şi închiderea cărţii 

pe încheietura ta 

când ziua se stinge 

şi foile sunt întoarse înapoi, 
sperând 

pentru inima ta obosită 

să câştige puterea încă o dată. 
Dorinţă arzătoare, surâsul 

se prelungeşte, undeva, 


d 


cu o lacrimä! p 
s 


Irina Lucia Mihalca 
Bucureşti 





Nopți liniştite, singur 

şi aparent părăsit, fără scop, 
până clopotul inimii 

iti dă semnale de apel 

în coridoarele singuratice. 
Nu este timp, PAPA, 
totul se dizolva in apa Cp ae 
pentru-a ne lăsa 

să privim în viitor 

fără întoarceri apoi. 
Inima ta 

respiră şi bea 

din fântâna tinereții, 
inima ta simte 

durerea de a nu şti 

unde se află frumuseţea ei 






Norii trec, plâng, dând viaţă JUZ PE ip - 
unui pământ ars AA DA 
şi pentru fiecare floare i i 
o comuniune din supraviețuire. 4 7, / WR i A 
O ultimă cerere, cortina căzută / fi 44 7 
pe neadaptarea | 
unei vieţi solitare, 

în timp ce 

ultimul sunet de harpă 
se risipeşte-n lumina apusului. 
Un cer albastru şi soare, 
aceasta este, 

cu adevărat, muzica sferelor! 


Tot ce ştim este că putem fi aici, 

pentru ultima dată, pentru a simţi roua, 
pentru a planta-n pământ 

seminţele adunate 

sau pentru-a asculta, 

în urechile îngheţate, 

ultimul cântec al păsărilor, 

dar în afară de asta exişti tu şi numai tu 

şi aceasta este emoția vieții pentru eternitate. 








Ion Ţoanţă 
Râmnicu Vâlcea 


Epistole către doamna în mov (1) 


Am minţit la şcoală pentru că furasem alfabetul. 
Mi-am minţit mama pentru că aveam dor de evadare. 
Am minţit femeile întâlnite la răspântii de lumini 
difuze 

pentru lecţiile de decepţie pe care mi le ofereau. 


Am minţit autorităţile spre a-mi păstra integritatea 
morală. 

Dar, n-am minţit niciodată soarele şi luna. 

Şi mai presus de toate, nu mi-am minţit poezia, altfel 
cum aş fugi în clipe de pierzanie rătăcindu-mă 
printre metafore de curcubeie spre a mă hrăni 

cu fagurele Reginei fără nume? 

Ti-am fost fidel, Doamnă Poezie, fă-mă robul tău, 
acoperă-mă cu fustele tale mov şi uită-mă în 
peisagii cu poveşti nescrise, încă! 

Până când, Doamna Mea în Mov mă va înaripa 
şi-mi va dărui zbor spre Dincolo... 

la serviciu... 


Interdicţii 


Nu călcaţi iarba, 

nu rupeţi florile, 

nu vă aplecaţi în afară, 

nu fluieraţi în biserică, 

nu coborâţi în timpul mersului, 
nu aruncaţi batistele folosite 

şi resturile de ţigări, 

nu zgâriaţi parchetul, 

nu stationati în fata ministerului, 


4 nu traversaţi pe roşu, 
nu călătoriţi fără bilet! 





Viaţă plină de interdicții 
ca o extensie ludică 

a decalogului, 

ceea ce nu e interzis 

e permis, n-est pas? 
Când iubeşti, 
interdicțiile şi poruncile 
se multiplică, 

să nu minţi, 





să nu vii târziu acasă, 

să nu te dedai la femeia 
altuia sau a nimănui, 

să nu furi (tradiția furatului 


miresei devine un joc imbecil), 


să-ți iubeşti aproapele 


dar să nu-l supui perversiunilor, 


să nu furi, 

lasă asta pentru cei aleşi, 
tu, 

supune-te, 

rabdă, 

înghite, 

bucură-te, 

viaţa nu ti s-a interzis, 
încă! 

ISPITA 

Ispita mea, 

te-am aşezat pe raftul 
bibliotecii 

din rumeguş presat 
culoarea stejarului 
şapte rate lunare 

fără dobândă, 

te privesc extaziat, 

eşti carte format A5, 

te palpez, 

te ador, 

te simt, 

mă întind pe spate 

şi zbori deasupra mea, 
îmbrăcată-n desturi mov, 
ispită diamantină, 

eşti cartea mea din vis, 
trăieşte-mă-n constelaţiile 
din visul meu albastru, 
culoarea speranţei noastre, 
fă-mă să te iubesc 

sub zodia nesaţului, 
topeşte-mă sub 
coapsele tale 

fără vid de energie, 
adoarme-mă-n 

plin extaz, 

apoi, 

aşează-te, 

raftul din bibliotecă 
aşteaptă docil, 

rămâi acolo 

4 ever, 

tu, creaţia mea 

din vechi anotimpuri 
descompuse-n 

pagini satinate... 


nr. 7, august/decembrie, 2015 


De ce? 


De ce te visez, 
De ce-mi exişti, 
De ce alerg 

Prin reci mirişti? 


Aş vrea să zbor, 
Vis 'naripat, 
Simt prăbuşiri, 
Dureri în pat. 


De ce exişti 
Prin depărtări? 
Hai să murim 
Cu dulci uitări! 


Doar o strachină spartă 


Îmi place să cale 
în străchini, 

zi după zi, 

„all summer long” 
după care-i cer 
doctorului 
certificat medical 
pentru 

„lipsă acută 

de orientare” 

şi mă adun, 

apoi, 

de pe jos, 

colo nişte coaste, 
dincolo o inimă, 
cioburi, cioburi, 
străchini şi sentimente, 
“les jeux sont faites”, 
tipa magistrul! 

şi viaţa mea? 
„„„doar o strachină 
spartă 

sub picioarele 
vreunui trecător 
grăbit 

şi întârziat 











ATI AUZIT DE PICIORUL 
ROMANU-CUBANE/ 
SANDU DARIE? 


ste un fenoment ciudat cum artişti, oameni de cultură 
sau ştiinţă proveniţi din România sunt răspândiţi în lume şi 
deseori nu sunt asociaţi cu faptul de a fi originari din 
România. Asta poate pentru că reuşesc să se integreze în 
mediul cultural al locului. Pe Brâncuşi şi Ionescu “străinii” îi 
consideră francezi. Cu atât mai mult “urma” unui artist din 
România este “pierdută” când se întîmplă ca acesta să se fi 
stabilit în Cuba. Este cazul lui Sandu Darie Lavel (scris in 
spaniolă: Sandu Darie Lavél), născut la Roman, România, 
în 1908, care a creat cea mai mare parte din opera lui artistică 
în Cuba “lui Castro”, unde s-a stabilit din 1941, devenind 
cetăţean cubanez la mijlocul anilor 40, pe când încă nu 
avusese loc revoluţia în insulă. 

Spre deosebire de alţi artişti, care dezamăgiţi de direcţia 
revoluţiei din Cuba şi ostracizați fiind acuzaţi că fac o artă ne- 
ideologică, s-au refugiat în Statele Unite, Sandu Darie 
trăieşte şi lucrează restul vieţii lui în Cuba unde moare în 
1991. Am încercat să îmi răspund la întrebarea: “Cum se face 
că Sandu Darie a rămas în Cuba? şi n-am reuşit, căci sunt 
puţine lucrurile care se spun despre viaţa lui privată pe 
Internet. Şi la urma-urmei ce importantă are? Cert este că 
trăind după “Cortina de fier” cubaneză Sandu Darie a avut 
foarte puţin ocazia să se facă cu adevărat cunoscut “în lumea 
imperialistă”, din care, în Cuba, erau considerate ca făcând 
parte Europa de Vest şi Statele Unite. 

Singurul loc mai important unde am găsit informaţii 
despre Sandu Darie este pe WikiArt, undei s-a facut o pagină- 
galerie. Altfel pe Internet se găsesc puţine lucruri scrise 
despre Sandu Darie; mai nimic în româneşte, câteva note ici 
şi colo în engleză şi i ceva mai mult în spaniolă, majoritatea în 
reviste oficiale din Cuba. Este păcat, căci Sandu Darie este un 
artist inovativ, foarte cunoscut şi apreciat în ţara lui adoptivă, 
cu o opera vastă care se extinde în multe direcţii: 
caricaturistică, desen, pictură, sculptură, ceramică, artă 
abstractă de lumină, artă lumino-cinetică, decor şi costume 
de teatru şi filme, cinematografie. El este considerat ca cel 
care a pus bazele artei abstracte în Cuba, în ambele ei genuri, 
de abstracţie lirică şi geometrică, care îi caracterizează opera, 
şi este unul dintre cei mai importanţi reprezentanţi ai artei 
cinetice cubaneze. Un aspect plăcut este faptul că în orice 
notă/articol unde se vorbeşte despre Sandu Darie el este 
menţionat ca artist româno-cubanez. 
Este un moment foarte propice să îl facem cunoscut pe Sandu 
Darie, mai ales acum, de când pentru americani încep să se 
deschidă graniţele cu Cuba, care înainte nu se putea vizita în 
mod legal. Unii se mai duceau ocolind prin ţările adiacente 
Statelor Unite, Canada şi Mexico, care nu cereau paşaport, ci 
doar permisul de conducere. Şi apoi nici asta nu a mai fost 
posibil, de când cu “teama amenințării teroriste” căci spre a 
obţine o viza dura luni de zile şi trebuia să te înscri într-una 
din cele 12 categorii acceptate (călătorie de cercetare, 
eveniment sportiv, etc). Aceste categorii au rămas valabile şi 
azi, doar că viza se poate obţine mult mai repede, şi există 

agenţii de tursim care organizează excursii în Cuba, deoarece 
mersul legal pe cont propriu nu este încă posibil. Şi dacă 
dintre noi, cei din România, vre-unii vor merge să viziteze 
Havana, e important să li se dezvăluie puternica prezenţă a 
lui Sandu Darie în capitala insulei din Marile Antile. 





Structura transformabilă în stilul grupului MADI de Sandu Darie 


Sandu Darie a studiat dreptul la Paris (1926-1932) unde 
în acelaşi timp făcea caricaturi pentru ziare şi reviste 
româneşti şi franceze. În anii petrecuţi în “oraşul lumină” 
Sandu Darie a avut ocazia să stabilească legături cu cercurile 
artiştilor suprarealişti şi să se familiarizeze cu arta 
structuralistă şi constructivistă din cadrul mişcării artei / 
abstracte şi cu neoplasticismul lui Mondrian. A început să! 
picteze mai trâziu, după stabilirea lui în Havana. 


În 1946, Sandu Darie a aderat la grupul latino-american 
MADI, un grup cunoscut pentru artă geometrică abstractă. 
Invitat de Gyula Kosice, cu care a întreţinut corespondenţă 
timp de nouă ani, Sandu Darie a colaborat la crearea revistei 
“Arte MADI”. El a fost permanet în contact cu exponenţii 
artei concrete din America de Sud. Participarea lui Darie la 
mai multe expoziţii ale grupului MADI confirmă că opera 








artistului a găsit recunoaştere internaţională. Inspirat de 
neoplasticismul lui Mondrian şi descoperirea mişcării 
MADI, Darie se îndreaptă vertiginos spre Arta Concretă. El 
ia însă numai esenţa canoanelor neoplasticiste dezvoltându- 
şi o arta bazată pe culorile primare. 


Primele picturi ale lui Sandu Darie, cunoscute sub 
numele de Composiciones (Compoziții) au fost expuse în 
1949 la Lyceum Lawn Tennis Club, Havana şi la galeria de 
artă Carlebach Gallery, New York. Aceste lucrări se 
caracterizau prin abstracţie lirică, fiind lipsite de orice 
element obiectiv şi referinţă anectodică, constând din pete 
mari de culoare, contururi vertiginoase şi culori puternice, 
strălucitoare, influențate de natura şi lumina ținutului 
tropical în care trăia. Cunoscutul critic de artă francez Frank 
Popper, în cartea “Origins and Development of Kinetic 
(“Naşterea Artei Kinetice”), îi recunoaşte lui Sandu Darie 
meritul de a fi unul din iniţiatiorii aşa numitei “arte 
luminoase pentru ambient”, punându-l alături de Yaacov 
Agam, Nicolas Shoffer şi Victor Vasarely. 


În 1950 Sandu Darie a expus lucrările lui numite 
Estructuras pictóricas (Structuri picturale) la Lyceum Lawn 
Tennis Club, Havana. Acestea erau ansamblaje prin care 
artistul s-a distanțat de formele confuze ale artei abstracte 
lirice care preconiza o mai mare rigoare formală. În 1952, 
împreună cu Mario Carreño şi Luis Martinez Pedro, Sandu 
Darie formează revista “Noticias de Arte” (“Note despre 
Artă”), prin care editorii au promovat tendințele de artă 
abstractă-geometrică. 





Sandú Darié, Arte Cinetico Latino Americano, 05/26/2013 


În 1956, Sandu Darie a început să creeze aşa numitele lui 
“estructuras trasformables” (“structuri transformabile”) în 
care a experimentat neîncetat în domeniul cinetic, incluzând 
proiectoare, fotografie, aparate de înregistrat, filtre. Şi-a 
prezentat “structurile transformabile” la expoziţia colectivă 
Primera exposición CONCRETA (Facultatea de Arhitectură, 
Universitatea din Havana, 1955). În aceste lucrări, planul 
pictural a servit ca bază de la care puteau fi activate de 
A spectator o serie de elici mobile colorate, acesta 
“transformând după placul lui opera de artă. În aceaşi 
expoziţie, el a prezentat lucrarea specială MULTIVISION, 
prima dintr-o serie de lucrări în care foloseşte forma 
circulară, în întregime sau fragmente din ea, ca element 
integrator pentru restul formelor geometrice. 

În 1960 Sandu Darie s-a alăturat grupului celor “Diez 
Artistos Concretos” (“Zece Pictori Concreţi”). Un alt 
membru al acestui grup, Pedro de Oraâ, pictor, poet şi critic 
de artă, s-a exprimat despre artistul româno-cubanez astfel: 

“Sandu Darie s-a făcut remarcat prin îndrăzneala operelor 
lui, a fost un creator de avant-gardă. Idea lui de a face o artă 
pentru societate s-a învârtit în jurul postulatelor lui 
Vasarely, care şi el era interesat de rolul social al artistului şi 
deschiderea accesului operei de artă pentru masa publicului. 
Perseverenţa lui Darie în acest domeniu creativ este replica 
lui eficace la realizarea ideii în care credea şi a puternicii lui 
negări a stigmei puse în aceea vreme artei abstracte, cum că 
ar fi evazionistă şi că ar întoarce spatele tuturor aspectelor 
sociale. Operele lui geometrice sunt bine adaptate la mediul 
urban. Plasarea lucrărilor lui tri-dimensionale în capitala 
Cubei se bazează pe convingerea pe care o avea despre 
funcţia lor socială, şi în acest spirit constă elementul de 
excepţie al moştenirii lăsate de el.” 





Sandu Darie, Triunghiuri negre şi albe 





Sandu Darie, Fără titlu, 1950 ulei pe pânză, 40 x 6oc 


In lucrările lui mişcătoare şi transformabile, Darie 
introduce idea rolului de participant al spectatorului, în co- 
crearea şi finalizarea operei de artă, realizând astfel o artă pe 


care teoreticienii o numesc “artă deschisă”. El îşi eliberează 











picturile de observarea pasivă tradiţională, şi îl îmbie pe cei 
ce le privesc să ia parte la modificarea elementelor 
compoziționale. Astfel, arta devine accesibilă şi 
recreațională. El a încercat să perfecţioneze folosirea 
spațiului, luminii şi culorilor combinându-le cu un simt 
innovator special şi o continuă şi neobosită dorinţa de 
experimentare. Lucrările lui se remarcă prin structura lor 
obiectivă, bazată pe forme pure şi cineticism. 





Sandu Darie"Estructuras transformables", 1955-1956, 
imagine imprumutată de la Oriol Tarridas 

În 1960 Sandu Darie s-a alăturat grupului celor “Diez 
Artistos Concretos” (“Zece Pictori Concreţi”) din care a facut 
parte până in 1961. Grupul a fost format în jurul Galeriei de 
Arte Color-Luz (Havana), care a căror proprietari erau 
cunoscuţii pictori Lolo Soldevilla şi Pedro de Oraâ. In aceasta 
perioada Darie a participat la crearea de portofolii de 
serigrafii intitulate “7 Pintores concretos” (7 Pictori Concreţi; 
1960) şi “A” (1961), şi a fost implicat activ în activităţile 
acestui grup care a jucat un rol însemnat în difuzarea artei 
abstracte-geometrice în Cuba. Pedro de Oraâ, pictor, poet şi 
critic de artă, s-a exprimat despre artistul româno-cubanez 
astfel: “Sandu Darie s-a făcut remarcat prin îndrăzneala 
operelor lui, a fost un creator de avant-gardă. Idea lui de a 
face o artă pentru societate s-a învârtit în jurul postulatelor 
lui Vasarely, care şi el era interesat de rolul social al artistului 
şi deschiderea accesului operei de artă la masa publicului. 
Perseverenţa lui Darie în acest domeniu creativ este replica 
lui eficace la realizarea ideii în care credea şi a puternicii lui 
negări a stigmei puse în aceea vreme artei abstracte, cum că 
ar fi evazionistă şi că ar întoarce spatele tuturor aspectelor 
sociale. Operele lui geometrice sunt bine adaptate la mediul 
urban. Plasarea lucrărilor lui tri-dimensionale (în capitala 
Cubei) se bazează pe convingerea pe care o avea el despre 
funcţia lor socială, şi în acest spirit constă elementul de 
excepţie al moştenirii lăsate de el.” Spre sfirşitul articolului 
vom reveni cu analiza lucrarilor urbane al lui Sandu Darie. 

Fară Titlu, Sandu Darie, 1966 


Începând cu anii 1960, Darie şi-a extins creaţia artistică la 
noi teritorii, cu filmul documentar Cosmorama, Poema 
espacial n°1, realizat împreună cu cineastul Enrique Pineda 
Barnet (1964). Acesta este defapt un experiment audio- 
vizual care face edificatorare statura acestui artist veşnic în 
creaţie şi căutare de noi căi de expresie artistică care şi-a lăsat 
o amprenta puternică asupra artei cubaneze. Acest film 
experimental de pionierat, cu forme, lumini şi culori în 
mişcare a introdus un concept nou de artă cinetică audio- 
vizuală. Documentarul a fost prezentat în cadrul expoziţiei 
Electropintura en Movimiento Cosmorama (Cosmorama 
Electro-pictură în Mişcare) care a avut loc la Museo Nacional 
de Bellas Artes, Havana în 1966. Darie a continuat să lucreze 
cu acest mediu, producând El Bosque bajo El Puente (1965), 
Caminos del sabie (1966), El gran Viaje (1966), La 
cocotologia (1967), El vuelo Cosmico (1967) şi Cuba frente al 
mar (1968 ) pentru a enumera numai câteva din lucrărirle de 
acest fel. O importantă expoziţie colectivă a “artei luminii” 
(Kunst-Licht-Kunst/Artificial Light Art) organizată de 
Popper şi Jan Leering în 1966 la muzeul din Eindhoven, 


Olanda, l-a inclus pe Sandu Darie şi aceasta reprezintă AA 


probabil una din realizările profesionale cele mai importante 
din cariera artistului, fiind şi una din puţinele lui participări 
pe piaţa artistică europeană în timpul vieţii lui. 

Începând din anii 70 Sandu Darie s-a îndreptat spre 
creerea de instalaţii arhitectonice lumino-cinetice, un 
domeniu în care a fost prolific. Aceste opere monumentale au 
intrat în peisajul urban cotidian al Havanei, deşi, din păcate, 
de cele mai multe ori plăcuţa care să-l identifice pe artist 
lipseşte. Printre lucrările sale de această natură se numără 








turnurile cu lumini pentru Anfiteatro Flotante (Parque 
Lenin, 1971), sculpturile totemice Construcciones situate în 
artera centrală a Havanei (Parcul Cuatro Caminos, 1977), 
muralul de scară mare, Dia y Noce (Ziua şi Noaptea) ce 
decorează holul celui mai important spital din capitală, 
Spitalul Hermano Ameijeiras, 1982, picturile murale Colores 
Ondulantes en el espacio (Fâbrica de Toallas del Wajay, 
1983) şi sculptura La Columna de la vida (Instituto de 
Genetica y Biotecnologia, 1986). Cea mai cunoscută dintre 
ele este sculptura ambientală Arborele roşu (El Arbol rojo, 
1981), structură cinetică multi-coloră, care îi întâmpină pe 
vizitatorii Palatului Central al Pionerilor Ernesto Guevara, în 
Parcul Lenin, structură impozantă, cu elemente mişcătoare, 
care de-a lungul anilor a apărut deseori în cărți poştale, poze 
de reclamă şi filme documentare. Tot la Havana mai există şi 
frumoasele mozaicuri geometrice făcute de Darie care 
decorează artera comercială La Rampa din centrul capitalei. 


DPI p SD AA 
Muralul EI dia (Ziua) de Sandu Darie din holul 
spitalului Hermanos Amejeiras, Havana 













Sandu Darie lângă 
sculpturile lui 
totemice 
„„Construciones” 
situate pe artera 
centrală in Parcul 
Cuatro Caminos, 


1977. 

Arbol rojo (Arborele rosu) amplasat la intrarea 
Palatui Central al Pionerilor Che Guevara, Havana 





Darie a fost făcut membru de onoare al Academiei de Arte 
din Haga, iar la Havana a primit Medalia Culturii Cubane în 
1981. Ulterior a fost şi professor la Universitatea de Arte 

Plastice din Havana. În 1982 a fost solicitat să participe la 
Salon Paisaje'82, Museo Nacional de Bellas Artes (Muzeul de 
artă din Havana) din Havana şi în 1988 a obţinut premiul trei 
de la Salon de Premiados, Museo Nacional de Bellas Artes, 
Havana. 

Mozaicuri de Sandu Darie pe artera importantă 
La Rampa din centrul Havanei 


Muzeul de artă din Havana, cel mai de seamă muzeu de 
arta din Cuba, deţine multe lucrări de Sandu Darie. În anul 
2009 în clădirea dedicată artei cubaneze (Edificio Arte 
Cubano) a acestui muzeu a avut loc o retrospectivă Sandu 
Darie, şi s-a publicat un frumos catalog, acum epuizat, având 
ca autori pe Elsa Vega şi Sandu Darie (probabil pentru că 
autoarea a preluat texte scrise de artist în timpul vieţii lui). În 
expoziţie au fost expuse 40 de lucrări ale lui Sandu Darie, 
majoritatea aparţinând colecţiei permanete a muzeului. Au 
fost prezentate picturi, structuri transformabile, asamblaje 
metalice şi câteva machete la scară ale unor proiecte de spaţii 
ambientale şi arhitecturale - o linie importantă de creaţie 
dezvoltată de Sandu Darie. Se putea viziona şi Cosmorama. 
Curatoarea expoziţiei, cercetătoarea Elsa Vega, spune despre 
Sandu Darie că “influenţa lui transcede momentul istoric în 
care a trăit el, şi numele sau a deveit o referinţă în 
istoriografia artei cubaneze. Să plasezi arta lui într-o anume 
formă artistică de expresie precisă, este un lucru greu de 
făcut, dacă nu chiar imposibil... Graniţe sau ziduri nu au 
existat niciodată pentru acest artist, pentru care totul a fost 
posibil de realizat prin peseverenţa şi bogata sa imaginaţie.” 
În 2007, Muzeul Regina Sofia (Museo Nacional Centre de 
Arte Reina Sofia) din Spania a inclus câteva lucrări de Darie 


A 


n conceptul 
fenomenului mai larg 
de cultură, arta intră în 
raporturi profunde si 
fireşti atât cu ştiinţa, cât 
şi cu ceea ce s-a numit 
întotdeauna 
dimensiunea spiritului 
omenesc. Dar în 

în expoziţia “Los Cinâticos” (“Artiştii Cinetici”). Pentru a 
scoate în evidenţă importanţa lui Sandu Darie ca artist 
cinetic, trebuie să menţionăm că în această expoziţie, 
lucrările lui se aflau în companie foarte aleasă, alături de cele 
ale lui Marcel Duchamp, Naum Gabo, Keiji Kawashima, 
Manfredo Massironi, Man Ray, Felicidad Moreno, Victor 
Vasarely şi a unor reprezentanţi de seama ai artei latino- 
americane, ca Jesus Rafael Soto, Carlos Cruz-Diez, Julio 
LeParc, Matilde Perez şi Abraham Palatnik. 
Actualmente mai multe galerii din Miami şi Coral Gables în 
statul Florida prezintă arta lui Darie. Artistul are mereu 
lucrări şi la Bienala de la Miami. Galeria TresArt are o colecţie 
mare de lucrări de Sandu Darie. Personal ce mi se pare cel 
mai important lucru despre acest artist este cât de modern şi 
înaintea timpului lui a fost prin creaţiile sale inovatoare, într- 
un domeniu care acum primează în arta contemporană: 
structuri mobile, artă de lumină şi culoare, creaţii artistice 
interactive cu care vizitatorul este stimulat să interacţioneze, 
imagini de compoziţie şi pictură animate, înainte captate pe 
film, azi pe video ... Şi toate acestea, urmând tradiţia 
Bauhaus, şi impulsionat de talentul şi interesele lui multi- 
laterale, Sandu Darie le făcea încă din anii 50-60. Sandu 
Darie era bun prieten cu pictorița Medi Wechsler-Dinu şi 
soţul ei, poetul Gheorghe Dinu, alias Ştefan Roll. Medi 
Wechsler a fost aceea care care l-a iniţiat în pictură. După 
moartea lui Medi (la 106 ani, anul acesta) anumite lucruri şi 
scrisori au ajuns pe piaţă din România. Recent, la buchiniştii 
din Bucureşti se poate da peste scrisori - pictograme trimise 
de Sandu Darie din Havana. Din acestea rezulă că atâta timp 
cât a fost în ţară, Sandu Darie făcea parte din avantgardiştii 
români. Dar daca pictoriţei Medi Wechsler-Dinu, i s-au 
organizat mai multe expoziţii şi a fost prezentată în presă, 
radio şi LA televiziunea română în ultimii ani ai ei de viaţă, 
despre Sandu Darie nu se spune nimic in România, deşi este 
un artist remarcabil. 

Am scris acest articol cu intenţia ca cititorul să afle despre 
acest artist, dar şi în speranţa că mediile, presa şi lumea de 
artă din România vor începe sa-l facă cunoscut pe 
importantul artist modern româno-cubanez Sandu Darie. 


FENOMENUL ARTISTIC CA 
FENOMEN DE COMUNICARE 


Relaţiile dintre arte concepte şi diferențieri 


momentul de față nu ne preocupă legăturile ce se stabilesc 
între aceste trei componente de bază ale faptului de cultură. 

Ceea ce ne interesează acum este o altă problemă. Este 
vorba de sistemul de relaţii ce se edifică la nivelul artei ca 
stare. Într-un asemenea caz, analiza pe care intenţionăm să o 
facem trebuie să ţină seama de două niveluri. Pe un prim plan 
ni se impune cu stăruinţă conceptul de artă în general. 

În această alternativă suntem obligaţi să analizăm 
ansamblul de legături ce se instituie între literatură, muzică 











literar intră în joc atât simţul auditiv, cât și cel vizual. Mai 
important este un alt fapt. În plan literar, legăturile dintre 
semne nu sunt date dintr-odată, într-o intuiţie globală. Atât 
discursul poetic cât si procesul de desfăşurare a prozei 
presupun timpul care se scurge. Semnele se ivesc treptat, se 
decantează şi se leagă reciproc abia într-un stadiu ulterior. 
Muzica se deapănă şi ea în timp. Dar fiecare moment al 
timpului pune, într-un anumit sens, mai plenar, stăpânire pe 
noi. Punctul conţine, în această privință, ceva din 
permanenta vibraţie a ansamblului. Literatura evocă si ea 
asemenea momente. Dar acest lucru se petrece, în câmpul 
poeziei, ca un fapt de excepţie. În realitate, literatura bună nu 
este obligată să supună afectiv şi clipă de clipă conștiința 
estetică. Ea va cere o participare finală mai amplă şi cu puteri 
de iradiere retroactivă în timp. 

Domeniul poeziei este un câmp al împlinirii abia rostite 
inițial. Iar semnul nu e trăit direct decât în mod parţial. 
Semnificațiile asociative de natură textuală se integrează 
deci pe parcursul desfășurării gândului artistic în aşa fel 
încât ele conduc întotdeauna şi la nevoia de a dezvălui 
normele spirituale ascunse în țesătura universului descris de 
sugestiile situate în afara textului literar. Cu alte cuvinte 
creaţia literară presupune o sinteză continuă şi mereu mai 
stabilă a celor trei stadii ale expresiei artistice: semn, 
sugestie textuală şi semnificaţie indirectă, de factură 
simbolică. Această stare de lucruri denotă o mai mare putere 
de formulare a literaturii, dar şi o dovadă de slăbiciune în 
it | | raport cu celelalte arte. 

E | Bă Dimpotrivă muzica, dezvoltându-se în timp, ne 
ju = stăpâneşte sensibilitatea în fiecare clipă. Aceasta se întâmplă 





şi artele vizuale. = Oe E 

Pe un plan secund, ni se relevă raporturile complicate ce |. | pa i EP [a 
se cristalizează la nivelul restrâns de artă. Acum intră în | | 
atenția noastră registrul determinant al artelor plastice sau, | 
mai exact spus, domeniul plin de meandre şi de multiple | 
neclarități al artelor vizualităţii estetice. 

Privind această problemă în dublu înțeles, rezultă că, 
pentru a descifra modul cum se urzeşte reţeaua, conexiunile | 
dintre artele cu valori de plasticitate, trebuie să delimităm, în |. 
prealabil, felul cum se încheagă dialogul global al celor trei ~ 
tipuri fundamentale de manifestare estetică. Spre a ne 
îndeplini scopurile propuse de un astfel de examen strict SA 

general, este suficient sa ne mărginim aici la observaţia de 
principiu că raporturile dintre literatură, muzică şi plastică 
implică, pe o treaptă iniţială, existenţa unui element central 
cu sens distinctiv. Acest element introduce factorul de 
deosebire și instaurează adeseori adevărate stări aparente de 
opoziţie între arte, tocmai din faptul că el ne apare ca fiind 
unic numai sub înfățișarea lui abstractă si deci conceptuală. 
În ipostază concretă, elementul respectiv devine variabil 
à şi ireductibil, în cele mai multe privinţe, atunci când îlluăm ` . 
Jin considerare în cele trei câmpuri, riguros circumscrise, ale |. 
artelor amintite. se 
Întrucât pentru moment nu ne preocupă aspectul de YA 
sinteză a artelor, ci al variaţiei speciilor de formulare | 
artistice, ne vom rezuma în acest stadiu al analizei la relația 
dintre imagine și primul strat al percepţiei orientative. aa 
Privind chestiunea în această lumină, deducem că cel |. 
mai complicat caz rezultă a fi cel al literaturii. Ceea ce se | 
explică nu numai în virtutea împrejurării că în domeniul o 

deoarece în sferele creației muzicale semnul sonor se unifică 
perpetum și în chip sugestiv cu semnificaţiile efective ale 
textului. 

Datorită înlănţuirii strânse a semnelor și a curgerii lor 
relativ repezi, legile specifice ale compunerii formale, sau 
structurile gramaticale ale edificiului fenomenal apar direct 
în planul percepţiei noastre auditive. 

Drept urmare intuim spontan si global întreaga reţea 
compozițională în timp şi în acest si în acest lucru nu ne mai 
lasă răgazul cuvenit de a găsi o multiplicitate de sugestii 
asociative în chip simultan. Ceea ce se petrece şi datorită 
împrejurării că muzica are legi dee structurare formală 
asemănătoare cu celelalte arte dar și unele constante cu totul 
particulare. Referindu-se la doctrina lui Fechner, Charles 
el evidenţiază, în această ordine de idei, faptul că muzica se 
bizuie pe unele prerogative formale generice cum ar fi 
modificarea de tempo, măsură, ritmul, direcţia si 
schimbarea de grad al intensității și al înălțimii. 

Totodată, însă, aşa cum a remarcat Helmholtz, muzica 
posedă comandamentele ei interioare specifice, ca 
percepțiile melodice sau armonice fundate pe raporturile de 
înrudire a sunetelor prin armonice. 

În orice caz, trebuie reţinut că opera artistică de natură 
muzicală implică cu discreţie gramatica ei formală pe tot 
parcursul lumii semnelor, ceea ce conduce, atât la 
posibilitatea intuirii imediate a construcţiei, cât şi la actul de 
trăire efectivă şi imediată a acesteia. 

Artele vizuale în schimb, deşi ni se înfățișează, spre 
deosebire de literatură, în mod direct şi integral, capacităţile 
noastre de surprindere intuitivă, instituie o distanță certă 
între semn și zona sugestiilor textuale. 

Astfel, limbajul plastic alcătuit din semne si din relaţiile 
dintre acestea, precum si din ansamblul de semnificaţii ale 
stării de edificare formală deși reprezintă o prezenţă ideală 
sub raport estetic, datorită caracterului său de totalitate dată 
percepţiei, constituie totuşi şi un teritoriu al enigmelor. În 
alternativa artelor vizuale, procesul asociativ este cu mult 
mai intens și mai stăruitor decât în ipoteza muzicii și, în orice 
caz, el trebuie să se îndeplinească cu mult mai repede decât 
în sfera literaturii. 

De unde deducem că experienţa estetică cristalizată are 
un rol deosebit de însemnat în regiunile vizualităţii artistice. 
Dar această experienţă efectivă a subiectivităţii experiență 
ce devine un material al unei posibile descrieri pre- 
iconografice, după expresia lui Panotsky poate să se 
transforme, aşa cum am văzut, în altă împrejurare, și într-o 
piedică pe calea unei atente și profunde contemplări 
meditative. 

Drept urmare, legile știute de armonie, contrast si 
ritmică, precum şi relațiile secundare de simetrie, policoanie 
şi proporţionalitate trebuie asociate percepţiei semnelor 
numai după ce a trecut, în mod deliberat, un timp sensibil și 
determinat de aşteptare. 

Cam în acest fel ni se prezintă relaţiile de diferenţiere 
dintre cele trei specii fundamentale ale artei. Este clar deci că 
deosebirile la nivelul semnelor si la acela al gramaticii 
textuale. Ceea ce în alți termeni înseamnă varietate de limbaj 
şi de înlănţuire a sugestiilor referitoare la formă. Adevărata 
stare de sinteză ni se relevă aşa cum am schiţat mai înainte, în 
registrul complex al semnificațiilor extratextuale. 

După ce actul de dezvăluire simbolică s-a încheiat în 
mod provizoriu, constatăm cu uimire că hermeneutica 

marilor înțelesuri poate fi aproximativ aceeaşi pentru întreg 
domeniul al manifestării artistice. 

La acest nivel, limbajele, parcă transfigurate şi deschise 
stărilor către lume, se îmbină şi-şi transferă reciproc din 
substanța lor intimă. Iar actul de participare la existenţă 
adânceşte si mai mult această stare edificatoare de lucruri. 
De aici deducem ideile privitoare la sinteza artelor care nu se 
pot bizui pe o eventuală topire a limbajelor. Dezagregarea 
specificului semnelor și a raporturilor acestora cu fondul 
asociativ al intelectului nu poate reprezenta decât o soluţie 
utopică a problemei. 

În schimb sinteza amintită este în măsură de a se realiza 
pe calea colaborării dintre arte si pe drumul unificării cât mai 
depline, a proceselor de forjare simbolică a lumii, la nivelul 
actului de rostire artistică a spiritului. 

Desigur, în contextul colaborării dintre arte pot fi 
transpuse sau îmbinate si unele aspecte gramaticale ale 
variatelor forme de limbaje distincte. Dar substanţa acestor 
limbaje nu este bine să fie radical modificată. 

Apare îndoielnic că momentul de unitate a artelor nu se 
rezumă la aspectul sau la acela ambiental al problemei în 
legătură strânsă cu ceea ce numim temeiul simbolic al 
stadiului de sinteză estetică a manifestărilor creatoare se 
relevă şi un alt atribut al dialogului dintre arte și al stării de 
vecinătate si de încrucișare a acestora. Este vorba, de astă 
dată, de substratul poetic comun pentru toate formele de 
proiectare artistică a spiritului și a sensibilităţii umane. 

Subîinţelegem aici prin ideea de stare poetică o situaţie ce 
decurge din sensul original al termenului grecescpoiea. În 

mod primar verbul desemna, în primul rând, orice acţiune de 
facere. Implicit, el indica efortul de a crea, de a produce și de 
a fi, în acelaşi timp, activ şi eficace. Pe un plan secund, 
conceptul sugera si tema propriu-zis literară, în măsura în 
care se referea în termenii noştrii de astăzi la orice act de 
compunere poetică. Observăm însă cu claritate, cum 
precumpănea motivul creaţiei în general, starea de geneză în 
cuprinsul realității obiective date ființei umane, teza facerii 
sau a alcătuirii lucrurilor şi a ridicării lor la lumină. 

Cu aceste rosturi trebuie să folosim ideea de substrat 
poetic la nivelul extins al tuturor artelor. Creaţia de factură 
estetică este întotdeauna o năzuinţă către stadiul de facere în 
cadrul existenţial. Prin clădire stilistică a unei lumi pure a 
artei, creatorul îndeplinește, pornind câteodată de la nimic, 
un adevărat univers viu al înțelesurilor autentice ale lumii 
imaginate intenţiile de producere şi de elaborare rotunjită a 
unor opere ce se ivesc din orizontul realului şi se 
emancipează , pentru a deveni alte moduri ontologice ale 
obiectivității. 

Am căutat să schițăm până acum raporturile de 


i 3 o diferenţiere dar şi de unitate dintre cele trei specii de bază ale 


” conceptului general de artă. 

Vom arunca în final o privire sumară asupra noţiunii 
restrânse de artă si deci asupra relațiilor instaurate între 
artele vizuale ca atare. Deosebirile dintre genurile specifice 
ale domeniului vizualităţii artistice si anume pictura, 
sculptura, grafica, arhitectura, artele decorative, designul si 
scenografia sunt în chip obișnuit cunoscute. 

Știm că pictura, de pildă, redă în plan, prin desene, 
compunere de ansamblu, perspectivă si culoare, bogăţia 

indefinită a unei lumi ample tridimensionale. Tipul de 
creaţie picturală este deci, pe cât de complex, pe atât de iluziv 
şi modelator de realitate. Puterea de transfigurare conținută 
în actul de edificare picturală decurge din însăşi lupta 
artistului cu planul. În sculptură, restituirea volumetrică a 
gândului estetic conduce la așezări mai consistente, mai 
stabile, dar care oglindesc mai puţin ordinea desfăşurării 
largi a unei experienţe posibile. De aceea se spune că pictura 
poate surprinde mai repede fugitivul sau instabilul, în vreme 
ce sculptura se apropie cu predilecție de entităţile constituite. 
Evident, observaţia e relativă. Dovedeşte acest lucru tipul 
particular de construcţie estetică în sculptura cinetică. 

În acest caz tocmai dinamismul iluziv al picturii şi 
predilecțiile pentru momentele provizorii ale firii devin 
motive de bază ale compunerii stilistice. Ceea ce reprezintă 
în paranteză fie spus un alt gen de sinteză estetică, de 
această dată la nivelul restrâns al artelor vizuale. 

Grafica evocă o savantă nevoie umană de aprofundare 
analitică a demersului creator, prin intermediul elocvent al 
desenului. Iar desenul sau însemnul gravat este orientat în 
direcţia reproducerii. Arhitectura, în schimb, conţine un 
coeficient predominant de funcţionalitate. Obiectul 
arhitectural se instaurează în mediul urban și pe această cale 
el poate deschide o nouă perspectivă pentru o sinteză a 
artelor la nivelul ambientului total. 

În linii mari acestea sunt problemele principale ale 
raporturilor de distingere a artelor vizuale. Chestiuni 
speciale cum ar fi legăturile mai subtile ce subzistă între 
poezie si pictură, sau între arhitectură şi muzică, precum și 
între muzică şi sculptură, le putem aborda punând în discuţie 
temele ritmului şi ale construcției imaginii în structura 
variatelor arte. Într-o vedere finală aici ne preocupă altceva. 
Ne gândim la o reflecţie a lui Paul Ligeti pe marginea unui 
aspect al teoriei Riegl si dezvoltată amplu în doctrina lui 
Spengler. Este vorba de şirul continuu alcătuit de triada: 
arhitectură, sculptură si artă picturală. 

Potrivit concepției de bază a lui Spengler persistă în 
istoria culturilor o succesiune de tipul: arhitectura în faza 
inițială, dominând în arta egipteană si, în general, în creația 
antică proprie vechilor culturi superioare, apoi sculptura, 
într-o perioadă mediană de înflorire, primând în cuprinsul 
culturii grecești şi, în sfârşit, pictura, ca o caracteristică 
definitorie a vârstei moderne a artei. 

Evident starea de preponderență a arhitecturii reapare, 
potrivit convingerii lui Spengler, în Evul Mediu iar aceasta 
ca un ecou al unor tipuri străvechi simbolica în vreme ce 
dominanta sculpturală reînvie în epoca Renaşterii. Desigur, 
faptul că în sfera vizualităţii unele moduri ale artei primesc 
un accent predilect, în anumite perioade istorice, este 
edificator pentru noi. Înţelegem si motivele pentru care 
arhitectura a fost abilitată cu insistență în antichitatea 
sumero-egipteană, pentru ca spiritul elin să pună în lumină 
virtuțile de adâncime spațială şi de modelare a conturelor 
proprii sculpturii. 

Ceea ce naște un semn de întrebare este ideea că această 
mișcare în trei timpi duce către un stadiu de abolire a artei, 
aşa cum s-ar petrece lucrurile si intră specifică viziunii lui 
Hegel. 

Nu credem de pildă, că pictura ca un ultim stadiu al 
evoluţiei artistice reprezintă o formă de decadenţă expresivă 
în raport cu arhitectura antică, şi chiar în comparaţie cu 
sculptura grecească. Mai degrabă suntem tentaţi să 








considerăm că ne aflăm în faţa unei necesare evoluţii. Si 
poate că maturizarea deplină a celor trei specii fundamentale 
ale artelor plasticeva conduce obligatoriu la nevoia de a găsi 
o soluție nouă pentru o sinteză superioară a vizualității 
estetice. 


GHEORGHE ILIESCU „POETUL 


1906-1988 


ersonalitate distinctă în peisajul artistic românesc, 
Gheorghe Iliescu a fost legat prin toate fibrele fiinţei sale de 
oamenii si frumuseţea meleagurilor romașcane, odată cu 
stabilirea lui aici, în anul 1945, unde şi-a dat măsura 
personalităţii intelectuale şi artistice. Un om de mare 
sensibilitate sufletească, modest, înţelept şi generos, crescut 
în conştiinţa creştină, cu respect si iubire față de Dumnezeu. 
Un artist si profesor model, care a trăit prin creaţia sa şi a 
perpetuării artei prin talentaţii lui elevi si care a avut un rol 
deosebit în menţinerea și dezvoltarea vieţii artistice 
romașcane, în condiţiile când aici, zeci de ani a fost singurul 
artist plastic cu statut de profesionist. 

Energiile creatoare ale înclinaţiei sale artistice izvorăsc 
din copilărie şi din priveliştile locurilor natale din 
împrejurimile Hușilor, satul Grumezoaia, primul 
îndrumător fiindu-i mama, pentru care avea un deosebit 
cult, ca apoi, studierea şi înţelegerea profundă a artei să le 
cunoască la Academia de Arte Frumoase din Bucureşti, cu 
maeștrii Camil Ressu şi J. Steriade. 

În decursul laborioasei sale creaţii, care traversează peste 
o jumătate de secol, Gh. Iliescu, nefiind atras de formele unor 


Pictorul şi graficianul Gh. liescu. 


wwemelidonium.ro 

Colaborarea, pe un plan mai înalt si prin încrucișare 
continuă, a modurilor artistice, ar putea să ne facă să 
restituim mai limpede meandrele spiritului si treptele 
succesive ale devenirii universale. 





ORELOR CALME” 


anumite curente si tendinţe 
impuse în artă, a păstrat măsura 
unei viziuni realiste, armonioase 
şi echilibrate, cu un desen precis şi 
cu rafinate acorduri cromatice, o 
exprimare firească, intens lirică, 
conform cu structura sa intimă, 
cu propria simtire şi gândire, ceea 
ce îl situează pe linia de 
continuitate a arte româneşti 
clasice. „Toate încercările 
subiective, spunea artistul, izolate si străine înţelepciunii 
marii colectivităţi sunt efemere, anulându-se de sine. 
Inaccesibile unei înțelegeri firești a sufletului nostru, 
desfăcute de realitate, ele pier”. 

Fiecare lucrare, în ulei, acuarelă si laviu este o confesiune 
sinceră, un univers lăuntric plin de substanţă care ne poartă 
în călătorie de evocare istorică și culturală, pe cărările 
amintirilor sufletului său, a cunoaşterii în profunzime a 
naturii umane sau în spaţiul de care se simte permanent atras 
- natura. Cu mare sinceritate şi cu plăcerea lucrului în plein- 
air, artistul a dat expresie farmecului şi poeziei ei. Îi plăcea să 
se bucure de răcoarea si lumina aurie a dimineţii, de albastrul 
si nemărginirea cerului, să simtă aerul curat și liniştea-n 
suflet în mijlocul pădurii, adierea lină a vântului, 
prospetimea vegetației, strălucirea florilor de câmp, 
respirația vieţii și a misterelor ei. 

Uimit de atâta frumuseţe şi diversitate, Gheorghe Iliescu a 
devenit cântărețul meleagurilor moldovene, căutând 
printr-o temeinică observaţie şi analiză interioară, să le 
pătrundă esenţa, poezia lor cu acea atmosferă generatoare 
de armonie și linişte deplină. Privelişti fermecătoare, de 
largă respiraţie, cu explozia vegetală și mireasma primăverii, 
vegetația viguroasă din miezul verii, freamătul pădurilor cu 

simfonia cromatică a toamnei, puritatea şi liniștea iernii cu 
albul strălucitor al zăpezilor, bogăţia universului floral 
proaspăt şi strălucitor, sunt izvorâte din starea lui 
emoțională, de simţire şi de meditaţie, care emoționează si 
cuceresc prin prospetimea și atmosfera evocată. Lumina lor 
calmă de liniştire a sufletului provine din căldura si 
bunătatea lui sufletească. Nimic dramatic, nimic grav. 
Zbuciumul interior, îndoielile, decepțiile nu se regăsesc în 
universul său. Este o natură fermecătoare, în care pulsează 
atâta viaţă şi frumuseţe, încât artistul vede peste tot mâna 
ocrotitoare a lui Dumnezeu, acea energie divină care 
planează asupra existenţei. De aici si numele dat de 
scriitorul si criticul de artă Aurel Leon „poetul orelor 
calme”, în urma unei ample expoziţii deschise la Galeriile 
„Victoria ” din Iaşi, în anul 1985. 

„Gheorghe Iliescu e cântăreţul liniștii senine dintre codri 
şi ape, al universului rural surprins în toate anotimpurile, al 
calmului nostalgic ţesut de beteala luminii. Iernile lui sunt 
molcome, cu zăpadă ca o hermină, verile somnoroase sub 
pete de umbră, iar toamnele o adevărată revărsare de 
generozitate a paletei”. 

Ca pictor de biserici care cunoştea adevărata esență a 
credinței în Dumnezeu, fascinația oferită de puterea divină, 
ne ajută să ne punem în comuniune cu lumea lui Dumnezeu, 
să ne apropiem de cele sfinte şi să ne aducă într-o sare de 
contemplare, de înălțare divină. 

Membru a U.A.P. încă de la înființare acesteia, artistul 
Gh. Iliescu a simţit mereu nevoia de a comunica cu iubitorii 
de artă, de a transmite propriile sentimente şi trăiri. De aici 
şi bogata activitate expozițională la Expoziţii Anuale de Stat, 
la Saloanele Oficiale, Expoziţii colective regionale, 
interregionale, judeţene, interjudeţene, Bienale de artă 
plastică (peste 40), organizarea a 15 expoziţii personale. 

I-am stat alătri la multe organizări de expoziţii personale. 

I-am cunoscut generozitatea şi noblețea, seriozitatea şi 
exigenta în prezentarea propriei creații, 

profundele cunoștințe despre estetica şi filozofia artei, 
despre legătura dintre artă și știință, dintre artă şi religie etc. 

Viaţa i-a fost bogată în împliniri și satisfacţii. Cât a trăit s-a 
bucurat pe deplin de o deosebită popularitate, de prețuirea 
întregii activităţi artistice. Mari personalități ale vieţii 
culturale precum, George Oprescu, M. Paciurea, Ion 
Frunzetti, Constantin Ciopraga, Marina Preutu, Aurel Leon, 
Valentin Ciucă, Gh. A.M. Ciobanu care i-ai cunoscut și 
cercetat opera au adus aprecieri elogioase în cataloagele 
expozițiilor sau în cronicile de artă apărute în diferite 
publicaţii referitoare la omul, si artistul, „solid desenator si 
sensibil colorist”, „de o viziune robustă și de un perfect 
echilibru” , care realizează „încântătoare peisagii în peniță, 
admirabil compuse, complete, bine văzute, redate cu 
îndemânare pe care rareori o întâlnim la alții Abundenţa 
detaliilor este reclamată de felul său liric de a simţi”. 
Premiile obținute, ilustrarea unor reviste (Tinerimea 
Artistică, Universul, Curentul, Tribuna, Contemporanul, 
Ateneul, Cronica etc.), achiziționarea multor lucrări sau 
donarea altora care înnobilează interioarele unor muzee, 
colecționarilor, instituţiilor, așezămintelor culturale, a 
multor iubitori de artă, sunt semne de înaltă admiraţie cu 
care artistul a fost înconjurat,  fructuoasa sa activitate 
artistică, asigurându-i un loc bine precizat în arta 
românească a sec. XX. 
A plecat dintre noi pe drumul întâlnirii cu Dumnezeu, de 27 
ani, la 13 august 1988, lăsând amintirea veşnică a unui mare 
Om şi deosebit Profesor, a unui mare Artist care a știut să 
dăruiască oamenilor prin realizările sale momente de 
bucurie, să ne încânte cu sinceritatea trăirilor, cu căldura 
sentimentelor si înțelepciunea sa. 














ECOLOGIA - ŞTIINŢA CASEI. 
PĂMÂNTUL CASA NOASTRĂ COMUNĂ 


1. | | ologia ca stiinta 


Ecologia s-a nascut din biologie, prin fundamentarea 
bazei sale teoretice, dar se dezvolta in continuare de sine 
stătător, prin conexiune cu alte discipline, reprezentând 
totodată şi un mod nou de a gândi lumea în complexitatea ei. 
Ecologia este o disciplină cu o vocaţie integrativă, o ştiinţă de 
avangardă, o superştiinţă, întrucât studiază, spre a optimiza, 
totalitatea inter-relaţiilor populațiilor cu mediul lor de viaţă, 
biotic şi abiotic. Studiind relaţia viu-neviu, ecologia poate fi 
considerată drept ştiinţa vieţii pe planeta noastră. Ecologia 
studiază structura populațiilor şi modul cum acestea îşi 
îndeplinesc funcţiile de transfer ale materiei, energiei şi 
informaţiei, în cadrul sistemelor ecologice (ecosistemelor). 

Ecologia armonizează datele ştiinţelor naturale cu cele ale 
ştiinţelor sociale, iar în ecologia umană şi cu cele ale ştiinţelor 
tehnice care determină amenajarea spaţiului pentru 
habitatul uman. Putem numi ecologia drept ştiinţa 
supraviețuirii şi dezvoltării posibile viitoare a speciei umane. 

Ecologia se ocupă cu descoperirea principiilor şi legilor 
care guvernează procesele de evoluţie ale ecosistemelor şi a 
ecosferei în ansamblul ei şi determină productivitatea, 
stabilitatea şi dezvoltarea ecosistemelor, studiind implicit şi 
influenţa activităţilor umane asupra acestor procese şi 
implicaţiile lor asupra calităţii vieţii oamenilor şi a bunăstării 
lor fizice şi psihice. 

Termenul de ecologie provine din ecos logos ştiinţa casei. 
Ecologia este o megaştiinţă a sec. XXI. Ecologia, ca ştiinţă a 
vieţii pe Pământ, reconciliază omul cu natura, din care face 
parte. 

În ultima vreme, se apropie de ecologie tot mai mulţi 
specialişti, cum ar geografii şi geologii, arhitecţii şi urbaniştii, 
inginerii, sociologii, economiştii etc. 

Ecologia stă la baza concepţiilor noastre individuale şi 
colective, despre ambianţă şi relaţia noastră cu ea, .orientând 
tranziţia societăţii umane către o relaţie stimulativ matură şi 
mutuală cu natura 

La o reuniune ştiinţifică, din anul 1992, de la Ankara, 
Turcia, ecologia a fost pur şi simplu definită ca reprezentând 
un câmp interdisciplinar de reuniune a tuturor disciplinelor 
ştiinţei, destinată descifrării modului complex de 
funcţionare a vieţii pe Pământ, în scopul opririi degradării 
progresive a echilibrelor ecologice. Ecologia globală, 
esenţa ei, ca ştiinţă nouă, reflectă dorinţa omului de sinteză, 
pentru recompunerea întregului, prin reunirea cunoştinţelor 
diferitelor discipline ştiinţifice, despre acelaşi fenomen, 
proces sau sistem. Folosind adjectivul globală, readucem 
ecologia la statutul ei real de disciplină ştiinţifică 
integratoare, care reuneşte datele mai multor discipline, 
având o puternică vocaţie interdisciplinară. 

Viaţa, conştientă de existenţa ei însăşi, întruchipată în om, 
e pe punctul de a face, prin ecologie, ca ştiinţă globală, pasul 
de la mentalitatea de vânător/exploatator al naturii, la aceea 
de protector şi partener înţelept al ei, pasul de la ridicol la 

sublim. 

Revoluţia ecologică 
trebuie să se producă nu 
doar în raporturile dintre 
om şi natură, ci şi în cele 
dintre om şi om, în societate. 


Conf. Univ. Dr. Arhitect 





Trebuie realizată Gheorghe Ionascu 
„Împlinirea omului ca om” Bucureşti 
(Blaga L.,1948). 

2. Ecologia umană 


Ecologia umană sau culturală, studiază ecosistemele 
umane, modul în care utilizarea naturii şi resurselor 
influenţează organizarea socială şi valorile culturale, precum 
şi modul cum acestea, la rândul lor, influenţează acţiunile 
umane în mediul natural. (Soran V, şi alţii, 1999) 

Enciclopedia britanică din anul 1993, defineşte ecologia 
umană ca ştiinţă interdisciplinară a interacțiunilor dintre 
populaţiile (societăţile) umane şi ambianța în care viețuiesc. 

Ecologia umană cuprinde ecologia socială şi ecologia 
culturală. Obiectul ecologiei umane îl reprezintă ecologia 
sistemelor om-natură, sau ecologia sistemului uman total. 

Societatea umană a fost condusă până în prezent sub 
imperiul „determinismului economic”, viziune simplistă, 
urmărind creşterea economică nelimitată, deseori intensivă, 
fără a lua seama la consecinţele negative colaterale ale 
acestui proces forțat, nenormal şi până la urmă nenatural. 
Fără o relaţie armonioasă cu natura, cu resursele sale 
primare, fără o viziune pe termen lung, care să ofere şi 
generaţiilor viitoare o perspectivă viabilă, creşterea 
economică poate avea consecinţe negative importante. 

Fiecare generaţie recreează şi modifică, într-o oarecare 
măsură mediul ei de viaţă şi are soluţiile ei particulare la 
problemele existenţei. 

Ecologia umană împreună cu economia ecologică, 
ingineria ecologică şi arhitectura ecologică 
demonstrează faptul că dezvoltarea sustenabilă (durabilă) 
poate fi instituţionalizată, recunoscându-se principiile 
ecosofiei şi ecoeticii. Cercetările din ultimele decenii au 
relevat faptul că societăţile umane răspund influențelor 
mediului în care trăiesc, acţionând concomitent asupra 
acestuia, iar modul lor de acţiune are consecinţe importante 
pentru societate şi pentru individ deopotrivă. 


Chiar tranziţia societăţii româneşti către economia de4 35 


piaţă, democraţie şi integrare în Europa trebuie concepută, 
nu doar ca o creştere economică, ci ca tranziţia întregului 
sistemocio-economic către o societate în întregime viabilă, 
prin dezvoltare durabilă, către societatea informatizată de 
mâine. 

O idee de acţiune pentru tinerii arhitecţi şi ingineri ar 
putea viza aplicarea unui proces complex de modernizare şi 
reabilitare a aşezărilor şi ansamblurilor urbane şi rurale, 
iniţial prin proiecte pilot, iar apoi prin utilizarea scenariilor 








| 
bune pe scară largă. Un proces de reabilitare pe principii 
ecologice a reţelei de localităţi din România, ar putea cu 
uşurinţă deveni chiar program politic de guvernare, cu 
subprograme pe rural şi urban, cu motivații capabile să 
asigure finanţările necesare, în cadrul actualului proces de 
integrare europeană. Astfel, s-ar asigura modernizarea 
condiţiilor de locuire umană. 


3.Ecologia aşezărilor umane este un capitol 
fundamental pentru om al ecologiei, care studiază şi 
optimizează ecosistemele puternic antropizate urbane şi 
rurale, ciclurile materiale, energetice şi informaţionale din 
acestea, pentru restabilirea echilibrului, în beneficiul 
sănătăţii oamenilor şi al bunăstării lor. Ecologia 
aşezărilor umane reprezintă drumul acestora către 
dezvoltarea durabilă. Ea îşi are originea atât în biologia 
clasică, cât şi în conceptul etic referitor la responsabilitatea 
omului pentru existenţa sa. În viitor cercetările de ecologie 
urbană vor preceda planificarea urbanistică a acestora, 
condiţionând-o cu măsuri de reinstalare a echilibrului 
ecologic. 

Planificarea urbanistică va folosi în viitor două noţiuni de 
bază: ecologia aşezărilor umane şi dezvoltarea durabilă. 
Ecologia aşezărilor umane abordează mediul de viaţă creat şi 
dirijat integral de om. 

Teoretic, ea studiază transformările materiale, energetice 
şi informaţionale din aşezări, iar aplicativ tendinţele de 
evoluţie a ecosistemelor respective şi măsurile de restabilire 
a echilibrului. 

Este evident că pentru om studiul ecologiei aşezărilor 
umane este important, întrucât aici trăieşte şi întreaga lor 
dezvoltare depinde exclusiv de el. Totodată, în timp ce 
ecosistemele naturale: silvice, acvatice, etc., sau 
seminaturale: culturi agricole, parcuri amenajate, etc. suferă 
doar o anumită influenţă a omului, prin infuzia suplimentară 
de energie, dezvoltându-se în sistem natural, ecosistemele 
antropizate, cum sunt aşezările umane, sunt controlate şi 
dirijate aproape în totalitate de către om, singur răspunzător 
de disfuncţiile şi dereglările create privind calitatea mediului 
de viaţă. 

De aceea este necesar studiul ecologiei aşezărilor umane, 
spre a cunoaşte amploarea intervențiilor negative ale omului 
asupra mediului, cât şi modalităţile de intervenţie benefică, 
pentru ameliorarea calității mediului respectiv. 

Aşezarea umană şi în special oraşul a devenit polul 
conflictului major dintre om şi mediu. Majoritatea surselor 
de poluare provin din oraşe. Supra-aglomerarea, haosul 
circulaţiei, deşeurile, zgomotul, aerul viciat, vegetaţia 
insuficientă şi în curs de degradare reprezintă motive pentru 
care oraşul a devenit dăunător. Dovadă este faptul că, tot mai 
mulţi citadini, la sfârşit de săptămână părăsesc oraşul, 
invadând zonele naturale periurbane. Toate acestea 
à reprezintă obiectul ecologiei aşezărilor umane. 





4.0 incursiune asupra longevităţii. Pe când oamenii 
primitivi, simpli şi harnici, adevărați copii ai naturii, nu 
erau decât păstori, vânători sau agricultori, ei atingeau 
vârste foarte înaintate; dar de îndată ce au încetat să fie 
fideli naturii şi s-au dedat exceselor civilizației, plăcerilor şi 
luxului, viaţa lor s-a scurtat considerabil. O revoluție care 
ar face ca un popor cu o civilizație avansată să revină la o 
stare mai apropiată de natură i-ar permite să atingă limita 
naturală a vieții, la fel ca în trecut. Putem stabili drept 

principiu faptul că un animal trăieşte de opt ori mai mult 
decât timpul care îi este necesar pentru a creşte. Or, în 
starea obişnuită omul are nevoie de douăzeci şi cinci de ani 
pentru a atinge limita ultimă a perfecțiunii fizice, ceea ce îi 
conferă o durată absolută a vieții de două sute de ani. (C. W. 
Hufeland, Makrobiotik, oder die Kunst das menschliche 
Leben zu verlangern (Macrobiotica sau arta de a prelungi 
viața omului). 

Hufeland nu aspira să inventeze un om diferit, ci pur şi 
simplu să-l facă pe omul modern să beneficieze de avantajele 
de care se bucura strămoşul lui la începuturile lumii. Aşadar, 
nu trebuie să disperăm. 

Dacă omul a fost programat să trăiască 200 de ani (de opt 
ori douăzeci şi cinci fac două secole), toate piedicile vor putea 
fi trecute până la urmă şi această durată de viaţă va fi 
asigurată. Dar, încă de la Hipocrat ştim că influenţa mediului 
asupra longevităţii este certă, aspect cu care este de acord şi 
Hufeland. 

Studiile elaborate de cei avizaţi în privinţa longevităţii 
ajung la concluzia că longevitatea normală este generată de 
diferiţi factori, cum ar fi: 

e o anumită uniformitate climatică, unde să nu domine 
căldura sau frigul extreme, umiditatea ori seceta; 

e locurile mai înalte, de la munte (dar nu prea sus) ori 
podiş îi întreţin mai bine pe bătrâni decât la şes; 

e insulele sau peninsulele sunt ideale pentru longevitate 
(Anglia, Islanda, Danemarca, Norvegia etc.); 

e apa de mare e preferabilă apei dulci şi stătătoare, care e 
chiar nocivă. Numeroşi marinari sunt longevivi; 

e nu se trăieşte mult nici în sărăcie, nici în opulenţă; 

e se recomandă şi vegetarianismul, nu neapărat total; 

e exercițiul fizic este prielnic şi recomandat; 

e atracţia faţă de sexul opus. 

Omul însă se teme de moarte, dar şi de veşnicie în egală 
măsură. Ceea ce este şi ironic, dar şi tragic. 

O existenţă fără sfârşit ar fi o povară zdrobitoare pentru 
om. Ne putem închipui cum arată şi cum se simte un bătrân 
decrepit. Viaţa lui devine un chin pentru el şi pentru ceilalți. 

Ideea este să prelungim tinereţea şi maturitatea activă, nu 
să lungim o bătrâneţe bolnăvicioasă. 

Longevitatea este un semn de superioritate, de prestigiu 
biologic şi social. Există numeroşi academicieni activi 
intelectual, care depăşesc vârste de 90 de ani. Dar şi viaţa 
simplă de la ţară oferă unor bătrâni vârste de invidiat. Cert 
este că civilizaţia face să crească şi speranţa de viaţă a 
oamenilor. 


5.Antropogeneza. Procesul apariţiei omului şi 
dezvoltării speciei umane pe pământ este antropogeneza, sau 
antropogenia. Disciplina ştiinţifică care se ocupă cu studiul 
originii, evoluţiei şi variabilităţii biologice a omului, în 
corelaţie cu condiţionarea sa naturală şi socio-culturală, este 
antropologia. Ea s-a dezvoltat mult în sec. XIX. 

Antropologia filosofică este o ramură a filosofiei, care 
studiază esenţa şi perspectivele omului, pe baza generalizării 
rezultatelor disciplinelor speciale despre fiinţa umană 
(antropologia, biologia umană, psihologia, sociologia, 
etnologia, lingvistica, etc. ). 

Din punct de vedere biologic, societatea umană este cel 
mai evoluat caz particular de asociere a vieţuitoarelor 
aceleiaşi specii, în vederea explorării şi exploatării cât mai 
eficiente a mediului ambiant. 








d 





Concepţia antropocentrică raportează totul la om, 
considerând că universul este predestinat exclusiv pentru 
propăşirea şi bunăstarea speciei umane. În aceste condiţii, se 
înţelege limpede dece concepţia a fost repede catalogată de 
către oameni de ştiinţă şi de filozofi, ca fiind profund 
neştiințifică, neadevărată. 

Existenţa speciei umane este un proces deosebit de 
complex, care se suprapune naturalităţii primordiale. 
Această simbioză a fost şi este din păcate realizată deseori în 
mod inadecvat, pentru natură şi pentru om, datorită 
concepţiilor de natură antropocentristă, omul considerând 
că natura trebuie să stea la picioarele sale, că el o poate 
stăpâni, aberaţie care s-a întors împotriva lui. 

Făcând parte integrantă din natura care i-a dat naştere, 
omul nu poate fi decât un partener al acesteia. 

Iar dacă se pretinde a fi mai presus de alte specii vii, el 
trebuie să tindă a deveni un partener înţelept al naturii, pe 
care să o trateze cu atenţie şi respect, studiind-o în 
profunzime, întrucât are enorm de învăţat de la ea. 
Mecanismele de funcţionare, de natură cibernetică, cu 
autoreglare programată, sunt încă departe de a fi concepute 
şi implementate în societăţile umane, aşa numit - civilizate. 

Dovadă sunt războaiele, inegalităţile sociale şi între 
naţiuni, menţinerea artificială forțată a înapoierii unor state, 
ca furnizoare de muncă ieftină şi ca piaţă de desfacere pentru 
produsele statelor avansate, care dăinuie inclusiv în 
societăţile pretins democratice. 

Omul este singura specie de pe pământ care îşi omoară 
semenii. Agresivitatea umană este de temut. În timp ce la 
animale agresivitatea este inter specifică, la om agresivitatea 
a devenit intra specifică. 

Extinsă asupra comportamentului uman, etologia, parte a 
zoologiei, care studiază obiceiurile şi comportamentul 
animalelor ne conferă această imagine retrogradă fata de 
animale, a omului. (Lorenz K., 1996). Relaţiile inadecvate cu 
natura, pe care omul o exploatează intensiv şi inadecvat, s-au 
transferat şi asupra relaţiilor interumane, sau 
intercomunitare, care poartă amprenta acestor 
nearmonizări. 

Specia umană este singura care se autodistruge în mod 
conştient, iar în ultimul timp distruge şi celelalte specii, 
punând serios în pericol echilibrul ecologic planetar. Este 
evident că acest fenomen nu mai poate continua. Dacă 
susţinem că oamenii au devenit foarte inteligenţi, cu 
multitudinea descoperirilor realizate, a sosit poate timpul ca 
ei să devină şi înţelepţi. 


6. Pământul casa noastră comună 

Casa noastră comună este Pământul, comunităţile umane 
organizându-şi habitatul în aşezări umane. Aşezare umană 
poate fi coliba pescarului din deltă, stâna ciobanului din 
munte, deci locaţia unde se află cel puţin un om şi un adăpost, 
până la marile aglomerări umane. 

Ecologia aşezărilor umane este un capitol important din 
ecologie, care studiază optimizând interrelaţiile populațiilor 
cu aşezările umane, care le găzduiesc. Aşezările umane sunt 
insule de habitat uman, de locuire, apărute încă din 
Paleolitic, odată cu topirea ghețarilor, ce acopereau scoarţa 
terestră. 

În Europa, prima zonă de dezgheţ a fost pe valea Dunării. 
Aşa se explică faptul că populaţia provenită din peşteri, s-a 
înmulțit exponențial, grupuri de tineri părăsind vatra 

Stunță 
strămoşească de pe valea Dunării şi ocupând noi vetre de 
locuire, mai întâi în teritoriul fostei Dacii, iar mai apoi către 
Sud şi către Nordul Europei, dar şi către vest şi est. Ulterior 
au fost şi alte mişcări de populaţii, care au venit şi peste 
populaţia noastră autohtonă, fiind, de regulă, asimilați, sau 
adesea respinşi, de alte popoare migratoare. 

Grupul etnic al romanşilor din Elveţia, care păstoreşte 
Alpii elveţieni, şi-au impus limba, ca a patra limbă oficială a 
Elveţiei, fiind urmaşi din vechile triburi dacice. 

Nu întâmplător, urmele primelor aşezări umane din 
Europa au fost descoperite la Schela Cladovei, lângă Turnu 
Severin şi la Lepenschi Vir, ambele pe malul Dunării. 

Profesorul Vasile Boroneanţ a condus echipa 
multidisciplinară de cercetători din valea Dunării şi a chemat 
şi colaboratori din centrele universitare europene: Berlin, 
Roma, Paris şi Londra. 

Arheologii au descoperit aici, pe valea Dunării, urmele 
unor aşezări umane complet echipate, din diverse perioade 
istorice: comuna primitivă cu culegători de fructe şi vânători, 
cu organizare în matriarhat, apoi cu domesticitori de animale 
(câinele şi calul), cu trecerea către patriarhat, urmând 
evoluţia din Paleoliticul superior, prin Neolitic, după care 
aşezări din epoca fierului şi bronzului, când apar şi cete de 
războinici, capabili să se opună invadatorilor. O expoziţie a 
acestor descoperiri s-a organizat in anul 1998, la Muzeul 
Naţional de Istorie a României, cu participarea mai multor 
ambasade. 

De altfel, România este vatra de formare a vechii 
Europe (Marija Gimbutas, 1989). 

Istoria teritoriului locuit astăzi de români va trebui 
rescrisă, în lumina noilor descoperiri, la fel ca şi istoria 
Europei. Din păcate, majoritatea istoricilor au rămas la 
vechile concepţii născute în secolul XIX, inclusiv privind 
naşterea limbii dacilor din limba latină a Romei. 

Ori, numai referitor la acest subiect, astăzi se ştie că, 
peninsula italică, ca şi cea iberică - au fost colonizate de mai 
multe valuri de populaţii venite iniţial din Carpaţi. Că, de 
fapt, limba dacilor este cea din care s-a născut limba latină, şi 
nu invers. 

Există prea multe descoperiri noi, care pun serios în 
discuţie istoria oficială actuală, formulată de Şcoala 
Ardeleană, dar depăşită de mult, ca obiectivitate şi 
veridicitate istorico-filozofică. 

acă educaţia 
începe odată cu omul şi 
pedagogia ca ştiinţă, e 
foarte veche. Încă din 
antichitate grecii o 
cultivau, îndeosebi sub 
ji termenul de „paideia”, 
| N cu înțelesul de educare a 
à > copiilor, instrucţie, 
cultură a spiritului, 
formare a caracterului, 
cunoaştere a artelor 
liberale. 

Întreagă această activitate privind, se înţelege, făptura 
umană, îndeosebi cea plăpândă şi nevinovată a copilului, 
avea în ea ceva sacru. 

Din cele mai vechi timpuri, mintea iscoditoare a omului a 
fost preocupată de ceea ce se întâmplă în realitatea 
înconjurătoare, a încercat să pătrundă tainele universului, să 
le cunoască. 

Odată cu societatea a apărut şi educaţia ca un proces în 
desfăşurare, cu particularităţi distincte de la un moment 
istoric la altul, după cum existenţa socio-umană în 
ansamblul său se află în continuă devenire. 

Noţiunea de educaţie a determinat formularea mai 
multor definiţii, luându-se în considerare diverse aspecte: 
scopul educaţiei, natura procesului, conţinutul educaţiei, 
laturile sau funcţiile actului educativ. 

Etimologic, cuvântul „educaţie” provine din latinescul 
„educoare” ce înseamnă „a creşte, a instrui, a forma, a scoate 
din”. Am putea spune că educaţia înseamnă a scoate 
individul „din starea de natură” şi a-l introduce „în starea de 
cultură”. 

Educaţia religioasă trebuie asigurată copilului din primii 
ani de viaţă. Nu religia, ci lipsa acesteia este o viaţă artificială 
pentru copil, deoarece sufletul copilului se înrudeşte 
structural cu realitatea religioasă: „Adevăr vă spun: Cel ce 
nu va primi împărăția lui Dumnezeu ca un copil nu va intra 
în ea” (Mc. 10, 15). Educaţia religioasă afirmă sufletul 
copilului şi, în acelaşi timp, îl înalţă prin iubire. 

Educaţia religioasă trebuie asigurată copilului din primii 

ani de viaţă: „Dacă nu plouă primăvara, degeaba va ploua 
mai târziu”. 
Creşterea şi educarea copilului, în special, şi a omului, în 
general, au fost probleme care s-au impus atenţiei tuturor 
celor ce aveau răspunderea unui neam, sau a unei patrii şi, 
mai ales, a unei religii. 

Toţi marii educatori ai neamului s-au îngrijit de creşterea 
copilului, a viitorului cetățean. Cu atât mai mult în religia 
noastră creştină, creşterea copilului este o problemă 


| 

importantă. Ea nu putea să scape neobservată de urmaşii 
Celui ce zisese: lăsați copiii să vină la Mine şi nu-i opriți şi-i 
dă pe aceştia ca model celor ce vor moşteni împărăţia 
cerurilor, căci a unora ca acestora este împărăția cerurilor 
(Le 18,16). 

Acest aspect nu a scăpat sfântului marelui Apostol Pavel, 
care, în epistolele sale, se ocupă de naşterea, creşterea şi 
desăvârşirea creştinului, care, indiferent de vârsta când 
îmbrăţişează religia creştină, el apare, la început, ca un copil 
şi apoi se desăvârşeşte. 

În ziua de astăzi sunt mulţi cei ce au nevoie de a-şi 
apropia învăţătura creştină prin cei orânduiţi de însuşi 
Mântuitorul. Pentru aceasta este necesar a cunoaşte nu 
numai principiile didacticei moderne, ci a cunoaşte şi că 
aceste principii se găsesc mai mult sau mai puţin expuse şi în 
epistolele pauline. Scopul învățământului religios este să 
trezească şi să dezvolte sentimentul religios şi moral în 
copilul, care, mâine va deveni un creştin luminat, religios şi 
moral în legăturile pe care le are cu semenii săi, cu biserica, 
neamul şi ţara sa. 


De la cel ce predă religia, în cazul de fata profesorul, se 
cere râvnă pentru Domnul, muncă neîntreruptă şi 
conştiinciozitate. În predarea religiei, materialul dat de 
învăţat este numai unul din mijloacele spre marele scop: 
formarea caracterului creştin, adică, imprimarea cu literă 
neştearsă în sufletul omului a icoanei vii a Domnului 


Dumnezeului şi Mântuitorului nostru lisus Hristos. 

Pedagogul creştin are o misiune tot mai înaltă şi mai 
deplină. În acest scop „o bună educaţie religioasă trebuie să-i 
conducă astfel pe elevi, încât aceştia să aibă măcar câteodată, 
obsesia altui tărâm, ideea altei existenţe infinit mai înalte şi 
mai frumoase, care tronează peste noi şi raţiunea noastră 
ultimă dea exista”. 


Optimismul pedagogic este caracteristica 
creştinismului. Copilul reprezintă o stare de perfecţiune 
asemănătoare aceleia la care adultul trebuie să ajungă prin 
proprie sforţare. 

În consecinţă, o serie de îndatoriri de natură pedagogică 
ni se impun: pe de o parte, avem datoria să nu stricăm 
această stare caracteristică vârstei fragede, prin intervenţia 
noastră nepricepută, pe de altă parte, nu putem să lăsăm 
dezvoltarea copilului la voia întâmplării, ci cu multă abilitate 
să o conducem prin mijlocul peripeţiilor vieţii. 


Scoala Gimnazială Comuna Ion Creangă 









DASCĂLI DE IERI... 


cum douăzeci de ani a venit, prin repartiție, la Socol 
foarte tânăra absolventă (abia 17 primăveri împlinise!) a 
Şcolii pedagogice de fete din Caracal, Cioriia Ştefania. 

Lipsa de experienţă, atribut al vârstei, era compensată de 
dorinţa neobosită de a se integra în ritmul de viaţă al satului, 
de a se identifica, chiar, cu el. 

Căsătorită Gorun, învăţătoarea veşnic cu zâmbetul 
înflorit în colţul gurii Fănela, cum îi zic socolovicenii- şi-a 
adus cu prisosinţă contribuţia în instruirea şi educarea 
generaţiilor ce i-au fost încredințate. Despre asta vorbesc cu 
mândrie foştii ei elevi care acum sunt răspândiţi în zonă sau 
prin alte judeţe ale ţării şi cărora le-a inspirat datoria faţă de 
patrie şi frăţia dintre români şi minoritățile conlocuitoare, 
frăţie pe care a promovat-o şi a cimentat-o. 

În cei douăzeci de ani petrecuţi, până acum, în Socol 
nenumărate au fost faptele importante la care învăţătoarea 
Gorun Ştefania a participat: terminarea colectivizării 
agriculturii (pentru care a primit o medalie), construcţia 
noului local al şcolii, participarea ca membră permanentă a 
brigăzilor de agitaţie, a montajelor literare, solistă a 
Căminului Cultural, interpretă a mai multor roluri în piese de 
teatru, dansatoare şi, de doi ani, instructor al formaţiei de 
dansuri a Căminului. 

Întrebând-o care i-au fost cele mai mari revelații pe plan 
artistic, mi-a răspuns fără ezitare: participarea cu echipa de 
dansuri populare sârbeşti la Finala pe ţară a artiştilor 
amatori, în 1959. Ea, româncă, a reuşit, datorită dragostei 
pentru artă, pentru frumos, să-şi însuşească dificila execuţie 
a dansurilor sârbeşti! 

Dar nu numai atât. Este şi o pasionată culegătoare a 
folclorului local. Am întrebat-o dacă activează aşa din 
interes, datorită faptului că soţul ei este directorul Căminului 
Cultural, deşi presimţeam răspunsul, care a fost succint: 
“nimic nu mă poate mobiliza mai mult decât dragostea mea 
pentru munca culturală.” 

De fapt, nici nu activează numai în cadrul Căminului 
Cultural. La şcoală în fiecare an pregăteşte câte un program 
artistic, instruieşte formaţiile artistice ale şcolii direct sau 
ajutând pe alţii. Montajele literare sau brigăzile de agitaţie 
pioniereşti pe care le-a instruit s-au bucurat de un deosebit 
succes la publicul de pe raza comunei, iar formaţia de dansuri 
pioniereşti a luat locul I pe judeţ. 

Si ar mai fi încă multe, multe de relatat...Este şi 
comandant instructor al unităţii de pionieri din Socol de 


TESIAMENIUL OLOGRAF AL LUI AVRAM IANCU, 
DONAT STATULUI ROMAN DE CATRE FAMILIA RAŢIU 






Educatie 


aproape 7(şapte) ani. 
În 1970, Ştefania 
Gorun a primit 
„Diploma de onoare” 
a Consiliului 
Național al 
Pionierilor, iar 
unitatea, pe care cu 
dragoste şi măiestrie 


o conduce, a primit we , e | ! se 
drapelul de oo Victoria Petrea (Iovanovici) 


fruntaşă” în 1971. Roman, Neamț 


Este neconceput 
prezenţa într-un sat a unui dascăl fără îndeplinirea unor 
funcţii obşteşti, pe care numai el le poate duce la îndeplinire 
cu competenţă. Ştefania Gorun, „Fănela noastră” cum îi zic 
consătenii (căci au motive întemeiate s-o considere de-a lor), 
a fost ani la rând secretara Comitetului Comunal a Femeilor, 
unde şi-a adus contribuţia la mai buna pregătire a mamelor 
pentru educarea copiilor, pentru construirea şi consolidarea 
familiilor. 

Spirit viu şi întreprinzător, Ştefania este preşedinta 
Comisiei comunale de Cruce Roşie, membră a Comitetului 
comunal al femeilor, secretară la Comisia de judecată a 
C.A.P., secretară la Comitetul sindical, membră a 
Comitetului comunal al F.U.S. Am întrebat-o dacă nu o 
obosesc atâtea funcţii, pentru că unii se cam plâng deja când 
au câte 2-3 funcţii obşteşti. Mi-a mărturisit că răspunde cu 
plăcere când este solicitată întrucât îşi dă seama că au nevoie 
de sfatul ei şi de mâna ei de ajutor. 

Nu şi-ar fi găsit rostul întrebarea dacă-i place meseria pe 
care şi-a ales-o, în contextul celor de mai sus. Cert este că 
băiatul dânsei, Marian, a promovat anul III al Liceului 
pedagogic din Caransebeş, iar fetiţa, Mara, este premiantă cu 
10 a clasei a II-a, are deosebite aptitudini muzicale şi, poate, 
va deveni o strălucită învăţătoare sau profesoară de muzică. 
Planuri de viitor? „Prezentarea la grad şi luarea lui, 
participarea în continuare la viaţa culturală a satului şi a 
comunei...” 

Noi îi dorim viaţă lungă şi fericită pentru a putea să mai 
instruiască cel puţin tot atâtea generaţii de copii! 





(Socol, 1972) 





Bianca Felseghi 


Daa 165 de ani de la redactarea sa, testamentul olograf 
al lui Avram Iancu intră în patrimoniul statului român: 
vineri, 6 noiembrie, fiul cel mare al lui Ion Rațiu, Indrei, 
donează documentul Bibliotecii Centrale Universitare 
„Lucian Blaga” din Cluj-Napoca, din partea fundaţiei 
caritabile detinute de familia sa. 


Care a fost circuitul acestui document din 1850 încoace şi 
cum a ajuns în posesia familiei Rațiu ne-au povestit Indrei şi 
Nicolae Rațiu, fiii „celui mai bun președinte pe care 
România nu l-a avut niciodată”. 

Ultima mea Voința! 

Unicul dor a vietii mele fiind a se vedea Națiunea mea 

fericite, pentru care 
dupe puteri am si lucrat 
pane acuma, durere 
fara mult succesu, ba 
togmai acuma cu 
intristare ved, ca 
sperantile mele şi jertfa 
aduse se prefacu în 
nimica. 

Nu sciu cate zile mai 
pot avea; unu felu de 
presimpire imi pare ca 
mi-ar spune, că viitorul 
este ne sigur; voescu 
dara si hotarat dispun, ca dupa mortea mea, toată averea 
mea miscatore si nemiscatore se treaca in folosul națiunii, 
pentru ajutor la infiintiarea unei academii de drepturi; tare 
credind ca luptatori cu arma legi vor putea scoate drepturile 
națiunei mele. 

Testamentul lui Avram Iancu (1824-1872) 

Conţinutul testamentului era cunoscut, însă documentul 
olograf nu s-a aflat niciodată în posesia statului român. A 
circulat prin colecții private, iar în perioada ceauşistă a fost 
ascuns cu simţ de răspundere. 

Documentul a fost redactat la Câmpeni în „Decembrie 20, 
850”, fiind înregistrat de un notar maghiar. Se pare că, în 
acele timpuri, anii erau notati fără să se indice cifra 
mileniului. 

Pentru mişcarea revoluționară a lui Avram Iancu şi pentru 
motii din Apuseni, micul târg Câmpeni (judeţul Alba) era un 
centru important la 1848. 

„Noi nu ştim exact cum a ajuns în familia noastră. Stiam 
că este în posesia membrilor, dar nu știam unde. Nu vreau să 
creez un mister, dar așa este. Pot să vă spun ce știm şi care 
sunt ipotezele. Tata le-a primit de la mătușa noastră Mia 
Rațiu, care era inginer tehnic la Industria Sârmei Câmpia 
Turzii”, spune Indrei Raţiu (foto). 

Să inversăm curgerea timpului. 

Eugenia Raţiu, alintată Mia, a ajuns păstrătoarea acestui 
valoros document după ce fratele ei, medicul Radu Raţiu, 
hotărâse să rămână în Franţa, în anii '80. 

Colecţionar de obiecte vechi și arhivarul familiei, acesta își 
planificase meticulos plecarea, fără a uita să ascundă diverse 
documente preţioase în casele cunoscuțţilor. 

Mia şi Radu au fost fraţii lui Ion Raţiu. 

„După plecarea lui Radu, toată biblioteca i-a fost 
adunată în curtea casei si arsă. Atunci am crezut că 
documentul a fost pierdut până totdeauna. Încet-încet, însă, 
ne-am dat seama că a salvat tot ce era mai important”, 
completează Indrei Rațiu. 

Înainte de Radu Raţiu, în linia păstrătorilor apare 
Augustin Raţiu, tatăl său si al celui care avea să candideze la 
A preşedinţia României în 1990. 

” Descendent al celei mai vechi familii nobiliare românești 
din Transilvania, Augustin Raţiu a fost avocat, decan de barou 
si primar al oraşului Turda după Marea Unire din 1918. 

Indrei si Nicolae Raţiu nu mai pot decât să speculeze pe 
marginea ipotezelor care ar fi putut să îl aducă pe bunicul lor 
în posesia documentului scris de Avram Iancu. 

"El era foarte implicat în ceea ce priveşte istoria 
românilor. A fost una dintre cele 12 persoane care, în 1943, 
au înființat Muzeul de Istorie din Turda. Era un fel de fratie 
de colecționari de antichități si documente vechi". 

Augustin Raţiu s-a născut în 1884. La acea dată, 
contemporanii lui Avram Iancu muriseră sau erau foarte 
bătrâni. 

„Credem că bunicului nostru i-au parvenit filele din 
testament de la fiicele doctorului loan Rațiu, memorandistul 
care era si el avocat si despre care știm că, tânăr fiind, a fost 
îndrumat de Avram Iancu să isi aleagă această profesie. 
Este posibil si ca Avram Iancu să îl fi considerat pe Ioan 
Rațiu un fel de moștenitor al credințelor sale politice si 
patriotice şi să-i fi încredințat lui testamentul”, expune 
Nicolae Raţiu. 

În 1857, şapte ani după ce Avram Iancu scrisese Ultima 
voință, loan Raţiu devenea doctor în drept şi îşi deschidea un 
cabinet de avocatură, întâi la Cluj, apoi la Sibiu. 

Importanța avocaţilor români pentru conducătorul 
mişcării pașoptiste din Transilvania reiese chiar din cele 
câteva rânduri transcrise mai sus: Avram lancu dorea ca 
posesiunile sale pământeşti să fie folosite pentru crearea unei 
şcoli de drept. 

Transferul testamentului de la Avram Iancu la familia 
Raţiu s-a petrecut în urmă cu mai bine de 160 de ani. O altă 
posibilă verigă a legăturilor dintre ei, spune Indrei Raţiu, este 
canonicul Vasile Raţiu, unul dintre capii Bisericii Greco- 
Catolice din Blaj. 

"E sigur că atât doctorul Ioan Rațiu, cât si canonicul 
Vasile Rațiu erau în legătură cu el, pentru că Avram Iancu a 
trecut des prin Turda si ținea mult la Blaj, se deplasa des 
acolo. Totuşi, numele lor nu apar printre cei mai apropiați 
oameni de pe lângă Avram Iancu. Nu putem fi siguri că ei au 
fost calea de transmisie a testamentului”, spune Indrei 
Raţiu. 





Septembrie 1991: poate cea mai frumoasă si mai faimoasă imagine cu Ion Ratiu. 


Oricum ar fi început sinuoasa călătorie a testamentului lui 
Avram Iancu, ascuns de ochii comuniștilor vreme de 15 ani, 
aceasta s-a încheiat în 1992, când Ion Raţiu a primit în 
mâinile sale preţioasa relicvă. 

În ultimii ani, documentul s-a aflat în păstrarea unui om 
de încredere - executorul testamentar Mihai Bănică. După 
moartea lui Ion Raţiu, survenită în anul 2000, Bănică l-a 
recuperat din casa unde politicianul țărănist locuise în ultimii 
zece ani, pe strada Armindenului din București. 

Dacă documentul s-ar fi aflat în posesia lui Ion Raţiu în 
iunie 1990, probabil că azi n-ar mai fi existat, căci minerii care 
i-au pătruns în casă „au distrus tot ce le-a căzut în mână”, 
scria el în Jurnalul său. 

Salvat încă o dată de providenţă, testamentul celui 
supranumit Crăișorul Munţilor va fi păstrat, de acum înainte, 

MEMORIILE COLONELULUI COSTACHI HANGANU, 
FOST COPIL DE TRUPA LA O UNITATE MILITARA 


DIN ROMAN 


Dedic această cronică de carte, al cărei subiect atinge societatea 
romaşcană interbelică, aniversării celor doi ani de existenţă a 


prestigioasei (deja) reviste online Melidonium. 


-a întâmplat să fiu la Biblioteca Comunală din 
Mirosloveşti când dl. col.(r) Costachi Hanganu din Piteşti 
dona acestei instituţii rurale cartea sa de memorii “Povestea 
vieţii mele”, cu subtitlul “Memoriile unui colonel”. 

Desigur, se iveşte necesitatea motivării de ce trebuia să 
intre cartea dlui colonel, cu dedicație şi autograful autorului, 
în patrimoniul mirosloveştean. Deşi s-a născut în 
vecinătatea Războienilor (locul în care s-a scris cu sânge 
jertfelnic o pagină din Istoria Moldovei), unde îşi avea 
gospodăria tatăl său, autorul cărții pune preţ serios pe faptul 
că mama sa e originară din satului Verşeni, azi în comuna 
Mirosloveşti, judeţul Iaşi. Dl colonel cunoaşte bine 
meleagurile natale ale mamei şi vine des în aceste locuri în 
care chiar ar dori să se stabilească, spre a dărui linişte şi 
împăcare anilor senectuţii. 

Colonelul Costachi Hanganu s-a născut în anul 1920, în 
satul Ţibucanii de Sus din judeţul Neamţ, viaţa sa din etapa 
timpurie suportând împrejurări care-i pun în evidenţă 
dramatismul copilăriei. În timpul Războiul pentru 
Reîntregire (1916-1918), cea care avea să-i devină mamă, 
Elisabeta Hanganu (şi care avea să-i dea fiului, substituind 
rolul tatălui, şi numele) îşi aducea obolul său voluntar, ca 
infirmieră, la împlinirea marelui ideal al românilor. Trecuse 
multişor de vârsta măritişului şi sărăcia de acasă şi-a găsit 
leac în bucuria de a obloji rănile semenilor săi, cei meniţi să 
poarte războaiele. Atunci, tocmai în vâltoarea luptelor de la 
Mărăşeşti, l-a întâlnit, cu bucuria vecinătăţii, pe soldatul 

Text în maghiară adăugat după moartea lui Avram 
Iancu: 

„Prezentul testament pe 20 ianuarie 1874, anunțat în prezența 
avocatului Nicolas... ca reprezentant de moștenitor si parte 
interesată, precum si a martorilor judecătorești Santu Janos 
(Ioan Sântu) si Boer Bela, este completat cu clauza. Abrud, 20 
ianuarie 1874.'Semnături: Gelei Kálmán (??), judecător, 
Hochman Gyula, grefier, Ioan Sântu, notar reg. jud. (22), Boer 
Bela, asistent juridic. 


loan Musteaţă din 
Țibucani, sat aflat simetric 
fata de Verseni, pe celălalt (Gheorghe Parlea 
mal al Moldovei. 

Oşteanul din Ţibucani, 
om împlinit, aflat în 
preajma vârstei de patruzeci de ani, avea acasă nevastă şi 
şapte copii. Dar adesea “un necaz (războiul) nu vine 
niciodată singur”, arhivează înţelepciunea populară. Ioan 
Musteaţă a rămas văduv şi, în nevoia lui de a găsi mamă 
copiilor orfani, a îndrăznit să o ceară de nevastă pe 
infirmiera de la Mărăşeşti. Elisabeta a catadicsit să se 
pricopsească cu şapte copii dintr-un foc. Până la urmă însă a 
acceptat o conviețuire “consensuală” (cum se spune acum), 
adică fără acte, în urma căreia s-a născut cel ce avea să-şi 
scrie, după opt decenii, “cartea vieţii” sale. 

Citindu-i cartea colonelului, am aflat că etapa copilăriei 4 
sale, deşi una cu destule vitregii, a facut să încolţească WAL 
puiul de om cu mama din Verseni germenele individului 
puternic, cu vajnice şi sănătoase rădăcini rurale, într-un fel 
(păstrând proporţia), căpătând, pe filiaţie maternă, energia 
aceea care l-a fortificat şi pe marele prozator Mihail 
Sadoveanu. 

Desigur, matricea în coordonatele căreia s-a dezvoltat 
viitorul bărbat întrunea, moralmente, şi pe linie paternă 
aceiaşi parametri puternici. Autorul precizează, în legătură 
cu ţăranul ţibucănean care i-a fost tată, că, exceptând 

ezitările începutulu, în cei nouă ani cât a avut grijă de fiul său, 
i-a fost un bun exemplu de părinte. 

Reluând firul vieţii sale de la începuturi, aflăm că mama 
sa nu a rezistat experienţei de mamă vitregă copiilor lui Ioan 
Musteaţă şi a decis să facă un pas hazardat. S-a întors la 
Verşeni, să-şi crească feciorul acolo, în sărăcia moştenită de 
la ai săi. I-a fost însă peste puteri această încerare şi a decis, 
în extremis, să-i lase copilul, cu sila, tatălui şi să plece la oraş 
ca să-şi facă un rost. 

Au trecut nouă ani chinuiţi de durerea despărțirii de fiu, 
până ce mama, cu înţelegere din partea tatălui copilului, şi-a 
luat fiul în grija proprie, convertindu-i frageda vieţuire 
rustică în una specifică zonei de mahala a oraşului. 

Băiatului i se imprimase însă în fiinţa sa modul 
rudimentar de viaţă din gospodaria tatalui său, ceea ce-i 
asigurase o oarecare rezistenţă, nu atât fizică cât mai ales 
sufletească. 

De aceea, romaşcanul care devenise, cu gazdă la o familie 
A înstărită pe care mamă-sa o slujea, vene adesea pe jos la 
libucani, parcurgând cei cincizeci de kilometri, plecând 
dimineaţa din Roman şi ajungând tocmai seara la ograda 
copilăriei. Trecea Moldova prin vad şi îşi uimea tatăl şi 
surorile când se trezeau cu el în ogradă. 

La Roman, copilul femeii din Verşenii Ursăcheştilor 
(bunicii de pe mamă ai marelui prozator) şi al ţăranului din 
Țibucani a început să muncească de timpuriu. Făcea treburi 
specifice mediului din care venea la un neamt bogat, cu 
moşie. 

Deşi era doar un ţânc de 10-11 ani, săpa sfecla pentru 

fabrica de zahăr din oraş, avea în grijă atelajul cu un armăsar 
nărăvaş al latifundiarului şi strunea taurii fermei cu 
pricepere de ţăran sadea. 

Desigur, “târgul” (cum era etichetat Romanul acelei 
epoci) şi-a pus şi el amprenta pe structura umană, în 
formare, a viitorului adult. Aici a cunoscut specificul 
conviețuirii cu alogenii (evrei, nemti, polonezi), cu grupurile 
socio-culturale etrerogene, fiind martor timpuriu la 
experienţe precoce, nespecifice moralei satului. 

Un ţăran din Ţibucani îl şi avertizase la plecarea din sat 
că la oraş “sunt multe răutăţi”. Şi confirmarea faptică a 
acestei preîntâmpinări e inserată de autor fără rezerve: 
băiatul de ţăran a fost ispitit să se joace “de-a mama şi tata” 
cu copila emancipată a boierului la care era angajată mama- 
sa, a fost apoi obligat să se edifice, la un nivel superior, 
asupra acestui gen de relaţie, redus la instinct, având drept 
cuplu voluntar doi adolescenţi evrei, desigur, subiecți cu 
experienţă etc. 

Ori, altadată, să asiste accidental la o scenă de adulter în 
care protagonistul era neamţul la care lucra, faptă săvârşita 
în apa legendarul râu care a dat nume ţării lui Dragoş şi 
Bogdan. 

Capitolul cărţii legat de şederea autorului la Roman e un 
autentic tablou al târgului, o frescă socială realizată cu 
dibăcie de fin observator şi de bun comunicator, căci dl. 
colonel a ţinut să-mi sublinieze că nu se revendică de la 
branşa scriitoricească. 

Într-o vreme, copilul Costică se lăsă atras ca un magnet 
de Fiat-ul unui polonez din vecinatatea gazdei sale de lângă 
gară. Vecinul bogat îl lua uneori cu maşina până la şcoala 
unde urma (în restanţă) clasa a IV-a, ultima clasă obligatorie. 
Germenele acestei pasiuni pentru maşini i se dezvoltă când 
devine (la 12 ani) vânzător la o firmă de piese auto. 

Atunci a pornit, clandestin, pentru prima dată o maşină . 
Bineînţeles că maşina, sub conducerea sa, în loc să avanseze, 
s-a îndărătnicit să meargă înapoi. 

Printr-o minune a reuşit să evite coliziunea cu 
obstacolele din cale. Şi mare i-a fost mirarea şoferului de 
drept, văzând că maşina e staționată în alt loc decât cel în 
care credea el că a lăsat-o. Şi fiindcă toate încercările sale de a 
intra la liceu au fost zadarnice, mamă-sa l-a angajat ca ajutor 
de şofer la (nici mai mult, nici mai puţin) Prefectură, prin 
intermediul directorului spitalului la care mama şoferului 
minor era infirmieră. 

De la întreţinerea exterioară a maşinilor, în faza de 
început, a trecut încet-încet la descifrarea tainelor şoferiei 
propriu-zise şi a mecanicii. În schimbul osârdiei sale la 
întreţinerea automobilelor de lux ale comandantului Diviziei 
a 7-a Infanterie, aflate în garajele Prefecturii, ucenicul de 
şofer căpăta avizul tacit al şoferilor de drept să facă câte un 
tur în împrejurimile locației administrative. 

Odată l-a prins generalul conducându-i Ford-ul. Cu greu 
s-a lăsat generalul convins de subalternii săi că băiatul chiar 
se pricepe. 

La propunerea generalului, băiatul de treisprezece ani 
devine copil de trupă al diviziei amintite, “misiunea” lui de 
militar precoce fiind, evident, legată de întreţinerea 
maşinilor de luptă şi a automobilelor aferente. În 1943, a 
condus singur la tren o tanchetă “Malaxa”, îmbarcând-o în 
vagon pentru a ajunge pe linia întâi a frontului. 

Bineînţeles, mai întâi rupând cu ea bariera de la trecerea 
de nivel. 

Atât de mult se legase de maşinile acestea încât era gata 

să plece pe front cu ele. De aici încolo, se poate spune, a 
început drumul său de viaţă pe picioare sigure, fiindcă 
milităria căleşte. Cu atât mai mult cu cât puştiul în uniformă 
militară a putut fi şi martorul războiului, aflându-se în zona 
proximă a acestuia, în 1944, când a fost mereu printre răniții 
aduşi la unitate, spre îngrijire. Ba chiar a dat o mână de 
ajutor chirurgilor care amputau membrele sfârtecate de 
schije ale combatanţilor. 

In lumea aceasta dezorientată a razboiului, bărbaţii şi 
femeile din preajma sa îşi trăiau relaţiile amoroase într-o 
lăcomie care l-a impulsionat şi pe Costică să-i imite, primind 
dispensă de vârstă de la partenerele de ocazie. Evident, cu 
unele consecinţe (post-factum) dramatice pentru cel care 
mai târziu a aspirat la privilegiul de a deveni părinte. 

După război, deşi pubertinul Costică Hanganu a sărit 
peste etape importante ale ciclurilor de şcolarizare 
(recuperate, în parte), calităţile sale de autodidact şi 
împrejurările propice l-au ajutat să ajungă subofițer la o 
unitate de tancuri. 

Apoi, urmează (făra a avea liceul în formula canonică) 
şcoala de ofițeri. E demn de reţinut aici incidentul său de la 
examenul de admitere la Şcoala de ofițeri. Asta se întâmpla 
când reprezentanţii Rusiei Sovietice instalau în ţară 
prototipul regimului consacrat de bolşevicii lui Lenin şi 
reformat de tătucul Stalin. 

În comisia de examinare era şi un reprezentant al 
armatei eliberatoare, iar candidatului la aspiraţia de ofiţer îi 
căzuse, la examenul de Geografie, subiectul “Hotarele 
Republicii Populare Române”. 

Din reflexul creat în cei douăzeci şi doi de ani de la 
reîntregirea Ţării, examinatul denumeşte cu aplomb 
hotarele României Mari, abia schimbate de negociatorii de 
la Ialta. Limbajul nonverbal al examinatorilor revărsa săgeți 
de foc aspura candidatului confuz, spre a atenua repede 
ofensa adusă ofițerului sovietic din comisie. 

După absolvirea şcolii de ofiţeri, fostul copil de trupă 
devine ofițer la o unitate de tancuri, care-i asigura şi 
continuitatea în ce priveşte vechea pasiune: motoarele. 
Tânărul locotenent e mereu motivat, în ambițiile sale 
personale, de gândul că trebuia să-şi răzbune condiţia 
socială din care provenea. 

Cartea sa poartă această amprentă pe tot parcursul 
evocării. Din punct de vedere profesional şi social, 
protagonistul este pe deplin mulţumit de viaţa sa, ba chiar o 
consideră un premiu oferit de destin, urmare a tenacităţii 
sale, născută în perioda critică a copilăriei. 

E de remarcat că ofiţerul specializat în tancuri atinge 
performanţe care-l propulsează în sfera învățământului 
militar. 

Ajunge lector, mai întâi la Şcoala de subofiteri, apoi la 
Şcoala de ofiţeri de tancuri din Piteşti. În paralel, avansează 
ierarhic în grad, până la cel de colonel. 

Dar descrierea evoluţiei apoteotice a eroului cărții în 
plan social, deşi condiţiile preliminare îi erau nefavorabile, 
este umbrită de experienţele particulare, cele care ar fi 
trebuit să întregească personalitatea individului uman, 
anume viaţa de familie. Dl colonel dă însa vieţii sale 
personale o tentă de frustrare care atenuiază luminozitatea 
rezultată din succesele sale profesionale. 

Dupa ce trece prin experienţe premergătoare întemeierii 
familiei, care se reduceau adesea la cele oferite de timpuriu 
drept model de către lumea târgului Roman, întâlneşte 
persoana potrivită idealului său, legat de ceea ce trebuia să 

fie o familie, comparativ cu experiența dramatică a 


părinților săi. 

Dar eroul cărții recunoaşte că n-a pus bine în echilibru 
balanţa, atunci când a măsurat sentimentele şi caracterele 
ambilor subiecţi ai unui asemenea parteneriat intim, scontat 
să dureze o viaţă de om. 

Poate că şi în asemenea condiţii o reconfigurare a 
raporturilor matrimoniale ar fi putut avea succes dacă tinerii 
familişti n-ar fi fost loviți şi în condiţia esenţiala care 
justifică familia, anume naşterea copiilor. În această 
privinţă autorul îşi asumă fără rezerve cauza. 

Desigur, cititorul poate fi frapat de o neaşteptată 
dezinhibare a autorului, în ce priveşte viaţa personală, ceea 
ce nu îi este caracteristică literaturii memorialistice, ci 
literaturii artistice . Autorul a conştientizat asta şi motivează 
că el şi-a sacrificat confortul ce ar fi rezultat din 
autoprotejarea vieţii intime, într-un scop civic. 

Anume, el a vrut ca viaţa sa privată să fie un caz de 
analiză pentru cititorul tânăr, cu privire la motivele unor 
consecinţe ce se pot răsfrânge pozitiv sau negativ asupra 
celor două paliere ale vieţii: latura socio-profesională şi cea 
strict personală. Aici autorul îşi desconspiră formaţia sa 
pedagogică, uneori didacticistă, de tip cazon, cu specificul 
carenţelor sistemului, căci metoda sa de convingere se 
rezumă adesea la doua palme zdravene peste faţa celui care 
trebuia convins sau corijat. 

Cartea de memorii a dlui colonel Hanganu are şi valenţe 
monografice, căci ea conţine şi mărturii importante legate 
de geografia şi caracteristicile istorice ale locurilor 
peregrinării sale prin viaţă, din epoca al cărei martor a fost. 
DI colonel ştia că există la Mirosloveşti o Monografie a 
locurilor legate (parţial) de copilăria sa şi a ţinut să vină, prin 
intermediul cărţii sale, în completarea a ceea ce deja era 
inserat în lucrarea editoriala a dascălilor mirosloveşteni. 

Totodată, prin descrierea vieţii militare, din interior, 
într-o epocă devenită istorie, dar şi prin poziţia sa lipsită de 
ipocrizie asupra epocii pe care a trăit-o activ, în oglindă cu 
cea pe care a scrutat-o ca martor pasiv, anume tranziţia 
(perpetua tranziţie!) la capitalismul postdecembrist, avem 
în cartea de memorii a colonelului de tancuri de la Piteşti, 
putem spune, un document originar şi, simultan, original. 
Primul atribut e legat de faptul că avem în autor o sursă 
autentică (de la origine), el însuşi fiind trăitorul experienţei 
arhivate în cartea sa. 

Iar originalitatea cărții sale corespunde faptului că 
redarea faptelor poartă amprenta subiectivă a celui care ne 
înfăţişează propria-i viaţă şi contextul ei de manifestare. 

În judecăţile sale personale asupra epocilor pe care le-a 
trăit e autentic, în sensul că nu mimează morga academică a 
“analistului politic”, ori “economic” care ne “edifică” seară 
de seară, pe canalele tv., fie asupra beneficiilor democraţiei, 
respectiv ale capitalismului occidental, fie asupta 
“monstruoasei” epoci comuniste. F 

În fine, cel care realizează această sumară cronică de 
carte îi asigură pe potenţialii cititori ai volumului 
memorialistic semnat de dl. col. Costache Hanganu că pot 
avea parte de o lectură deosebit de plăcută, datorată unui stil 
concis, simplu, fermecător de sincer şi, mai ales, fiindcă 
cititorul atent are prilejul să reflecteze, prin exemplul de 
viaţă al autorului, la diversitatea destinelor umane, la 
ineditul unor detalii ale vieţii individuale ce ridică atâtea 
întrebări şi mirări lapidarului trecător prin lume. 











Des atât de 


capricioasă şi evazivă, 
îndeosebi atunci când este 
scrisă la comanda 
politicului, istoria 
României ne dovedeşte că 
din totdeauna locuitorii 
acestor meleaguri 
binecuvântate de 
Dumnezeu au trebuit să 
facă fata nenumăratelor 
răutăţi iscate şi aduse cu ei 
de năvălitori (romanii în 
Antichitate, popoarele 
migratoare la începutul 
Evului Mediu, iar în plin 
Ev Mediu şi în zorii 
modernităţii, ba turcii şi nohaii dinspre sud, ba ungurii şi 
austriecii dinspre apus, ba polonezii de la nord, ba muscalii 
de la răsărit), încât cronicarul nu putea să nu constate că nu 
omul este peste vremuri, ci vremurile sunt peste om (a se citi 
peste român, despre care Eminescu avea să rostească tristul 
adevăr: „Vai de biet român săracul,/ Înapoi tot dă ca 
racul”). 

Păi cum să nu dea înapoi, când el ocupat pana peste cap 
să-şi lucreze pământul, să-şi crească plozii şi să-şi vadă de 
multimilenarele tradiţii ieşite din sedentarism n-avea nici 
timpul şi nici dispoziţia sufletească (în primul rând liniştea) 
pentru reuşita campaniilor culturale de amploare, căci grija 
lui de căpetenie era să-şi apere „sărăcia şi nevoile şi neamul”, 
adică să-şi afirme statornicia pe aceste meleaguri îndelung 
jinduite de străini. 

„Am fost şi-om fi” nu numai că s-a dovedit mai tare ca 
cele trei imperii proptite de neşansa istorică şi geografică în 
coastele Principatelor româneşti (ele au dispărut, România 
a rămas), dar ilustrează şi deplina încredințare a românilor 
că evenimentele istorice se derulează în conformitate cu 
planul şi vrerea divină, altfel spus că dreptatea 
dumnezeiască face de râs orgoliul agresorului taman atunci 
când acesta este mai sigur pe el. Totul este să ai credinţă cât 
un bob de muştar şi răbdare cât ditamai muntele care, cu 
acea fărâmă de credinţă adevărată, va fi urnit din loc şi apoi 
aruncat în genunea nimicniciei umane... Tocmai de aceea 
istoria românilor este plină ochi de războaie de apărare şi 

oferă găzduire doar la câteva memorabile războaie de 
pedepsire ale agresorilor efectivi sau potenţiali: expediţia de 
răzbunare a lui Ştefan cel Mare din Galiţia (vara anului 1498), 
după ce îi bătuse măr pe polonezi la Codrii Cosminului cu un 
an în urmă, războiul pentru câştigarea independenţei, rapida 
ofensivă a armatei române din anul 1913 împotriva bulgarilor 
cuprinşi de febra expansiunii balcanice, ocuparea Budapestei 
de către armata română în anul 1919, campanie prin care 
Europa a fost izbăvită de bolşevismul lui Bela Kun, tragicele 
campanii conduse de mareşalul Ion Antonescu peste Nistru 
pentru instaurarea ordinii şi civilizaţiei. 

De la 1 ianuarie 2007, România face parte şi din Uniunea 
Europeană, nu doar din NATO. La acea dată, sărbătorită cu 
surle şi trâmbiţe ca o izbândă politică, euforia era atât de mare, 
încât cam tot românul era convins că gata, s-a terminat cu 
problemele noastre economico-financiare şi de apărare. 

Dar lanţul crizelor devastatoare abătut asupra ei, ca şi 
diferendul de la graniţa cu Ucraina (canalul Bâstroe), când 
oficialii NATO n-au mişcat un deget, le-au arătat românilor că 
gravele lor probleme sunt doar la început de drum, dovadă 
uriaşa devalizare a întregii ţări, genocidul (practic toate 
formele de genocid social, economic, cultural-identitar) 
ridicat la rangul de politică de stat, exodul de ordinul mai 
multor milioane (cel mai mare din întreaga istorie a 
românilor), precum şi multiplele pericole la care sunt expuşi 
toţi trăitorii pe aceste meleaguri după instalarea bazelor 
americane şi a „jucăriei” de la Deveselu. 

N.B.În textul postat pe internet şi intitulat Noaptea când 
Tara a fost la un pas de disoluție!, Ninel Peia, deputat PSD de 
Ilfov, susţine sus şi tare că Victor Ponta şi-ar fi dat demisia nu 
fiindcă aşa a ordonat Fondul Monetar Internaţional şi că asta 
i-a sugerat Uniunea Europeană, ci din...patriotism ca 
România să nu fie dezmembrată de nemti, „prietenii” noştri 
din Uniune, ajutaţi de cei din afară (ruşii)! 

Tot ce se poate că avem de-a face doar cu tentativa unor 
fideli, care caută să salveze ce se mai poate salva din foarte 
zdrenţuita onoare pontiană. Dar cum fără foc nu iese nici fum, 
un sâmbure de adevăr trebuie să existe în această halucinantă 
afirmaţie venită dinspre serviciile secrete şi nesusţinută de 
alte surse. 

Iar dacă este aşa, înseamnă că România nici vorbă să fi 
scăpat de primejdii, cea mai mare şi mai reală fiind aceea a 
dispariţiei unităţii sale prin perfidul plan de regionalizare. 








Pictură: artist plastic Mihai Olteanu 


Am ajuns la momentul acela din an când vrând- 
nevrând facem bilanţul celor realizate peste an: 
adunăm bucuriile, scădem tristețile şi găsim un 

rezultat cu iz de cetină de brad, de colind duios, de 
sărbătoare... Viaţa nu este întotdeauna aşa cum ne-o 
dorim, dar am încercat şi încercăm s-o facem mai 
luminoasă împărțind împreună şi altora fărâme de 
gând, de suflet, de bucurie, de literă. 

Pentru toate bucuriile trăite şi împărțite 
împreună Colectivul redacţional al Revistei 
Melidonium mulţumeşte colaboratorilor, 
sponsorilor şi cititorilor săi. 

Dorim tuturor un an ce vine mai bogat spiritual, 
mai luminos, un an în care speranţele să se 
împlinească şi credința în bine să se împrăştie ca 
într-o magie în toate colțurile lumii. 

La mulţi ani 2016! 

